
AN 


Gib Mihăescu, Vladimir 
Beşieayă, Dumitru Crudu 


1 e Literatura Basarabiei apărută 
după 1918 leagă problema graniței de una 
fundamentală: lumea care vine de dincolo 
are altă istorie şi alte semnificații. Granița 
pe care o trecuseră comandorul Maximov 
(Radu Tudoran) sau revoluționarul Tka- 
cenko, cel evocat de Panait Istrati, nu ne 
desparte doar de o ţară, ci de altă lume. 
E un teritoriu demonic, este un „pământ 
al ispitelor” sau este, cum crede Vasile 
Voiculescu într-o piesă celebră, La pragul 
minunii, un loc în care religia îşi poate 
redobândi puritatea? E un spaţiu în care 
totul este permis, în care nivelările sociale, 
sexuale, morale îngăduie orice? 


Prima „iubită” a cărţii este evreica/ 
rusoaica Ghena Kersanov, cea care îl fas- 
cinează pe căpitanul Bădescu. Şi care va fi 
ucis din cauza ei. Drumul bătrânului co- 
lonel la subordonații săi trage semnalul de 
alarmă: mai tinerii ofiţeri au un duşman 
mai puternic decât bolşevicii sau decât 
posibilii contrabandişti: sunt femeile care 
îi corup. Apostol Bologa al lui Rebreanu, 
Ştefan Gheorghidiu al lui Camil Petres- 
cu sau Radu Comşa al lui Cezar Petrescu 
aparţineau încă unei ginte, ilustrau o cas- 
tă, se defineau faţă de un inamic care folo- 
sea aceleaşi arme. Ne aflăm în alt timp, în 
care „duşmanii” se schimbă. 

Cum arată teritoriul graniţei? E un 
spaţiu aşezat la marginea lumii, în care cri- 
mele, asasinatele, contrabanda nu lipsesc. 
E un teritoriu de trecere. Primul dintre 
îndrăgostiţii exemplari ai cărții, căpitanul 

Romanul Rusoaica lui Gib Mihăescu, 
apărut într-un an de maximă expansiune 
a prozei româneşti (1933), a fost interzis 
în anii comunismului fiindcă orice pagină 
despre Basarabia — orice referință la Basa- 
rabia - era interzisă. Ultimul tratat de pace 
mutase din nou graniţa pe Prut, Nistrul 
nu mai era o frontieră a României. Roma- 
nul lui Gib Mihăescu avea în centrul lui 
frontiera de pe Nistru. Soldaţii ofițerului 
Ragaiac erau aici ca să împiedice intrarea 
emigranților (unii revoluționari de pro- 
fesie) în România. Nistrul fixa o graniță 
care trebuia apărată. 

Dar în România nu treceau doar 
spioni, activişti politici, internaţionalişti 
care organizau revoluţii, ci şi aristocrați 
sau oameni paşnici în căutare de refugiu. 
Aristocratul rus a fost, cel puţin pentru 
ofițerul român, un termen de comparaţie 
şi o obsesie, alimentată încă de marea li- 
teratură rusă. Cu subtitlul Bordeiul de pe 
Nistru al locotenentului Ragaiac, Rusoaica 
deplasează obsesiile erotice ale momen- 
tului asupra „rusoaicei” — asupra regi- 
mului pasional trăit de femeia deceniului 
al patrulea al secolului trecut. Rusoaica 
ar putea aparţine erosului aristocratic, 
neîncercuit de protocolul social. Este 
femeia eliberată de prejudecăţi. Este fe- 
mela absolută. 

Ragaiac este un cititor frenetic, cu 
lecturi care urcă de la cărțile sacre la ro- 
manele lui Dostoievski. 'Teribila sosire a 
rusoaicei — căci prima parte a cărții este 
a unei tensionate aşteptări - ar trebui să 
fie „un semn magic al destinului”. „De ce 
mă adânceam mai mult în lecturile mele, 
de aceea mă încredințam tot mai mult că 
ea va veni. Sufletul ei bizar şi sălbatec de 
cazacă, dornică de libertăţi de stepă, de 
galopuri sălbatice în inimi omeneşti, de 
hârjoneli viclene n-avea să mai suporte 
multă vreme spaţiul strâns îngrădit şi 
constrângerea mecanică la care era supu- 
să”. Asistăm la un şir de acomodări, de 
întâlniri succesive care ar putea anunța 
teribila rusoaică — femela absolută. 


Bădescu, cel sedus de femeia fatală, cade 
în războiul cu tentaţia erotică. Al doilea 
este căpitanul Iliad, a cărui „rusoaică” este 
artistă — are o educaţie şi, probabil o vo- 
caţie muzicală. Muzicanta Valia este şi o 
victimă a vremurilor. A trecut graniţa ca 
să scape de ucigașii părinţilor ei: „Tatăl ei 
fusese deposedat de revoluţie şi la un an 
executat prin înecare. Fusese aruncat în 
mare cu o piatră la picior. Acolo, în mare, 
la locul execuţiei, scafandrii se plimbau 
printr-o pădure întreagă de oameni ți- 
nuţi ferm la fund de pietrele cele grele. 
Dar sforile permiteau cadavrelor să facă 
tot felul de mişcări de dans, când vreun 
scafandru sau delfin îşi croia drum prin- 
tre ele. Astfel îşi păstrau toate o atitudi- 
ne oblică, pântecul şi fața spre zariştea de 
deasupra, o pădure întreagă de evlavioşi 
într-o ţinută elevată, comunitate misti- 
că şi impresionantă, dedându-se însă la 
cele mai caraghioase balansări şi figuri pe 
sârma invizibilă a neantului, la cea dintâi 
apropiere străină”. 

Dacă deceniul al patrulea al secolului 
trecut devine (simptomul schimbării de 
semn poate fi considerat filmul Îngerul 
albastru) un timp al metamorfozei educa- 
torilor, el va fi, prin câteva romane, între 
care şi Rusoaica, un roman al schimbării 
fronturilor. Nistrul fixează şi o altă grani- 
tă, mult mai complexă, între lumea care a 
fost şi cea care va fi. 


2. Trecerea graniței e cum nu se poa- 
te mai vie în romanul Zbor frânt (1966) 
de Vladimir Beşleagă, nu cel mai mare, 
dar unul dintre cei mai iubiți scriitori din 
Republica Moldova. Un adolescent va trăi 
sentimentul şi teroarea graniței. Într-un 
interviu din Revista de istorie şi teorie lite- 
rară (1987, nr.3-4) el spune: „Adevăratul 
debut în literatură a venit pe la treizeci de 
ani. Parcursesem o lungă perioadă de uce- 
nicie, în care au încăput anii de studen- 
ție, cei de doctorantură (am lucrat la teza 
Liviu Rebreanu şi arta romanului), anii de 
ziaristică...”, 


Şi: „Am fost totdeauna un întârziat şi 
când zic aşa am în vedere nu doar faptul 
că am cunoscut pe clasicii noştri abia pe 
la douăzeci şi cinci de ani (atunci au fost 
editaţi), ci şi pentru că tot ce am acumu- 
lat şi asimilat — cultură lingvistică şi lite- 
rară — s-a depozitat în mine încet, greu, 
suprapunându-se peste nenumăratele şi 
dureroasele experienţe ale vieţii persona- 
le: tatăl judecat şi condamnat la 20 de 
ani închisoare, mama secerată de o boală 
incurabilă. Loviturile destinului veneau să 
amplifice o rană mai veche, aceea pe care 
o aveam din tinereţe, când descopeream 
că nu numai eu unul sunt mut, ci întreg 
neamul meu este lipsit de frumoasa lui 
limbă literară, fagure de miere, cum a nu- 
mit-o poetul. Pe atunci impostorii vremii 
dezlănțuiseră o adevărată vânătoare de... 
cuvinte, iar marii înaintaşi ai spiritualităţii 
noastre erau ţinuţi ca şi sub lacăt...”. 

Într-un interviu pe care îl acordă Ele- 
nei Vlădăreanu va recapitula: 

„La drept vorbind, totdeauna am 
avut un fel de regret că m-am născut în 
acest timp în care mi-a fost dat să mă nasc 
„(....) Am trecut prin al Doilea Razboi 
Mondial, am apucat să fac trei clase pri- 
mare la sovietici — pe atunci, zona în care 
sunt eu născut făcea parte din Ucraina, eu 
sînt transnistrean. Deci am făcut trei clase 
înainte de război acolo, la şcoala din satul 
meu natal, apoi din “41 până în 44, am 
făcut clasa a patra primară românească, 
aveam şcoală românească, de-acuma sub 
administraţia civilă română. Programele 
erau de-acuma româneşti. Am făcut clasa 
a patra primară şi două clase de liceu. Bun, 
liceu de război, improvizat, cum era, dar 
era liceu... Aveam manuale, cărți, biblio- 
teci. P-ormă or venit iar ruşii şi ne-au dat 
cu doi ani înapoi, am pierdut două clase. 
(...). Întotdeauna m-am întrebat: „De ce, 
Doamne, a fost aşa să fie?” Lucruri, cărți, 
adevăruri pe care eu trebuia să le cunosc 
la 12, la 14, la 16 ani le-am cunoscut abia 
târziu, la 26, la 28 de ani, foarte târziu. 
Am pierdut decenii”. 

„Timpul mi-a fost vitreg, dar am 
avut noroc fiindcă am trăit mult şi după 
ce s-a prăbuşit Imperiul”, va exclama ma- 
rele prozator Vladimir Beşleagă. 


3. „Istoria personală” a scriitoru- 
lui Dumitru Crudu poate începe de la 
momentul rebel al aventurii avangardiste. 
Fracturismul poate defini un fel de a fi 
în literatura tânără avangarda, versiunea 
Dumitru Crudu. Dintr-o confesiune mai 
nouă, după apariția Povestirilor din Chi- 
șinău, aflăm: „Dincolo de foarte multe 
intenţii bune ale mele şi ale lui lanuş, a 
existat şi foarte multă frondă în mani- 
festul fracturist. Adică, acel manifest are 
şi partea sa de spectacol. Nici vorbă că 
nu ne-ar fi plăcut poezia lui Cărtărescu sau 
a poeţilor optzecişti, fireşte că ne plăcea, o 
citeam cu mare încântare şi o comentam 
salivând, dar în manifest i-am repudiat în 
păr pentru a face şou. Nici mai mult, dar 
nici mai puţin. Trebuia să epatăm pentru 
a fi luaţi în seamă. Altfel, dacă nu am fi 
jucat şi teatru, nimeni nu ar fi dat doi bani 
pe textul nostru. Eram conştienţi de asta. 
De aia, am şi lovit în idoli”. 

Sunt necesare şi vremurile  învăţă- 
turii: „Totuși, după ce se lăsa întunericul 
şi ne întorceam acasă, scoteam volumele 
optzeciştilor şi le citeam sub plapumă. 
Fracturismul a ieşit din mantaua lui Căr- 
tărescu şi Muşina, ăsta e adevărul, dar în 
manifest am pornit un război contra po- 


eţilor pe care-i iubeam, pentru a atrage 
atenţia asupra poeziei noastre”. Ar fi ne- 
cesare şi următoarele mărturisiri: „Privind 
dinspre prezent spre acele vremuri, consi- 
der că aceste lucruri reprezintă partea cea 
mai perisabilă a manifestului nostru şi, cu 
această ocazie, vreau să recunosc că foarte 
multe idiosincrazii erau false, pentru că 
nouă ne plăcea poezia optzecistă. Da, e 
adevărat că eram săraci şi aveam buzuna- 
rele dezumflate, dar tot atât de adevărat 
era că am fi vrut să scăpăm de mizerie. 
Pledoaria pentru asumarea marginalității 
era o poză şi nimic mai mult. Fireşte că 
am fi preferat şi noi să avem slujbe bine 
plătite, dar pentru că nu le aveam, ne 
arătam. ghearele. Cu toate astea, sunt şi 
foarte multe lucruri autentice în manifest, 
la care nu aş vrea să renunţ nici astăzi. 
Poate nu sunt chiar atât de originale cum 
îmi plăcea atunci să cred, dar, totuşi, noi 
le-am descoperit pe cont propriu, şi le-am 
experimentat pe barba noastră. Volumul 
meu de poezii POOOOAte l-am scris con- 
form metodei fracturiste. Atenţia asupra 
reacţiilor şi nu asupra obiectului care le 
provoacă, m-a ajutat să scap de patos şi 
declarativism în acel volum. Nu este ex- 
clus să fi realizat multe din dezideratele 
fracturismului în proză şi teatru şi s-o fi 
făcut doar după ce fracturismul a încetat 
să mai existe, iar eu şi Marius lanuş am 
devenit inamici în toată legea”. 

Şi, în chip de concluzie: "Toate cărți- 
le mele de poezie au luat naştere la Braşov, 
fiind şi un rezultat al comunicării mele cu 
aceşti oameni şi intelectuali deosebiți. Eu 
am şi prins o perioadă foarte faină. Înce- 
putul anilor nouăzeci, când toată lumea 
voia să schimbe şi să facă ceva. Comunis- 
mul rămăsese undeva departe în urmă şi 
aceşti intelectuali încercau să pună umă- 
rul la crearea unei lumi noi. Deci era o 
atmosferă de fierbere, de entuziasm, de 
dăruire. Au fost nişte ani foarte frumoşi 
şi foarte multe dintre proiectele de succes 
de azi îşi au rădăcinile în acei ani. Poezia 
mea este şi un produs al acelei atmosfere 
speciale. Nu pot să vorbesc despre acele 
timpuri decât la superlativ”. 


4. Ultima carte a lui Dumitru Cru- 
du, Ziua de naştere a lui Mihai Mihailovici 
este, ne previne prezentarea cărții, „O isto- 
rie personală, reconstituită într-un puzzle 
existenţial, ce se suprapune peste cele mai 
importante momente din istoria Basarabi- 
ei”. A lumii de jos a Basarabiei, am adă- 
uga. Cartea e „o cronică indirectă a unei 
lumi aflate într-o permanentă frământare 
— oglindă a felului în care Marea Istorie 
copleşeşte şi distruge destine individuale”. 
„Marea istorie” şi „mica istorie” se desfă- 
şoară într-un sat care suportă tranziția. 
Excelente pagini despre copilărie şi copii, 
despre familii distruse şi reunite şi iar di- 
zolvate, admirabile file despre Scriitor şi 
istoria scrisului în Basarabia de azi. „Ceea 
ce am încercat să fac în acest roman, care 
începe pe 28 iunie 1940, când se naște la 
Chișinău Mihai Mihailovici Lebădă, și se 
termină pe 28 iunie 2018, când acesta va 
fi înmormântat la București, a fost o cro- 
nică a familiei Lebădă-Ciuntu întinsă pe o 
perioadă de optzeci de ani, vreme în care 
Basarabia a fost ocupată de sovietici, a tre- 
cut prin cel de-al Doilea Război Mondial, 
a fost afectată de o foamete sinistră, a cu- 
noscut deportările și sovietizarea cu forța, 
şi-a recăpătat independenţa, a fost învinsă 
în războiul ruso-moldovenesc din 1992 şi 
a intrat într-o criză profundă din care încă 
nu a reușit să-și revină nici azi. Romanul 
meu e fracturat într-o multitudine de tex- 
te, și fiecare dintre ele se desfășoară doar 
pe 28 iunie, ca în cartea sau în filmul ace- 
la celebru, știți voi care. E romanul unei 
singure zile şi a patru generaţii de basara- 
beni”. Ziua de naștere a lui Mihai Mihai- 
lovici e unul din cele mai vii romane ale 
ultimului val de scriitori ai Basarabiei. 


Marcel TOLCEA 


Iată o banalitate din care se scot bani serioşi: social media e un excelent in- 


strument de comensurare a societăţii. Oleacă! Cele două-trei. De pe Facebook, de 
pildă, afli o mulţime de lucruri importante despre cât de neimportante sunt altele. 
Şi invers. Dacă Facebook ar avea sunetul propriu, probabil că s-ar auzi un son între 
mieunat și plescăit de mâncare. Asta fiindcă pisicile sunt vedetele de necontestat 
ale acestui spectacol planetar, iar farfuria din prim-plan poate că e mica şi efemera 
noastră statuie ecvestră cu fructe de mare. După ce și-a făcut casă la ţărmul mării, 
fotbalistul și-a dat imediat autogol. 

Dar, cu mult înaintea imaginilor, cu siguranță că se clasează mesajele de felul: 
„Bună dimineaţa!”, „Bună seara”, „O zi frumoasă să aveți”, „Noapte bună”, „Un 
weekend plăcut!” etc. etc. Ele vin, deopotrivă, din singurătate și nevoia de a fi prezent 
acolo, în agora interjecţiilor. Mi se pare însă și foarte posibil ca saluturile astea fără 
exces de politețe să fie și puţinele insule de adevăr ale acestui Hollywood albastru în 
care, dacă ești acolo, brusc se face și ziua ta. lar când este ziua ta cu adevărat, antumi- 
tatea îţi e copleșită de urări la superlativ. De fapt, aşa cum le stă bine să fie urărilor. 
Care trebuie spuse cu gura întreagă! Desigur, nu cu jumătate de gură? Desiguriţă. 

La fotografiile de familie, ador complimentele. Copiii, nepoţii, fraţii, surorile, 
iubitele, iubiții, soțiile şi soţii, mai ales atunci când apar împreună, smulg exclamaţii 
şi, mai ales, emoticoane. Inimile, de pildă, care nu mai par deloc deloc turtă dulce. 
Protecţia basmelor i-a mutat pe Hänsel și Gretel din casă fiindcă proprietarul era 
mereu beat turtă dulce. Însă eu mă topesc de plăcere la: „Ce frumoși sunteţi!”, cu 
varianta „Ce frumoşi sunteţi împreună!” sau „Ce bine vă stă împreună!” Urmate, 
cu dexteritate ortografică, de unul sau mai multe „te poop”. Apoi selfiurile, aceste 
animale de baie cu oglinda hulpavă, acolo unde, ca să se vadă ceva, poate e nevoie 
de mai mult nimic. 

Nu ştiu prea bine cum stăm cu sinceritatea pe Facebook. Acum îmi dau seama 
că, de fapt, nici nu are vreun rost să știu asta. Sinceritatea e un afrodiziac numai în 
dragoste. Sau înaintea trecerii dincolo. În rest, eu chiar caut un psiholog de poveste 
pentru a înţelege puţin eul-eurilor din zmeul-zmeilor. 

Evident, ar mai trebui să spun că sunt și lucruri serioase ce respiră pe FB, ca 
într-o dulce salină. Articole, mai ales de politică, ce ne despart în hateri şi resemnaţi. 
Corectitudini politice, laolaltă cu replici din birturile de gară, cu sudălmi, cu prover- 
be şi (pre)zicători. Ai noștri care nu mai sunt la fel de ai noştri. Mad Marx vs. Good 
Engels. 


PS. Cu litere aldine, postări pe pagina mea de FB, acolo unde mă mai joc seri- 
os. 

Povestea d-lui Ionescu începe în iarna în care tînărul locotenent a fost făcut pri- 
zonier la Cotul Donului. L-au dus la triat hăt la Magadan, de unde l-au trimis la o 
mină din Kolîma, unde miazănoaptea îngheţată se ciocneşte cu răsăritul crud iscînd 
hăuri. Acolo s-a canonit prin geruri, mine şi genuni ca toţi ceilalți muritori. Nenoro- 
cirile petrecute acolo nu le povestea d-l Ionescu. Treceau flasc şi exorbitant anii, din 
cînd în cînd prizonierii zdrobiţi de muncă mai puteau citi, în rarele exemplare din 
Pravda care le cădeau ca din întîmplare în mînă, cum erau cât pe ce să fie câştigate 
luptele cu Wehrmacht-ul în jurul Kievului în vara anului 1947, ori cum fuseseră 
nemţii siliți să se baricadeze în Odesa în ianuarie '48. Cînd o să se termine odată 
războiul ăsta nenorocit? Unii dintre deţinuţii cărora mintea nu le-o luase razna de tot 
făceau în şoaptă tot felul de planuri strategice, ce-ar trebui să facă nemţii (românii, 
ungurii, italienii...) ca să-l bată pe Stalin; dar atunci n-or să ne căsăpească ruşii pe toți 
în fundul ăsta de Siberie? De la o vreme, d-l Ionescu nu se mai băga în discuţii, era 
mai tot timpul tăcut, căzut în sine, parcă; cînd nu muncea, zăcea. 


Într-o noapte de la începutul primăverii anului 1949 a ieşit din baracă, a dezgro- 
pat o grămăjoară bine ascunsă în zăpadă şi din ea a scos grăsimea de la ce șoareci ori 
şobolani ori iepuri putuse prinde în anii de lagăr; s-a uns cu ea, a înghiţit puţină, i-au 
rămas cîteva kilograme, a ieşit din lagărul neînconjurat de sîrmă ghimpată — doar 
Siberia e cel mai gros zid din istoria puşcăriilor — şi a dispărut în pădurea din apro- 
piere. Era băiat de la ţară şi ştia să se orienteze după stele şi după muşchiul copacilor, 
să se hrănească din roadele sălbatice ale pămîntului şi învățase să-i supravieţuiască 
iernii. A luat-o prin pustietăţi spre miazăzi, prinzînd iepuri ori vulpi ori tîrîtoare mici 
şi mari, după cum îi era norocul, scurmînd după rădăcini, ceea ce era din ce în ce mai 
uşor, că venise dezgheţul. Şi a mers, a alergat, s-a tîrît, s-a rostogolit, s-a ascuns spre 
sud pînă prin octombrie, ocolind ce alte lagăre din Kolima îi ieşeau în cale, ferindu- 
se de satele prea apropiate de gulag, de oameni. 


Pînă cînd a dat norocul peste el: i-a ieşit în drum o ţeavă. Avea vreo patru metri, 
nu era foarte grea, nici prea ruginită. Şi-a pus-o pe umăr şi a intrat în lume, în primul 
sat, în al doilea, într-un orăşel, tot aşa, cu ţeava pe umăr. Cum era, vădit, cu treabă, 
nimeni nu s-a legat vreodată de el. Unul-altul, ba chiar şi milițienii se dădeau în vor- 
bă cu el, întrebîndu-l unde duce ţeava. Şi el le spunea, că o rupea binişor pe rusește. 
Cu ţeava pe umăr a luat-o spre apus, cînd pe jos, cînd cu ce camioane sau trenuri s-or 
fi găsit, s-a mai oprit pe ici-colo să muncească ceva, să facă rost de bani, să-şi cumpere 
de-ale gurii şi haine, ba chiar şi o pereche de bocanci noi, după care, hai iar la drum 
cu ţeava pe umăr. Aşa a străbătut toată Uniunea Sovietică pînă cînd a ajuns la Prut 
prin noiembrie 1950. A îngropat ţeava binefăcătoare şi, plingînd, s-a aruncat în rîul 
rece; a ieşit pe malul românesc; era acasă, a început să strige după oameni, a venit un 
grănicer, l-a dus la post, unde l-a luat în primire comandantul, un tînăr locotenent pe 
care îl chema tot lonescu. Omul nostru i-a povestit prin ce trecuse; acela a pus mîna 
pe telefon, i-a chemat pe grănicerii ruşi, care au venit de îndată şi l-au luat înapoi 
peste Prut pe D-l Ionescu. 


Ruşii l-au interogat, el le-a mărturisit tot, iar ei nu l-au executat, probabil im- 
presionaţi de poveste, ci l-au trimis înapoi în gulag, de data asta la Vorkuta, pe la pa- 
ralela 70, aia care leagă nimicul de rest. Acolo, zecile, poate sutele de mii de deţinuţi 
munceau din greu, ziua la lustruit pietrele din rîuri, iar noaptea de jumătate de an la 
curăţat de zăpadă pista lungă a unui aeroport. În desagă încăpeau cam douăzeci de 
kilograme de zăpadă. O lua în spate şi o ducea la marginea pistei, prin întunericul 
gros, atingînd desaga celui din față, simțind pieptul celui din spate atingîndu-i desa- 
ga lui şi auzind doar foşnetul mecanic al trupurilor în marş. Lunile primei nopţi i-au 
părut mai lungi decît veşnicia şi l-a bătut nu o dată gîndul să se lase să moară. Dar 
n-avea cum, că nici cel din faţă, nici cel din spate nu-l lăsau s-o facă. A cărat zăpadă 
pînă cînd locul în care aruncau ce curățaseră de pe pistă s-a făcut, din deluşor, dita- 
mai muntele, pe care trebuiau să-l urce, să-şi deşarte desăgile în vîrf, să coboare pe 
celălalt versant, să se întoarcă la pistă, să li se umple iarăşi desăgile, şi tot aşa pînă cînd 
— era la cîteva trupuri de virful muntelui de zăpadă — a auzit o voce care a susurat, 
apoi a prins curaj şi s-a făcut deplină cîntînd „O sole mio“. Tot şarpele de oameni 
s-a oprit şi-a stat în loc cîteva clipe. Apoi a pornit din nou, iar d-l Ionescu, ajungînd 
în vîrf, a văzut la orizont o linie subţire de lumină, prima după lunile de întuneric 
brut. A supravieţuit tot restul timpului petrecut în lagărul de la Vorkuta mînat de 
dorinţa de a se răzbuna pe celălalt Ionescu, locotenentul de grăniceri care i-l dăduse 
înapoi ruşilor. În toți anii aceia nu a aterizat nici un avion pe pista aeroportului atît 
de îngrijit curățată. Iar în 1964, d-l Ionescu a fost trimis în România. 


Liber acum, d-l Ionescu s-a înarmat cu ditamai cuțitul, a luat trenul către Mol- 
dova şi a ajuns la pichetul de grăniceri unde îi reîncepuseră nenorocirile. A aflat 
că locotenentul Ionescu, acum mai mare în grad, era tot acolo, dar să se ducă la el 
acasă, în sat, că sigur îl găseşte acolo. S-a dus şi, cînd a intrat în ogradă, l-au întîm- 
pinat cîțiva copii, unul de-abia ce putea să se ţină pe picioare, l-au chemat la joacă, 
mama lor l-a omenit, copiii i-au adus lapte tocmai muls şi, cum îl bea, a venit acasă 
şi ofiţerul de grăniceri. D-l Ionescu şi-a pipăit cuțitul, dar cînd celălalt s-a aşezat cu 
el la masă şi l-a întrebat de ce-l căuta, el i-a povestit toată tărăşenia. Pe măsură ce 
povestea se depăna, amindoi au început să lăcrimeze, apoi să plîngă de-a binelea, 
„Ce-am putut să fac!“, a spus grănicerul; „Ce puteai să faci?“, l-a liniştit d-l Ionescu, 
aruncînd cuțitul. 


Spre bătrîneţe, d-l Ionescu ajunsese contabil la o Uniune a artiştilor comunişti. 
Cum trebuia să circule pe la filialele din ţară, îşi luase un Trabant, pe care îl umplea 
cu conserve. Unde ajungea, îşi aranja metodic conservele în camera de hotel, să fie 
sigur că are de mîncare şi a doua zi. Iar în portbagaj avea tot timpul patru canistre 
pline cu benzină şi una cu ulei de motor. 

— „La ce vă trebuiesc, d-le Ionescu?“ 

— „În clipa în care aud că ruşii intră iar în România, maşinuţa asta mă duce pînă 


memento 


—Dușmanii democrației 
d d 


— Unde erați în decembrie 1989? 
În mod aparte: în 22 decembrie 1989? 

— Eram în București. Lucram la secția 
politică a Ambasadei SUA la București. 
Împreună cu colegii mei, aşteptam cu 
teamă replica puterii comuniste la eve- 
nimentele din ziua precedentă, când fu- 
sesem în stradă. Abia după prânz, când 
situația se clarificase, americanii ne-au 
dat voie să ieşim din clădire. Îmi amin- 
tesc foarte clar cum unul din şefii mei 
a deschis ușa biroului şi mi-a spus zâm- 
bind: „Du-te și vezi cum se scrie istoria!” 
(„Go watch history being made!”) Ceea 
ce am și făcut de atunci încoace, dar nu 
ca funcţionar de mâna a doua al unei 
Ambasade, ci ca jurnalist. 

— Cum vă amintiţi presa noastră 
de atunci — din primele zile, primele 


exista deci o grupare politică sau civică 
în stare să preia puterea. lar în privința 
presei, entuziaşti au fost lăsaţi să zburde, 
să scrie liber la gazete care aveau să dis- 
pară curând, din lipsă de fonduri, până 
când ceea ce s-a numit „eșalonul 2” s-a 
reorganizat și şi-a pus la punct aparatul 
propagandistic. 

Tot acest romantism al primelor 
luni ale lui 1990 este umbrit însă de 
poziţia TVR, care a devenit imediat 
instrumentul de manipulare al puterii 
neocomuniste reșapate. TVR a păstrat 
această „malformaţie congenitală” şi a ră- 
mas puternic infiltrată de FSN, în toate 
reîncarnările ei. Scurtele intervale în care 
a încercat, ulterior, să-şi îndeplinească 
misiunea publică au fost curmate rapid, 
atunci când condiţiile politice au permis 
restaurația. 

— Cum aţi intrat, după 1989, în 
presă? În ce împrejurări s-a întâmplat 
aceasta? 


săptămâni, primele luni de după căde- 
rea (parţială, cred că suntem de acord 
în această privință a) comunismului? 
— Era o perioadă romantică, am pu- 
tea spune, în care mulți ne imaginam că 
toată societatea își dorise căderea comu- 
nismului. Evident, nu era așa, după cum 
ne-am lămurit cu prilejul primelor ale- 
geri „libere”, când a triumfat Iliescu, iar 
cei care puneau problemele de principiu 
şi de fond, ca de pildă incompatibilitatea 
dintre FSN ca forță conducătoare în stat, 
care organiza alegerile, şi candidatura 
FSN în aceleași alegeri, ne-am trezit că 
suntem de fapt o minoritate într-o socie- 
tate care se temea de incertitudinile post- 
comunismului. Noi am sperat în van în 
dispariţia comunismului, în primul rând 
pentru că sistemul era bine înrădăcinat, 
stăpânea toate pârghiile şi nu avusese de 
înfruntat cu o dizidenţă prea puternică. 
Doar figuri izolate, ca Doina Cornea, de 
pildă, sau cei câţiva lideri ai SLOMR îl 
înfruntaseră pe faţă. Alte mișcări de re- 
voltă — minerii în 1977 sau muncitorii 
din Brașov în 1987 — fuseseră lichidate 
fără menajamente de aparatul repre- 
siv redutabil al regimului comunist. lar 
presă subterană nu existase, practic. Nu 


— Eu îmi dorisem întotdeauna să fiu 
ziaristă. Încercasem să dau un concurs 
la TVR, în tinerețe, dar fusesem respin- 
să după verificarea biroului de cadre pe 
motiv că socrul meu fusese moşier. Lu- 
crasem prin 1968, unul din puţinii ani 
ai falsei noastre liberalizări, ca elevă de 
liceu, la un experiment încântător şi 
de scurtă durată al Scânteii Tineretului 
numit Pagina elevului. Dar nici nu mă 
puteam gândi să lucrez într-o presă în 
care toate articolele, inclusiv ştirile de 
politică externă, începeau cu numele 
lui Ceauşescu. Nici nu am încercat, de 
altfel. În ianuarie 1990 însă am citit un 
mic anunţ în România Liberă, în care 
BBC secţia română scotea la concurs câ- 
teva posturi de producători radio. M-am 
înscris şi, după ce am parcurs toate fa- 
zele selecţiei, am ajuns la Londra. Am 
avut mult noroc, pentru că am învăţat 
nu numai să practic jurnalismul după 
standardele editoriale şi profesionale ale 
uneia dintre cele mai respectate instituţii 
media din lume, ci și pentru că am putut 
să trăiesc zece ani într-o ţară cu puternice 
tradiţii democratice, cu o viaţă politică şi 
publică extrem de interesantă și cu totul 
nouă pentru mine. Abia acolo am înţeles 


ce înseamnă o democraţie şi ce rol are 
presa în funcţionarea ei. Am încercat 
ulterior, după revenirea în ţară, să aplic 
ceea ce am învăţat, dar nu am avut prea 
mult succes. Tot ce am realizat s-a năruit 
ulterior, iar astăzi supravieţuieşte poa- 
te doar în mintea câtorva dintre colegii 
mei mai tineri care au fost receptivi la 
„învăţăturile mele”. Așa am înţeles, după 
eşecuri și suferinţe, că presa nu poate fi 
mai bună nici decât societatea, nici de- 
cât sistemul politic, în care funcţionează. 
lar noi poate abia acum să fim mai bine 
pregătiţi pentru o democraţie de tip eu- 
ropean, adică să putem începe să o clă- 
dim. Suntem însă foarte departe de acest 
obiectiv. 

— S-au văzut de la început — adică, 
din decembrie 1989 și încă din lunile 
imediat următoare acestui moment — 
marile probleme ale presei de la noi? 

— Cum spuneam deja, s-au văzut în 
cazul televiziunii publice, care a fost mai 
întâi folosită pentru cucerirea puterii de 
către neocomuniști — să le spunem așa, 
din motive practice — în decembrie 1989 
şi apoi pentru anihilarea oricărei opoziții 
democratice în lunile şi anii care au ur- 
mat. În privinţa presei scrise, s-a văzut 
imediat că doar gazetele succesoare ale 
organelor de propagandă comuniste, ca 
Adevărul, moștenitorul infamului ziar 
Scânteia, aveau resursele financiare pen- 
tru a rămâne pe piață. România Liberă a 
rezistat cu mare greutate și cu sprijin din 
exterior. Azi însă a cedat şi ca. În aces- 
te condiţii, pare o minune că publicaţii 
critice față de putere, ca Revista 22 de 
pildă, au reușit să existe în acei ani tul- 
buri. Dar nu ne mirăm că sediul Revistei 
22 a fost atacat de mineri in iunie 1990. 
Adevărul în schimb a fost menajat. 

Problemele presei au reflectat de alt- 
fel evoluţia luptei pentru putere, o luptă 
complet inegală în acea perioadă, pentru 
că banii şi resursele fostului sistem re- 
presiv se aflau în tabăra FSN. De aceea 
am şi asistat ulterior la constituirea unui 
sistem media dominat de moguli, care 
au făcut jocuri politice şi au zădărnicit 
orice tentativă de constituire a unei prese 
alternative. De ce credeţi oare că prima 
mișcare a conducerii TVR numite în 
2012 a fost să desființeze TVR Info, ca- 
nalul de ştiri proaspăt creat al televiziunii 
publice, care prezenta o altă versiune a 
faptelor decât Antena 3 și Realitatea TV, 
pe atunci proprietatea lui SOV? 

— Cum împărţiţi aceste trei dece- 
nii ultime în privinţa mass-media de la 
noi? În ce (mari) categorii aşezaţi presa 
noastră? 

— Despre faza iniţială, ușor haotică, 
dar cu mass media publice strict contro- 
late de FSN, am vorbit deja. După ale- 
gerile din 1990, a urmat afirmarea ma- 
rilor trusturi media, la începutul anilor 
90, în jurul Pro TV şi al Antenei, care 
au devenit jucători politici importanți, 
inclusiv prin crearea unor curente de 
opinie aparent apolitice. Aşa au intrat 
pe piaţă mogulii, Adrian Sârbu şi Dan 
Voiculescu. Au fost şi anii marilor lup- 
te politice, ai mineriadelor repetate, ai 
prigonirii Regelui Mihai, în care puterea 
dorea lichidarea opoziţiei. Presa aronda- 


tă puterii era extrem de agresivă, dacă 
ne gândim nu numai la Adevărul, ci și 
la România Mare. Faptul că opoziţia a 
supravieţuit le-a permis marilor patroni 
să facă o parte din jocurile politice şi să-și 
negocieze sprijinul pentru un partid sau 
altul. În 1996, de pildă, era greu de ima- 
ginat că CDR şi Emil Constantinescu ar 
fi câştigat fără ProTV, al cărui patron își 
făcuse unele calcule nerealiste cu privire 
la recunoştinţa noii puteri. Între 1996 
şi 2000 presa liberă, democratică, a res- 
pirat, inclusiv la TVR şi la Radio-ul pu- 
blic. Legile acestor instituţii s-au schim- 
bat în bine, dar numai parţial, din cauza 
mentalităţii nenorocite a clasei politice, 
care, în integralitatea sa, consideră că 
instituţiile media publice trebuie să fie 
politizate, deci adjudecate de cei aflaţi 
la putere. De aceea ne aflăm aici, fără al- 
ternativă publică la televiziunile private. 
Pauza de respiraţie s-a încheiat însă oda- 
tă cu trădarea lui Emil Constantinescu 
şi eşecul CDR, care au permis revenirea 
lui Ion Iliescu și a PDSR/PSD, secon- 
dat de publicaţiile lui Corneliu Vadim 
Tudor. 

Dar momentul cel mai important 
al evoluţiei mass media este apariţia te- 
leviziunilor de știri. Mogulilor de până 
atunci, Sârbu şi Voiculescu, li s-a alăturat 
Sorin Ovidiu Vântu. Producţia de ştiri 
era deci coordonată de un fost operator 
al lui Ceaușescu, care nu a avea o televi- 
ziune de ştiri, dar avea o agenţie de ştiri, 
Mediafax, de un fost agent al Securităţii 
în domeniul economic, și de un fost in- 
terlop specializat în malversaţiuni finan- 
ciare. Era o restauraţie incontestabilă, 
chiar dacă nu ne-am dat seama de asta la 
început, pentru că SOV, de pildă, făcea 
joc dublu, dând impresia că televiziunea 
lui ar fi critică față de PSD. Era de fapt 
doar o manevră, menită să-i asigure cre- 
dibilitatea în faţa publicului. Fără iluzii, 
deci. În aceeași perioadă, patronii de pre- 
să s-au îmbogăţit fabulos, iar jurnalismul 
de investigaţie aproape a dispărut, după 
ce a fost folosit ca instrument de şantaj 
de către patroni. 

A urmat faza ulterioară alegerilor 
din 2004, pentru că nu putem desprin- 
de evoluţia presei de ciclurile politice, 
în care din nou ziariştii anti-PSD au 
putut reveni în prim plan. Din păca- 
te, deşi conducerea TVR s-a schimbat, 
legea a rămas aceeași, ceea ce a permis 
în continuare controlul politic prin po- 
sibilitatea parlamentului de a respinge 
anual raportul de activitate al TVR sau 
al SRTV. După 2004, odată cu alegerea 
lui Traian Băsescu şi intrarea în NATO 
şi UE, poziţia mogulilor, foşti securiști, 
s-a radicalizat, iar Antena3 a devenit ac- 
tor politic în toată regula, ceea ce este și 
astăzi. Concomitent, standardele deon- 
tologice în audio-vizual aproape că au 
dispărut cu desăvârșire. 

Din fericire, în faza actuală, pre- 
sa este mult mai diversificată datorită 
apariţiei presei online și a reţelelor de 
socializare, care au spart monopolul mo- 
gulilor. Forţa acestora din urmă a rămas 
însă redutabilă în domeniul televiziunii. 
Despre presa scrisă însă nici nu ştiu dacă 
mai merită să vorbim, căci a căzut dra- 
matic în competiţia cu presa electroni- 
că, dar merită semnalată reapariţia jur- 
nalismului de investigaţie, de tipul Rise 
Project. Din păcate, sau din fericire?, el 


depinde de apartenenţa la reţele profesio- 
nale internaţionale şi are în continuare 
mari dificultăţi în România din partea 
puterii politice. 

— Cine, din punctul dvs. de vede- 
re, a privit mai atent și mai consecvent 
spre Occident (și, subînţeleg, spre va- 
lorile vestice) de la noi: mass-media, 
clasa politică, marii jucători econo- 
mici? Cine, cu alte cuvinte, a fost în 
aceste trei decenii, un mai bun pur- 
tător de democraţie liberală, fie și sub 
formă proiectivă, aspiraţională? 

— În toate categoriile menţionate 
de Dumneavoastră există atât grupări 
care sunt interesate de promovarea 
democraţiei liberale, cât și grupări care 
doresc să ne ţină departe de ea. Să nu 
uităm că mulți mari jucători economici 
şi-au făcut averile din contractele acor- 
date de stat, contribuind și ei la prolife- 
rarea corupţiei. Clasa noastră politică, în 
majoritatea ei, este obsedată de putere şi 
de împărţirea ciolanului. Standardele oc- 
cidentale o încurcă. Iar mass media care 
depinde de jucătorii economici și/sau 
de politicieni le va promova interesele. 
Totuși, odată cu intrarea în UE, expu- 
nerea la mediul economic occidental, fie 
şi prin intermediul multinaţionalelor a 
modificat și aici regulile jocului. Aș spu- 
ne că, în realitate, cei mai convinși pro- 
motori ai valorilor vestice sunt românii 
care muncesc în străinătate, indiferent 
la ce nivel profesional, pentru că doar 
trăind acolo înţelegi ce pierzi trăind aici, 
în izolarea impusă de vestigiile comunis- 
mului. 

— Reformulată și particularizată 
tema(tica) anterioară: când, în aceste 
trei decenii, a fost presa de la noi aliata 
şi când a fost adversara democraţiei? 

— Presa nu este un monolit. Și în 
cadrul presei există organizaţii care pro- 
movează democraţia, din păcate puţine, 
dar și organizaţii care sunt interesate să o 
blocheze, pentru că așa dictează interese- 
le patronilor. Presa reflectă clivajele poli- 
tice și sociale din societate. Dacă suntem 
unde suntem acum, adică la periferia 
Europei, aceasta se datorează dominaţiei 
mogulilor penali asupra audio-vizualu- 
lui. Istoric vorbind, presa a fost aliata 
democraţiei atunci când a fost lăsată să 
se exprime, adică între 1996-2000 şi, 
parţial, după 2004, când puterea politică 
nu a ţinut-o sub obroc. 

— De ce a fost presa de la noi ad- 
versara democraţiei? 

— Pentru că dușmanii democraţiei 
plăteau mai bine. Îmi pare rău să o spun, 
dar cum altfel se poate explica opulența 
unora dintre ziariști, mai ales a celor care 
lucrează la Antena 3? Nu de multe ori, 
colegi din presă mi-au spus că mă in- 
vidiază pentru emisiunile pe care le fac 
dar nu-mi pot urma exemplul, pentru că 
tocmai au luat un credit imens ca să-și 
construiască o vilă. Dar nu toată presa a 
fost adversara democraţiei. Există ziariști 
care nu s-au vândut nici astăzi, deși sunt 
în minoritate. După cum vedeţi, paralela 
cu politica este valabilă și aici. 

— E mai greu, mai inconfortabil, 
ca presă, să susţii democraţia decât să 
te sui cu picioarele pe ea, ca să mă ex- 
prim ”academic”? 

— E mai greu din cauza forţei te- 
leviziunilor care aparţin adversarilor 
democraţiei, care te distrug dacă ieşi 


din rând și devii un pericol la adresa 
dominaţiei lor. Reiau exemplul canalului 
TVR Info, care i-a scos din sărite pe Voi- 
culescu și pe Vântu. 

— Slăbiciunea presei e, cum spunea 
un fost președinte, o slăbiciune gravă a 
democraţiei? 

— Da, după cum am spus deja. 
Cele două sunt interdependente. Dar 
nici un preşedinte şi nici un partid 
politic nu a făcut nimic pentru conso- 
lidarea independenţei presei, măcar a 
instituţiilor publice de media. Cei mai 
rezonabili dintre ei s-au limitat la a nu 
interveni în presă. Esenţial era însă să se 
creeze un cadru juridic pentru asigurarea 
independenţei mass media publice, care 
ar fi reprezentat un punct de reper pen- 
tru toţi ceilalți. Dar oamenii politici nu 
înţeleg, sau nu vor să înţeleagă, acest lu- 
cru. De aceea, nu am încredere totală în 
nici un partid care nu vorbeşte despre re- 
formarea TVR şi a SRTV. Şi nu vorbeşte 
deocamdată nimeni. 

— A fost presa „a patra putere în 
stat” sau formula aceasta, cel puţin la 
noi, a fost una autoflatantă, excesivă? 

— Nu a fost o putere, ci doar o anexă 
a puterii altora. Şi aceasta pentru că pre- 
sa nu este independentă economic. Nu 
are cum, în actuala etapă de dezvoltare a 
economiei românești. 

— Care a fost, din unghiul dvs. de 
vedere, pentru presă, cea mai frumoa- 
să perioadă a ei în aceste ultime trei 
decenii? 

— Mi s-a părut că forţa cu care presa 
a luptat împotriva lui Iliescu şi a PDSR 
în 1996 şi apoi împotriva lui Năstase în 
2004 a fost remarcabilă. La fel și con- 
certarea eforturilor acelei părți a presei 
care a demascat abuzurile lui Dragnea. 
Perioadele frumoase ale presei sunt cele 
eroice, nu cele în care nu are cu cine să 
se lupte. 

— Dar cea mai întunecată? 

— Cred că presa independentă a 
dus-o foarte greu în primii ani după 
1989 şi apoi la începutul anilor 2000, 
adică atunci când puterea PSD a fost 
extrem de agresivă. Dar nici perioada 
2010-2012 nu a fost ușoară, cel puţin 
în TVR, din cauza presiunilor USL, 
care au organizat atacuri fizice asupra 
carelor de reportaje ale televiziunii pu- 
blice în decembrie 2011, pentru că nu 
prezentau versiunea Antenei 3 privitoare 
la demonstrațiile din Bucureşti, iar ulte- 
rior a trimis trupele de șoc ale lui Mircea 
Dogaru şi Dorin Lazăr Maior în curtea 
TVR pentru a cere eliminarea ziariştilor 
incomozi. Şi, ce să vezi? Președintele-di- 
rector general al TVR, provenit din soci- 
etatea civilă, s-a conformat. 

— Şi, legat de ce întrebam mai îna- 
inte: care apreciaţi că au fost/sunt cele 
mai grave probleme ale mass-media de 
la noi? 

— Cred că problema cea mai gravă 
este faptul că marile organizaţii media 
sunt controlate de reprezentanţi ai fostei 
Securităţi sau de oameni de afaceri mai 
puţin corecţi, care nu sunt străini de ser- 
viciile de informaţii, trecute şi actuale. 
Aceasta este de fapt cea mai mare pro- 


blemă. Ea accentuează și problema reală 
a relativismului moral și a absenței unor 
principii ferme. Aș adăuga și lipsa de cul- 
tură, nu numai politică. Așa am ajuns la 
derapaje cel puţin ciudate. Cel mai re- 
cent exemplu, care m-a exasperat, a fost 
al colegilor de breaslă care au considerat 
că apariţia lui Dan Barna la Antena 3 a 
fost justificată, sub pretextul că este bine 
să le vorbească telespectatorilor acestui 
post, de parcă telespectatorii Antenei 3 
nu ar fi ales acest post pentru că exprimă 


propriile lor valori! Cum poţi, ca jurna- 
list, să uiţi că Antena 3 este un organ de 
manipulare al lui Voiculescu? Din acest 
motiv, pentru mine Rareş Bogdan s-a 
descalificat şi el ca om politic. Măcar 
Dan Barna şi-a recunoscut greșeala. Altă 
problemă este coruptibilitatea presei. 
Nu puţini ziariști s-au lăsat cumpăraţi de 
politicieni corupți, nu numai din PSD. 
Să ne amintim doar câţi lăudători avea 
Elena Udrea, de pildă. 

— Cine a rezistat, cine rezistă mai 
ușor în presa noastră de după 1989? 
La limită, ce tip/ce tipuri umane au o 
rezistență mai mare? 

— A rezistat doar cine nu a depins de 
politicieni, sau cine a avut tăria morală să 
nu-şi trădeze valorile, cu preţul linșajului 
public la televiziunile lui Voiculescu şi 
Vântu. Nu sunt mulți aceşti ziariști și nici 
nu-i prea vedeţi la televizor. Şi aceasta 
pentru că la talk-showuri este promovat 
doar un grup bine definit de „maeștri”. 
Cristian Tudor Popescu, de exemplu, a 
rezistat pe ecrane indiferent pe cine şi ce 
a susținut. Mai mult, a reuşit să mono- 
polizeze o televiziune de ştiri. De ce? lată 
o temă demnă pentru o investigaţie. 

— Și e tonică o asemenea consta- 
tare? 

— E tonic să constaţi că există şi ca- 
ractere în presă. Indiferent cât de puţine 
ar fi. 

— Pentru ceea ce negativ cu pre- 
sa — în raport cu principiile ei înalte, 
să spunem așa -, cât de vinovaţi sunt 
jurnaliștii înșiși? 


— În primul rând ei, căci nu mai 
suntem în perioada în care să ne împuște 
cineva pentru opiniile noastre. De altfel, 
observăm și că solidaritatea de breaslă 
este foarte slabă, iar acel esprit de corps 
care ar fi făcut presa mai puţin vulnera- 
bilă la presiuni lipseşte. Mai e mult până 
departe. Români sunt și ziariștii, mai 
mult sau mai puţin onești, cum spunea 
Caragiale. 

— De ce poate renunţa la presă, în 
aceste trei decenii, un om care vrea să 
> I} 

aibă conștiința (cât mai) curată? 

— Pentru că nu va fi nevoit să cedeze 
presiunilor, să facă compromisuri. 

- E suficientă condiţia libertăţii 
pentru a avea o presă matură, respon- 
sabilă? 

— Nu, cum spuneam, mai este nevo- 
ie şi de valori și principii morale, de tărie 
de caracter. Presa nu este doar o meserie, 
este o vocaţie și o misiune. 

— Ce anume, pentru spaţiul ro- 
mânesc, trebuie să se alinieze pentru 
a avea o asemenea presă: matură, res- 
ponsabilă? 

— Mai multe elemente: trebuie să 
existe un suportal presei independente în 
politică, în societatea civilă, în societate. 
Nivelul de educaţie trebuie îmbunătăţit 
simţitor. Poate ne ajută Europa, pentru 
că singuri vom ajunge acolo peste o sută 
de ani, eventual. 

— Realist, foarte realist: ar fi putut 
fi altfel, pentru presa noastră, în aceste 
trei decenii? 

— Nu cred, având în vedere evoluţia 
politică. Dar bine ar fi fost! 

— Să fim despre presa viitorului 
cum: pesimiști, euforici, optimişti 
moderați, indiferenți? 

— În nici un caz euforici şi deloc 
indiferenți, ci optimişti moderați, pen- 
tru că ştim că miriapodul îşi mișcă până 
la urmă şi ultimul picior. 


Interviu realizat de 


Cristian PĂTRĂŞCONIU 

Publicistă 

Vârsta față de care păstrez cele mai 
frumoase amintiri este cea a copilări- 
ei târzii, care dă în pârgul adolescenţei, 
când viaţa nu mai este văzută doar prin 
prisma ludicului. De ce aş mai vrea să o 
retrăiesc? Cu riscul de a aluneca în pate- 
tism, încerc, totuşi, un răspuns... Pentru 
că, în primul rând, micul meu univers 
afectiv era întreg pe atunci şi nici nu-mi 
imaginam că va veni un timp în care 
unii vor pleca, şi încă mult prea repede, 
din el. Apoi, pentru că mi-e dor de li- 
niştea aceea sufletească, rotundă şi fără 
fisură, pe care, parcă, nicio altă vârstă nu 
ţi-o mai oferă. La fel cum mi-e dor de 
seninătatea interioară, de optimismul şi 
siguranța cu care priveam înainte — „im- 
posibil” era, pe atunci, doar un cuvânt 
din dicţionar, la fel, „târziu” —, de lipsa 
oricăror spaime, mai ales a celor legate 
de boli, de bătrâneţe, de finitudine, pe 
care unii dintre noi le dezvoltăm şi chiar 
acutizăm, în timp. 


navigator, când te iei la trântă cu norii de 
pe cer și rearanjezi, din mers, constelaţiile 
pe harta nopţii, când ți se pare că ești stă- 
pânul unic al zilei de mâine, lumea are 
posibilităţi nelimitate. 

Vârsta aceea, când nu te-a doborât 
încă vreun val, când navighezi de plă- 
cere și niciodată de nevoie, când nu te 
arde soarele și nu ţi se încrețeşte dure- 
ros pielea sub chingile de sare ale mării 
e definiţia perfectă a efemerului. Azi e, 
mâine s-a risipit în stropi de frică. În 
fâşii de cunoaştere amănunţită a privirii 
îngustate de usturime. A unghiului ob- 
turat. A luminii abia întrezărite. Păstrezi 
din ea solzi lucitori care te mai ajută, 
când curajul a fost înlocuit de o oarecare 
dibăcie, să aluneci până la mal. 

Ne petrecem câteodată. Starea asta 
şi cu mine. Vârsta din care vine ea și 
precauţiile actuale care îmi servesc de 
busolă și de viziune panoramică. Asta nu 
înseamnă că nu ne mai luăm, din când 
în când, de mână. Dar mi se întâmplă 
des să-mi fie dor de mâinele care ţi se 
ghemuieşte la picioare încă de azi. De 


ancheta 


Când mi se face însă dor de perioada 
aceea, mă reîntorc în locurile de atunci 
şi, prin ele, la copilăria mea târzie dată 
în pârgul adolescenţei. Punţi de legătură 
cu acele vremuri sunt nu doar oamenii 
rămaşi în acel univers afectiv, ci şi casa 
părintească, străzi ori chiar copaci la um- 
bra cărora citeam. Un surogat, se poate 
spune, dar care face, totuşi, bine. 


loana BÂLDEA 
CONSTANTINESCU 


Scriitoare 

O recunosc în rarele ocazii când 
mă tranzitează. Mă agăţ de ea, ca de o 
geamandură, fără să abdic vreo clipă de 
la conştiinţa deplină a următorului val. 
Asta și pentru că, odată ce ai trecut prin 
furtuni şi maree, e greu să pretinzi că ele 
nu există. Ce există, însă, dincolo de si- 
petele înșelătoare ale memoriei e nuanța 
speranţei care transformă geamandura în 
liman. Motorul subtil care îţi redimen- 
sionează puterile şi nu te lasă în voia cu- 
rentului. Când crezi în chemarea ta de 


încrederea neboţită de știință, de rutină. 
De lumea intuită, și nu străbătută în rit- 
mul arareori echilibrat al deziluziilor și al 
micilor victorii cotidiene. Dacă aș putea, 
m-aş întoarce la vârsta entuziasmului. 


Artist vizual, scriitoare 
Pictura lui Gustav Klimt, „Cele trei 
vârste ale femeii”, oferă hipnotica trans- 
formare sub lupa acută a viziunii artisti- 
ce. Trupuri de femeie se modifică lăsând 
natura să-şi vadă de munca sa implaca- 
bilă. Fiecare etapă, vârstă, e circumscrisă 
într-o capsulă, ca o dorință de a mai opri 
timpul, cu forţa unui elan post-romantic 
destul de calculat ce încearcă să disece şi 
să înţeleagă raţiunea transformării. Co- 
pila e proiectată pe mamă, mama pe un 
fundal dominat de tonuri senine. Bă- 
trâna îşi ascunde faţa și cu capul plecat 
se închide şi ea într-o capsulă. Totul în- 
tr-un singur plan, într-un orizont lipsit 
de profunzime, aparţinând unui univers 
în care toţi atomii există într-o stare de 


non-permanenţă. 

„Nu e păcat/ Ca să se lepede/ Cli- 
pa cea repede/ Ce ni s-a dat?”, se întreba 
Eminescu într-o epocă a unui romantism 
plin de fervoare, neîmpăcat, profund, 
neliniștit, colecționar de nedreptăţi, plin 
de dorinţe, de regrete, de sublim tensio- 
nat. Viziunea de origine asiatică celebrea- 
ză frumuseţea care trece, trece oricum, 
orice ai face și oricât te-ai agăța de ea. 
Efemerul e ridicat la rang de rege. Fieca- 
re mișcare a mâini, capului, piciorului, 
gâtului, surprinse în stampa japoneză 
amintesc, cu un soi de melancolie luci- 
dă, de pasajul spre o altă ipostază. Me- 
reu alta, mereu aceeași. Robert Guillain 
în cartea GPheișele citează dintr-un text 
japonez: „Din Gion sunetul clopotului 
de bronz/ Este ecoul non-permanenţei 
tuturor lucrurilor”, „Strălucirea flori- 
lor anunţă veștejirea lor”. În trecerea ei 
delicată, frumuseţea lasă urme, și poate 
că tocmai în această adăstare subtilă stă 
forța ei. În saloanele de ceai, când se lasă 
întunericul, gheişele se pregătesc pentru 
ceremonialul suveran al frumuseții ca o 
apă curgătoare, ale cărei reflexe efemere 
sunt tot atâtea clipe de extaz. 

Reflexul, oglindirea frumuseţii tre- 
cătoare se regăsește și în stampa lui Uta- 
maro în care observăm o femeie stând cu 
spatele la privitor, ispitindu-l cu chipul 
reflectat într-o oglindă. E tot ce are de 
oferit şi pare a fi un reflex al unei supra- 
frumuseți cosmice. 

Am răspuns cumva prin a nu răs- 
punde direct, m-am folosit de oglinda 
picturii şi a literaturii pentru a căuta 
frumuseţea trecătoare, vârsta de aur — 
fiecare vârstă are aurul său —, și a mă 
gândi dacă nu cumva momentul în care 
mi-e cel mai bine, e cel de acum. Oricare 
ar fi acest acum. 


Lucian IONICĂ 


Jurnalist, scriitor 

Primul gând a fost să mă întorc când- 
va în copilărie, pentru că atunci n-aveam 
griji. Bântuiam cu alţi copii străzile şi 
parcul din cartierul timişorean Fabric, 
unde locuiam, mergeam la cele trei ci- 
nematografe din zonă şi, evident, făceam 
baie în Bega, vizavi de ILSA. Era un alt 
Fabric, mai viu decât cel de azi, ajuns cu 
multe clădiri în ruină. Pe lângă prietenii 
de vârsta mea, aveam și unul mai mare, 
dacă pot spune aşa, un pantofar, cu un 
atelier foarte mic, abia încăpeam noi doi 
în el, ce da direct în stradă. Îmi plăcea 
mirosul de piele şi de clei. Dimineţi la 
rând, urmăream fascinat cum croia tălpi 
noi şi le prinde bătând cuişoare de lemn 
sau cum punea pingele, timp în care îmi 
povestea despre viaţa lui şi despre oame- 
nii care îi călcau pragul. 

Mi-am adus aminte şi de unele ne- 
cazuri, de exemplu, când mi-am spart 
capul sărind de pe fereastră sau am căl- 
cat într-un cui ruginit, ajungând astfel 
de două ori pe masa de operaţie. Dar au 
mai fost şi altele. Poate ar fi mai bine să 
mă întorc în vremea liceului, când înce- 
pusem să merg la cenaclul „Excelsior”, 
ulterior numit „Pavel Dan”, ori la cine- 


club, unde oamenii veneau din pasiune 
pentru film şi plăcerea de a sta de vorbă 
— pe atunci, verbul „a socializa” nu se 
inventase încă, deşi trăiam în socialism. 
Era anul 1968, când părea să se schimbe 
ceva în România. 

Şi ar mai fi destule alte momente la 
care aş vrea să mă reîntorc, dintre care, 
îmi dau seama, mi-ar fi foarte greu să 
aleg. Unele bune, ca să mă bucur încă 
o dată de ce a fost, iar altele mai rele, ca 
să încerc să le ocolesc sau să evit greşelile 
de atunci. Dar mă întreb, întoarcerea în 
timp s-ar face păstrând experiența mea 
de acum? Dacă nu, această călătorie ar 
însemna doar o simplă repetare a ceea ce 
a fost. Ce rost ar avea? Dar dacă aş şti 
ce ştiu acum, şi aş face unele schimbări 
favorabile pentru momentul respectiv, 
oare cum vor influenţa ele ceea ce va 
urma mai apoi? E imposibil de aflat. Ar 
fi doar un joc de noroc, unde poţi să câş- 
tigi sau să pierzi. 


Doina JELA 


Scriitoare 

Pentru mine asta e o întrebare sim- 
plă: la nicio vârstă. Habar n-am de ce, e 
ceva atât de evident, încât nu am efectuat 
nicio introspecţie ca să văd dacă e de bine 
sau de rău. Poate fiindcă nu sunt deloc o 
visătoare şi întotdeauna am trăit în pre- 
zent. Așa încât, nici ca exerciţiu căznit de 
imaginaţie, tot nu reușesc să mă opresc 
undeva anume. Au fost perioade bune și 
perioade în care mi-am dorit să nu fiu. 
Dar să mă mai întorc în vreuna din ele? 
Chiar şi să zicem, undeva, la începutul 
adolescenţei, când toți ai mei: părinți, 
fraţi, prieteni foarte dragi erau tineri, 
frumoşi şi aici, cu mine? Când, vorba 
lui Caraion „eram tineri, aveam de unde 
muri”. De atunci datează un moment de 
fericire intensă, acela când frumosul nos- 
tru câine alb cu pete roşii, Gicu, s-a în- 
tors nu ştiu de unde, după o jumătate de 
an. În rest, nu aveam în mod constant, 
sau nu aveam deloc, conştienţa a ceea ce 
am: fraţi, părinţi, prieteni, care este cheia 
bucuriei de a trăi. 

Acum sunt conștientă: mã simt ca 
„La Dame ă la licorne”, senin/curioasă 
mă uit la riduri, la pielea care-și schim- 
bă textura, la încheieturile care au nevo- 
ie de „încălzire” înainte de a se pune în 
mișcare; surd însingurată la absenţa celor 
dragi. Şi cam atât. O explicaţie cred că 
am totuși: e nevoie de un întreg parcurs, 
şi anume, de el o singură dată, ca, în 
chip responsabil cât de cât, să aduni/să 
se depună, firicel cu firicel, să renunţi/ 
pierzi, la fel, firicel cu firicel, să înţelegi, 
întâmplare cu întâmplare, faptă cu faptă. 
Şi dacă eu mă întorc în urmă, tot ce-am 
câştigat, de atunci, pierzând poate tot 
pe-atunci, nu dispare? 

Aşa că rămân aici unde sunt, recu- 
noscătoare pentru ce mi s-a dat, care nu 
mi s-ar fi dat dacă nu ajungeam aici şi cu 
mulțumire pentru ce-am dat și pentru că 
am avut cui, și tot așa. De exemplu, de 
ce să mă întorc în 22 decembrie 1989, 
cea mai frumoasă zi din viața mea, în 
amintire, când aveam 38 de ani şi mi se 
deschidea lumea, vârstă la care descopăr 
acum, citind Jurnalul de-atunci, că eram 
vai de capul meu de furioasă, tristă, spe- 
riată, nemulțumită de mine şi plină de 
frustrări? 


Martin S. MARTIN 


Medic, scriitor 

Aş vrea să am din nou vârsta la care 
m-am simţit cel mai bine, aceea de 24 de 
ani. Nici o altă perioadă din viaţa mea nu 
a avut o mai mare influenţă asupra mea 
şi nu mi-a dat, cu atâta claritate și putere, 
senzaţia de bine. Eram în al doilea an de 
internat clinic, lucram în clinicile uni- 
versitare din Bucureşti, unde munceam 
cu bucurie şi plăcere până noaptea târziu. 
Făceam gărzi grele, învăţam în fiecare zi 
(şi noapte) lucruri noi, mi se încredinţau 
proceduri, operaţii, examinări de bol- 
navi, ocazii de a lua decizii... Citeam pe 
rupte, medicină și literatură. Ascultam 
muzica generaţiei noastre. Aveam prie- 
teni buni, pe care îi iubeam. 

Atunci am decis ce specialitate vo- 
iam să urmez, atunci m-am bucurat de 
îndrumarea, sfaturile şi învăţătura celor 
pe care îi priveam drept maeştri. Atunci 
Mioara şi cu mine ne-am căsătorit. Eram 
cum nu se poate mai săraci. Ne lipseau 
hainele, aveam amândoi pantofii găuriți, 
ne culcam de obicei flămânzi, locuiam 
într-o cameră de apartament închiri- 
ată de la o familie care locuia în Balta 
Albă. Nu aveam bani pentru autobuz şi 
nici pentru ţigări... Dar niciodată nu am 
avut o încredere mai mare în viitorul şi 
şansele noastre. Nu mi-era frică de ni- 
mic. Eram îndrăzneţ şi puternic. Și nu 
făcusem, încă, nici un compromis. 


Irina Margareta NISTOR 
Critic de film 


E foarte simplu de răspuns! Exact 
vârsta pe care o am acum, sau mai exact 
de doi ani incoace, după ce am implinit 
şase decenii. Mi se spunea că abia atunci 
închei un ciclu complet de 12 x 5, după 
calculul chinezesc, începi cu adevărat 
să experimentezi lucruri interesante. 
Dar, realmente, viața mea s-a schimbat, 
şi, surprinzător, în bine, cu mai tot ce 
mi-am dorit şi acum s-a împlinit! Până 
atunci, crezusem ca sunt explicaţii de 
consolare, pentru cine se teme de trece- 
rea timpului (care pe mine nu mă sperie, 
că socotesc că am trăit deja mult și bine, 
dacă ignor anii în care n-am putut că- 
lători, și care au fost un furt din partea 
unui regim detestabil). 

Acum văd lumea și am învăţat să 
mă organizez, că dacă începi aventura 
asta după treizeci de ani, e ca şi cum ai 
face şcoala la seral! Particip la TedX-uri 
în ţară și în străinătate, ba am făcut şi 
safteaua la un fuck-up night, primesc 
premii și îmi împărtășesc poveştile, pe 
care lumea vrea să le asculte, sunt amba- 
sador la un festival precum cel din Iași, 
continui cu cel de psy și film, pe care de 
la Bucureşti l-am extins și la Iași, şi sper 
şi un Cluj. Am mai inaugurat unul ame- 
ricano-european la Făgăraș, fac selecţii, 
jurii şi reclame, moderez și sunt poftită 
la master class-uri, colaborez cu cafeaua 
mea preferată, Nespresso, joc în piese de 
teatru şi citesc în turnee, în cine-con- 
certe cu pelicule mute, în proiectele lui 
Radu Rădescu, traduc cărţi și titraje, 
fac emisiuni radio tv, săptămânale sau 
întâmplătoare. Şi, mai ales, sunt răsplă- 
tită cu zâmbete largi, recunoscătoare, şi 
solicitări de selfie pentru neuitare! Prie- 


teniile sunt mai solide şi am cernut ce a 
fost de cernut. Pe scurt, aveţi de ce mă 
invidia. Chiar şi eu o fac. Dar să nu mă 
deocheaţi, vă rog! 


Monica PILLAT 


Scriitoare 

Am să vă dau un răspuns atipic. 
Nu aș vrea să mă întorc în timp. Acum 
sunt plină de mierea anilor trăiţi şi fie- 
care vârstă a adăugat celorlalte belșugul 
unor înţelesuri la care nu pot renunța. 
Spre deosebire de părinţii mei, ale căror 
vieţi au fost nu doar mutilate, ci și în 
mare parte furate de urgia vremurilor de 
restriște din comunism, eu am trăit cu 
frenezie fiecare clipă, atât în bucurie cât 
şi în suferință. Mama obișnuia adesea să 
spună: „dacă aș mai avea 20 de ani... sau 
dacă aş fi mai tânără cu 30 de ani, aș pu- 
tea face atâtea...” Eu, însă, am fost mult 
mai norocoasă decât ea şi decât tata. Am 
plecat în viaţă cu zero așteptări. De mică, 
mi s-a spus că aparțin unei familii care se 
află pe o listă neagră şi că tot ce puteam 
spera era să fiu tolerată, să mi se îngăduie 
să exist și de aceea nu trebuia să ies cu ni- 
mic în evidență. Ce ţinea de mine era să 
învăţ bine la școală. Atât. Știind astfel că 
nu mi se va cuveni nimic, am trăit fiecare 
zi ca pe o minune și m-am bucurat de 
tot ce mi-a dat Dumnezeu, contrazicând 
minimele mele așteptări. 

Cea mai mare comoară a mea este 
iubirea. Am fost şi sunt iubită atât de 
mult, încât am putut și eu, la rândul 
meu, să iubesc nemărginit. Bunicele, 
părinţii, mătușa mea, Pia, sora tatălui 
meu, soţul meu, studenții și prietenii 
au fost modelele mele în acest sens. Şi 
chiar dacă mulți dintre cei dragi ai mei 
nu mai sunt cu mine pe lume acum, pe 
niciunul dintre ei nu l-am pierdut, de- 
oarece am descoperit în ani „iubirea de 
apoi” care ţese puntea între aici şi dinco- 
lo şi face din curgerea timpului o oază a 
omniprezenţei. 


Eugen STANCU 


Istoric 

Este o întrebare intimă, dar pe care o 
găsesc în aceeași măsură prilej de reflexie 
asupra unui context mai larg. Să răspund 
punctual: nu ţin neapărat să mă întorc 
într-un moment anume din viața mea, să 
mai am o vârstă pe care am mai avut-o. 
Asta nu pentru că mi-ar displăcea propriul 
trecut. Dimpotrivă! În circumstanţele 
momentelor respective, cu datele pe care 
le-am avut la timpul respectiv, cred că am 
luat decizii rezonabile. 

Mi-e temă, însă, că cei care doresc 
să se întoarcă în propriul trecut, nu ar 
face-o numai să retrăiască bucuria unor 
clipe. S-ar întoarce, mai ales, să mai 
schimbe câte ceva. Îndreprăţită dorință, 
dar plină de pericole, neprevăzut şi 
consecinţe pentru toată lumea. Pentru 
că aici se află, de fapt, cheia istoriei con- 
trafactuale. Cum spunea Pascal, „dacă 
nasul Cleopatrei ar fi fost mai scurt, fața 
lumii ar fi fost alta...” 


Eu, dacă m-aș putea întoarce, nu 
aș vrea să schimb nimic. Aș vrea, totuși, 
să fac vizite scurte în trecutul meu să 
revăd oameni dragi care nu mai sunt. 
Apoi, dacă am putea accepta convenţia 
fantastică că la viaţa unui om s-ar putea 
considera şi anii cu minus dinainte să ne 
naştem, s-ar schimba total datele proble- 
mei. Cu toţii am exista de la începutul 
lumii! În logica asta, aș vrea să mă întorc 
în diverse momente, în care nu am fost 
vreodată. Despre acestea ştiu numai din 
cărţi. Mi s-ar confirma probabil convin- 
gerea că reprezentarea nu este niciodată 


identică obiectului reprezentat, aşa cum 


mulți se încăpăţânează să susţină. Pentru 
toate aceste mici dorințe, strictul necesar 
ar fi o maşină a timpului. 

Dar nu îmi doresc să mai am o vâr- 
stă pe care am avut-o deja. Poate că nici 
nu este momentul să simt asta. Sunt 
foarte sincer când o spun: nu sunt deloc 
în căutarea sau cu gândul la fericirea re- 
trospectivă. Nu am fost niciodată nostal- 
gic, cu toate că am studiat fenomenul. 
M-au fascinat mereu și am încercat să 
înţeleg oamenii și societăţile cu ochii 
minţii în oglida retrovizoare a trecutului. 
Cred că această propensiune este un in- 
dicator al eșecului pentru că ne încurcăm 
existenţele cu tot felul de reprezentări. 
Reprezentări care nu fac decât să ne îm- 
piedice să privim înainte. 


Istoric 

Cred că mi-aş dori să călătoresc în 
timp şi să mă întorc la 12 ani, adică prin 
1988. Nu sunt nostalgic al perioadei 
comuniste, cu atât mai puţin al ceauşis- 
mului târziu când aveam restricţii de tot 
felul (tăieri de curent şi de gaze, apă caldă 
cu ţârâita, penurie, cozi la alimente, lipsa 
libertăţii etc.). Aici nu mă refer la epo- 
ca istorică, ci la o existenţă ideal(izar)ă, 
cumva o vârstă a inocenţei, etatea care nu 
implica responsabilități, griji etc. datorită 
unor părinţi sau bunici extrem de protec- 
tori. Aceştia din urmă se zbăteau ca tu, 
încă un copil, să nu simți realitatea crudă 
din jur dominată de lipsuri materiale. În 
acelaşi timp, era vârsta când nu puteai să 


ai decepţii sentimentale, prin urmare erai 
scutit de o suferinţă în plus. Nu simţeam 
prea mult nici propaganda, deşi în şcoală 
— chiar într-un cartier bucureştean măr- 
ginaş — ea nu lipsea cu totul. 

Ţin minte că, o dată, profesoara de 
matematică a fost constrânsă să ne ci- 
tească dintr-un discurs al lui Ceauşescu 
(să fi fost în ianuarie 1988, atunci când 
„ovarăşul“ împlinise 70 de ani şi cultul 
personalităţii atinsese apogeul?). A citit 
cu jenă, transmițându-ne sentimentul 
că o face în mod silit şi sugerându-ne să 
nu luăm în seamă ce spune. Cred că la 


12 ani am reuşit cumva să scăpăm şi de 
abonamentul — până atunci obligatoriu 
— la Cutezătorii, publicaţie a Consiliului 
Naţional al Organizaţiei Pionierilor (în 
primele pagini tronau cei doi Ceauşescu 
şi propaganda comunistă pentru copii 
şi adolescenţi). Oricum, noi — în clasă 
— maimuţăream fotografiile celor doi 
şi inventam dialoguri năstruşnice. Din 
fericire, nu am avut delatori. Sau — cel 
puţin — nu au existat consecinţe neplăcu- 
te. Simţeam că suntem cu toţii în aceeaşi 
barcă. 

Şi totuşi, mă maturizam; părinţii 
începeau să mă primească seara în bu- 
cătărie, unde ascultau Europa Liberă, cu 
volumul redus. Înțelegeam că nu trăim 
într-un regim de libertate. De ce nu 
este atunci 14 ani (1990, primul an de 
libertate) vârsta ideală? Pentru că dezbi- 
narea din primul an de democraţie, care 
la noi s-a reflectat şi asupra relaţiilor cu 
rudele şi prietenii, a fost ceva mult mai 
traumatizant decât a trăi într-o dictatu- 
ră. Mai e un element de contrast ce ţine 
de o percepţie ultrasubiectivă (şi aproape 
sigur falsă): în 1988 eram sub opresiune, 
dar sănătoşi (moral şi fizic), în timp ce în 
1990 parcă ne-a cuprins o maladie stra- 
nie. De altfel, ca o coincidență, mama 
s-a şi îmbolnăvit în februarie 1990 şi 
credeam că o pierdem. Ca istoric al co- 
munismului, sigur că nu m-aş întoarce 
în 1988, dar aş vrea să regăsesc inocența 
de la 12 ani, precum şi (aparenta) stare 
de bine de atunci. 


Anchetă realizată de 
CRISTIAN PĂTRĂŞCONIU 

În ultimii ani, mi-am făcut un credo 
din a găsi scriitori — în principal, dar nu 
exclusiv, americani și britanici, deoarece 
în aceste literaturi mă orientez mai sigur 
— care nu au reuşit să adune un public 
larg, în pofida valorii lor incontestabi- 
le. Aș spune că am cules mai mult de- 
cât m-am așteptat. Deocamdată, m-am 
concentrat asupra perioadelor de după 
război, în special decadele '70, '80, '90, 
nu doar pentru că esteticile eteroclite ale 
acestor vremuri mă atrag fatalmente, dar 

şi pentru că în intervalul respectiv am 
remarcat un fenomen întristător: pro- 
zatori (şi prozatoare) hiperimaginativi, 
debutaţi cam la o generaţie-două după 
consacrarea lui Pynchon & comp., şi 
care au hibridat radical soluţiile diege- 
tice ale maeștrilor mai vârstnici scriind 
la confluenţa diverselor genuri aparent 
exclusive, nu au spart nici până acum 
tavanul de sticlă al nișei lor din ce în ce 
mai îngustă şi ignorată. Şi asta deşi, îna- 
inte de a-și stabili propria ştachetă, şi-au 
făcut în tinereţe uceniciile prin zndergro- 
und-ul rock, grupările punk de pe Coasta 
de Est, reviste alternative londoneze, în 
publicaţii de cinema californiene sau în 
zone de ficţiune populară, însă descon- 
siderată (SF-ul Noului Val, hard-boiled, 
scenarii de benzi desenate, așa-numitul 
Avant-Pop ș.a.). 

reocuparea s-a iscat din sasti- 

sire, din nemulțumirea mea 

faţă de gustul general și tren- 
durile impuse politic, academic şi medi- 
atic. Sper să nu se înţeleagă cumva că aș 
împărtăşi viziunea elegiacă potrivit căreia 
azi nu se mai face artă — astfel de ieremi- 
ade maschează adesea o Schadenfreude, 
de aceea detest apocalipsele de orice fel 
— sau că nu mai găsesc bucurii literare 
în prezent. Susţin doar că premiile pre- 
stigioase — National Book Award, Pulit- 
zer sau Man Booker —, cifra de afaceri şi 
consensul în receptarea critică înţeleasă 
ca oglindă a reverberaţiilor de pe reţelele 
de socializare ori de pe amazon au deve- 
nit markerii unui anumit conformism, ai 
unei cuminţenii corect şablonate, în tan- 


-Manualul alternativ 


dem cu imperativele mercantile. Nimic 
prea stilat, nimic prea scandalos. Dar în 
cultură e la fel ca în viaţa de zi cu zi, nu 
poţi elimina aspectele care nu-ţi con- 
vin, cum pretind iluziile Facebook (din 
refuzul de a accepta evidențe de bun- 
simţ se naște această permanentă ostili- 
tate pe care o vedem în jurul nostru, și 
care va spori dramatic, întrucât pentru 
mulți resentimentul a devenit un mod 
de viață adictiv). Pe de altă parte, când 
auzi numai lucruri drăguţe despre cine- 
va, înseamnă că trebuie să fii precaut. Mi 
se par dezagreabile şi suspecte persoane- 
le — sau, dacă preferaţi, cărţile — ce ţin 
morţiş să placă tuturor. La fel ca priete- 
niile autentice, ideile trebuie testate și în 
dezacord. În fine, nu despre asta vreau 
să scriu aici. 

Am observat la Marius Chivu, ime- 
diat ce i-a dat glas în mediul nostru 
literar strâmt, o preocupare oarecum 
similară — centrată pe literatura româ- 
nă şi pusă convingător în practică —, 
adică un interes pasionat pentru autori 
uitaţi, nedreptăţiţi sau, pur și simplu, 
insuficient cunoscuţi în afara grupurilor 
de specialitate. Nu ştiu cum altfel s-ar 
explica, printre altele, proiectul său pu- 
blic, „Absent nemotivat”. De la aproape 
şase sute de kilometri distanţă, îl cunosc 
doar din auzite, din păcate, dar ştiu din 
experiență că, pe măsură ce înaintezi în 
vârstă în profesia noastră, simţi nevoia să 
desenezi ceva pe hartă, iar întrucât lite- 
ratura autohtonă este momentan tits-up, 
te apuci să cotrobăi în trecut. Flerul nu 
l-a trădat pe Marius Chivu când a ales 
să editeze două dintre scrierile în proză 
ale lui Petre Stoica, Amintirile unui fost 
corector şi Însemnările cultivatorului de 
mărar, apărute anul acesta în același vo- 
lum, la Humanitas. 

umele și figura lui Petre 

Stoica îmi erau familiare 

din editorialele profesoru- 
lui Cornel Ungureanu, din dosarele re- 
vistei în care scriu, și ştiu că, printre scri- 
itorii bănăţeni, are un cult devotat. În 
prefață, Marius Chivu îl consideră „cel 
mai mare poet postbelic pe care lumea 
încă nu l-a citit.” Presupun că printre 
criticii de poezie unii mormăie în barbă 
la prima jumătate a aserțiunii. Eu m-am 
simţit prins în flagrant la a doua. Nu 
cred să fi citit vreun poem de Petre Sto- 
ica, poate ocazional, prin Orizont, deşi 
mi-am amintit că în biblioteca părinţilor 
mei se regăseau antologiile de poezie ger- 
mană şi austriacă pe care el le-a întoc- 
mit și tradus. Întrucât mă număr printre 
admiratorii lui Mircea Ivănescu, am un 
motiv în plus — mă înțeapă un ac de curi- 
ozitate vag, suspicioasă — ca să-i descopăr 
lui Petre Stoica arta poetică. 

Cele două scrieri memorialistice au 
concepții diferite. Prima, Amintirile unui 
fost corector, publicată iniţial în 1982, 
conţine un portofoliu de portrete din 
perioada când Petre Stoica a fost corector 
de carte la ESPLA şi redactor la revista 
Secolul 20, acoperind totodată câteva de- 
cenii din perioada bucureşteană a carierei 
sale. Însemnările cultivatorului de mărar, 
apărut în 1988 cu titlul Vizza mea la tară 
— până şi lui Petre Stoica i-a rămas neclar 
ce anume a găsit cenzorul din epocă sub- 
versiv în referirea la mărarul original —, e 
un jurnal sătesc, cu prima însemnare din 
3 octombrie, 1976, iar ultima din 26 iu- 
nie, 1977, despre viaţa zilnică a poetului 
retras o perioadă în comuna Bulbucara, 
judeţul Giurgiu. Am rezonat mai bine cu 


eseurile din Amintiri, cu siguranţă şi pen- 
tru că lumea culturală românească din 
anii '50-'60, cu oameni de litere formaţi 
în interbelic, parcă teleportaţi în mediile 
proletcultiste — unii nu au supraviețuit, 
alții, mai oportuniști, au știut cum să se 
adapteze, o a treia categorie a încercat 
să-şi păstreze demnitatea în totalitarism 
— mi s-a părut întotdeauna o nebuloasă. 
Mărturisesc că din Însemnările cultiva- 
torului de mărar mi-au reţinut atenţia 
numai câteva vise povestite cu suplețe 
gnomică, precum acesta: „Lreceam peste 
câmpuri cu narcise, eram în frac și pur- 
tam o portocală în palma întinsă. Deasu- 
pra plţeau zeppeline.” 

n anii de școală, unul dintre 

motivele din pricina cărora au- 

torii din manuale ni se păreau 
inamici, şi nu personalităţi demne de 
luat în seamă, îl constituia absenţa ori- 
cărei biografii credibile. „Marele poet”, 
„marele romancier” sau „marele critic” 
(mai rar) nu avea dimensiune. Era o efi- 
gie oprimantă, o sobrietate încruntată ce 
poseda enigmaticul „eu liric” — mă înver- 
zesc când studenţii mei folosesc expresia, 
şi-mi dau astfel seama cât de puţine s- 
au schimbat în școala românească —, o 
abstracţie vidă față de care nu simţeam 
nici cea mai firavă empatie. 

Claritatea portretelor realizate de 
Petre Stoica în Amintirile sale este rezul- 
tatul evocării afectuoase, anecdotice, a 
unor caractere concrete, reduse fatal în 
manuale la niște eminenţe de mucava. 
Pe Tudor Vianu îl surprinde în amfi- 
teatru, magistru sobru, dar totuși de 
o seriozitate nu lipsită de charisma pe 
care o dă erudiția asimilată, un gentle- 
man din altă epocă, dezorientat în fața 
generaţiilor de studenţi deja blazaţi și 
îndoctrinaţi — citind despre felul cum 
prelegerile îi erau întrerupte din bănci 
de agasanta întrebare dublată „Cum? 
Cum?”, așa încât Vianu se vedea nevoit 
să coboare nivelul discursului şi să scrie 
toate numele proprii ale clasicilor pe ta- 
blă, dar şi despre dificultățile de predare 
cauzate de lipsa traducerilor, am înţeles, 
în sfârșit, care lucruri sunt eterne —, o 
inexplicabilă piesă de muzeu într-un 
mediu academic răvășit de epurări şi 
condus de politruci. 

i se face părul măciucă să constaţi 
în ce măsură curriculumul de la Filolo- 
gie din timpul lui Gheorghiu-Dej sea- 
mănă cu programa de azi de la Harvard 
(denunţul „cosmopolitismului imperi- 
alist” şi „lupta pentru pace oglindită în 
literatura nouă” ca teme de disertaţie, 
broşura Marxismul şi problemele lingvisti- 
cii ca principală recomandare bibliografi- 
că ş.a.m.d.). Studentul lui Vianu revoltat 
la examen că Dante n-a scris despre clasa 
muncitoare şi lupta de clasă nu ar mai 
fi acum o excepţie ridicolă (profesorul a 
avut simţul umorului dându-i calificati- 
vul descriptiv „suficient”). 

„E. Baconsky, poreclit „Papa 

Bac”, e cealaltă figură inte- 

ectuală inadecvată în peisa- 
jul epocii. Fire conservatoare, elitist, or- 
golios, sentenţios şi cu un temperament 
dificil, poetul şi eseistul consacrat la Cluj 
se arăta pedant cu persona lui socială. 
Iniţial, l-am perceput drept antipatic, 
dar Petre Stoica ne lasă cu delicateţe să 
întrevedem dincolo de armură un om 
frământat şi uneori nesigur, critic la adre- 
sa proletcultismului şi preocupat la mo- 
dul onest de felul cum ar putea rămâne 
integru într-o lume profund coruptă, un 


scriitor invidiat şi urât visceral de colegii 
de breaslă pentru talentul său. Moartea 
tragică a lui Baconsky, alături de soție, în 
timpul cutremurului din 4 martie, 1977, 
la Bucureşti, unde nu s-a acomodat de- 
loc, este cel mai emoţionant episod din 
carte (completat cu câteva detalii tulbu- 
rătoare către finalul însemnărilor cultiva- 
torului de mărar). 

Pe Dimitrie Stelaru, poet itinerant, 
prozator, vagabond şi, mai ales, boem 
— nu pot să nu remarc că în română ter- 
menul e sinonim cu „alcoolic” —, Petre 
Stoica și-l aminteşte ca pe un pasionat 
de cărţi rare şi un obișnuit al grupuri- 
lor literare clandestine din București (pe 
coridoarele de la Uniunea Scriitorilor 
era complet ignorat de confrații agreaţi 
oficial). Crochiul reușit dedicat lui Ion 
Vinea, cunoscut îndeaproape în ultima 
parte a vieţii la locuinţa de pe strada Bra- 
zilia, cu prilejul încercării de relansare a 
poetului avangardist în revista Steaua, 
îşi echilibrează încărcătura melancolică 
până la deznodământ. 

m descoperit în Petre Stoica 

un virtuoz al evocării admi- 

ative. În scrisul său trans- 
parent și îngrijit — are simţul culegerii 
neologismului potrivit — se simte omul 
dintr-o bucată. Observațiile lui nu sunt 
indiscrete. Eventualele ironii private la 
adresa cunoscuţilor rămân temperate de 
un balast autocritic decent. Prin urmare, 
am fost cu atât mai deranjat de puseu- 
rile bombastice (poetul și traducătorul 
Adrian Maniu reprezintă „una dintre 
puţinele figuri celeste ale literaturii 
româneşti interbelice”, Marin Preda are 
„nume de povestitor predestinat glori- 
ei”). Cu siguranţă o fi ceva în neregulă 
şi cu mine, căci am alergie la encomioa- 
ne şi revărsări de orice fel. Cred că poţi 
să-ţi exprimi aprecierea față de cineva și 
fără să levitezi liric printre superlative. 
Prefer să-mi prezint entuziasmul brut, 
necenzurat, decât să premeditez elogii în 
crescendo. Mă abţin să comentez mândria 
lui Petre Stoica de a-i fi alături lui Sado- 
veanu la aniversare: 

„Într-o parte mai retrasă, în jilț 
(atunci mi se părea a fi un tron de aur), 
Patriarhul Pădurilor, cum atât de nimerit 
îl denumise Lucian Blaga, primea toren- 
tul felicitărilor. Greu să uit vreodată făp- 
tura, părul nins şi privirea olimpiană. Ca- 
pul îi era înconjurat de acel nimb pe care 
îl zăreşti la puţine ființe, şi numai cât ţine 
o bătaie a ploapelor. Un zeu bătrân, hă- 
răzit nemuririi. M-a recunoscut. Surâsul 
său revărsa asupra mea o căldură benefi- 
că. M-am aplecat sărutându-i mâna.” 

Vă asigur însă că merită să treceţi 
peste gheizerele cântătoare, ca să câştigaţi 
satisfacția procurată de acest solid docu- 
ment de epocă. 


De ce mi-ai pus în gură, când Nokia 
era cel mai bun telefon, rochia 

ta fără spate, genunchi și mâne- 

ce, din miazănoapte-n soare-apune? 


Ştii că panglica mașinii Erika 

mi se întinde până-n America, 
de parcă o grămadă de nuduri 
aş spăla, în armată, de fluturi? 


Căutăm un scriitor central pentru Li- 
terele franceze de azi? Dacă ni se cere să 
dăm un singur nume, ca la chestionarele 
literare, ei, bine, acesta e Michel Houel- 
lebecq. 

La mijloc nu sunt doar vânzări- 
le uriașe. Penultimul roman, Supunere, 
din 2015, a înregistrat un tiraj record, 
de 800.000 de exemplare. După o reţetă 
infailibilă de promovare la scară mondi- 
ală, cărţile lui sunt traduse în principalele 
limbi de circulaţie internaţională şi lansate 
în același timp cu ediţia franceză într-un 
val ce inundă pieţele. Cum ar veni, succe- 
sul devansează produsul. A primit nume- 
roase premii, între care și faimosul Gon- 
court — pentru Harta și Teritoriul (2010). 
Preşedintele Franţei s-a grăbit să-i confere 
Legiunea de onoare. lar Houellebecq, ca 
o vedetă adevărată, refuză de-acum să mai 
dea interviuri promoţionale știind că în 
asemenea cazuri tăcerea e mai sonoră ca 
vorba. Şi aşa mai departe. 

ar ce mai reprezintă oare 

toate aceste semne ale 

recunoașterii, puteți între- 
ba pe bună dreptate? Tirajele mari arată 
doar că scriitorul e popular, nu şi neapărat 
bun. Goncourt se acordă dintotdeauna, 
precum şi-n ultima vreme, te miri cui, 
parcă anume să contrarieze așteptările și 
valoarea. Legiunea de onoare consacră 
succesul, chiar când el, în literatură, nu 
măsoară decât gustul mediu, nu și neapă- 
rat excelența. 

Una peste alta, Houellebecq are statut 
de star-rock şi romanele sale — nu multe, 
atâtea câte sunt — merită o lectură atentă, 
mai ales că alte exemple de glorie literară 
nu prea înregistrăm în literatura franceză 
de azi. 

Serotonină, noul titlu, pleacă, la fel 
ca Supunere, de la o temă foarte la modă. 
Temă la modă înseamnă ce vorbeşte toată 
lumea, ce se vorbeşte, la o bere, la dineuri, 
la televizor, în articole de presă. 

Supunere, soumission în franceză, este 
traducerea cuvântului arab ż¿slam, bogat 
polisemantic, însemnând supunere, pace, 
concordie, a fi intact, salvat etc. Şi cine nu 
vorbeşte azi de Islam în Franţa şi-n Euro- 
pa? De la invazia continentului de către 
musulmani plus creșterea lor demogra- 
fică prodigioasă şi până la luarea ţărilor 
creştine sub ocupaţie totală nu mai e 
decât un pas. Romanul Supunere e chiar 
această spaimă la modă: ce-ar fi dacă într- 
o zi nu prea îndepărtată Franţa ar avea un 
preşedinte musulman, ales democratic de 
o majoritate franceză musulmană. Cartea 
e proastă, dar a făcut multă vâlvă. 

ot despre o temă la modă e 

vorba şi-n ultimul roman, 

Serotonină, recent apărut. Se- 
rotonina este o substanţă cu efecte anti- 
depresive. Marea spaimă de azi în Occi- 
dent e depresia, îngrozește la fel ca bolile 
letale. Într-o lume în care valorile supreme 
sunt fericirea şi tinereţea, mărfuri perisa- 
bile, e normal ca opusul lor, bătrâneţea 
şi depresia, să obsedeze. Occidentalul în 
general şi francezul în special suferă crunt 
de nefericire. Visul suprem sunt vacanţele, 
formă de căutare a paradisului promis. Ca 
să fugă de depresie, occidentalul se alcoo- 
lizează cu îndârjire, se droghează, experi- 
mentează în sex, fumează cu o tenacitate 
neegalată decât de opreliștile anti-fumat, 
îşi administrează masiv medicamente, 
toate ca paliative ale fericirii. 


Care e tema romanului Serotonină? 
Tot ce tocmai am scris mai sus. Prea pre- 
vizibil? Prea, dar Michel Houellebecq nu 
se formalizează. El scrie exact despre ce 
vorbeşte toată lumea la o bere. Şi exact în 
termenii lumii, decomplexat, de vreme ce 
reţeta funcţionează. 

entru ca facilitatea să fie și mai 

mare, romanul e la persoana 

întâi, cumva în nume propriu, 
lucru ce se resimte pe tot parcursul ro- 
manului, cu alura lui de jurnal deghizat. 
Povestitorul e un bărbat ajuns la vârsta 
maturității (46), pe unde autorul a trecut 
deja de o vreme. Ca autorul, personajul a 
absolvit o școală superioară de agricultu- 
ră. Ca autorul, bea de stinge. E și în pană 
de sex, ce să ne mai mirăm. Acţiunea se 
petrece în Franţa acestor ani, cu trimiteri 
directe la emisiunile TV ale zilei, numi- 
te cu numele lor, cu trimiteri abundente 
la hotelurile zilei, la problemele zilei, la 
Vestele Galbene (în roman, protestatarii 
fac prăpăd, cu arme grele, că de-aia e ro- 
man, și încă unul pe gustul francezilor), 
cu trimiteri directe la dezbaterile zilei și la 
partidele politice de azi. Ai zice, un repor- 
taj de actualitate întins pe 300 de pagini. 
Recunoști tot ca și când ai citi un ghid de 
vacanţă fără suflu turistic, ca și când ai 
urmări un reportaj de stânga pe o televi- 
ziune franceză. Prin forţa împrejurărilor, 
romanul e și o panoramă medicală : cum 
se instalează depresia, cum merge sau nu 
mai merge treaba, care sunt medicamen- 
tele indicate (n-am verificat, dar nu m-ar 
surprinde să aflu că ele chiar există ca ata- 
re), ce efecte secundare dau etc. etc. 

Reţeta populară cere şi un pumn bun 
de ingrediente porno. Ar fi fost ideal ca 
pornografia să fie şi erotică. Nu e. E doar 
pornografie rece, hard, cu multă felaţie, 
cu ceva zoofilie, cu ceva partuze, cu o sce- 
nă de pedofilie, mă rog, tot tacâmul, ca 
pentru o sensibilitate extenuată. 

roul a ratat tot. Și-a ratat 

poveștile de dragoste din varii 

motive, fie pentru că a fost sur- 
prins, fie pentru că a surprins în flagrant 
de infidelitate, n-a înţeles la timp unde 
stă fericirea, n-a îndrăznit să abordeze, nu 
s-a decis, e când teribil de întreprinzător, 
când timid ca un puber. Îşi părăseşte sluj- 
bele bine plătite, se refugiază în bârloguri 
tot mai sordide și mai izolate, își toacă re- 
zervele din cont. Pe măsură ce alunecă în 
eşec, ia în greutate. 

Povestea e depresivă rău. Din păcate, 
romanul e la fel. Iar aceasta, literar vor- 
bind, nu se poate ierta. Altădată, Houelle- 
becq avea umor și o privire necruțătoare. 
Din păcate, acestea s-au pierdut pe drum. 
A rămas doar un realism plat, o relatare 
de proces-verbal, ce pare că duce în toate 
direcțiile. 

Avem şi câteva pagini de consideraţii 
adânci despre cum e cu femeia și cu băr- 
batul. O mostră : „Treptat, uriașa plăce- 
re oferită de femeie îl modifică pe bărbat, 
acesta începe să nutrească recunoștință 
şi admiratie, viziunea lui despre lume se 
transformă, într-un mod, după părerea lui, 
neașteptat, accede la dimensiunea kantiană 
a respectului, și, progresiv, ajunge să percea- 
pă altfel lumea, viata fără femeie (ba chiar, 
în mod special, fără această femeie care îi 
oferă atâta plăcere) devine cu adevărat im- 
posibilă, ca un fel de caricatură de viată: în 
această clipă, bărbatul începe realmente să 
iubească. Așadar, iubirea este pentru bărbat 
un scop, o împlinire, iar nu, ca în cazul fe- 
meii, un început, o naştere; trebuie să ținem 
conta de asta.” Etc. 


Houellebecq nu ezită s-o vireze în ana- 
list economic, unul evident de stânga cum 
îi şade bine unui intelectual-scriitor francez 
: „În ultimii cincizeci de ani, numărul fer- 
mierilor a scăzut enorm în Franţa, dar n-a 
scăzut îndeajuns. Ar trebui să scadă de două 
sau de trei ori ca să ajungem la standarde- 
le Danemarcei sau Olandei — vorbesc de ele 
pentru că ne referim la produsele lactate, dacă 
ar fi vorba de fructe, aș lua ca repere Maro- 
cul sau Spania. Acum, există ceva mai mult 
de șaizeci de mii de crescători-producători de 
lapte; după părerea mea, în cincisprezece ani 
vor rămâne douăzeci de mii. Pe scurt, ceea 
ce se întâmplă acum în Franţa reprezintă un 
uriaș plan social, cel mai mare plan social pus 
în practică la ora actuală, dar e un plan so- 
cial secret, invizibil, în care oamenii dispar 
individual, fiecare în ungherul lui, fără să fie 
vreodată subiect de reportaj pentru BEM.” 

eţi înţelege: vina pentru că 
Franţa nu-și susține fermierii 
în efortul lor de a supravieţui 
concurenţei se datorează Bruxelles-ului, 
care stabilește cote de producţie. Acţiunea 
Europei, se înţelege, e una secretă, crimi- 
nală. BEM e televiziunea afaceriștilor, in- 
diferentă, chipurile, la drama „omului sim- 
plu”... Aveţi în aceste rânduri tot cocktailul 
distilat și infiltrat în mentalitatea populară 
de un Jean-Luc Mélenchon şi de o Marine 
Le Pen, în hora stânga-dreapta obișnuită. 
Sunt pagini nule literar? N-are nimic, fac 
plăcere cititorului fără pretenţii. Însă nu 
stângismul deranjează, ci dezolarea literară. 
Lăudar pentru că a făcut loc în romanele 
sale anterioare problemelor de actualitate 
(critica literară de întâmpinare e un gen pe 
cale de dispariţie în Franţa, unde, despre 
cărţi, scrie oricine), Houellebecq se lansea- 
ză în previziuni cu capul înainte, plin de 
curaj, în ultimele sale două romane, la mo- 
dul jurnalistic, iar rezultatul îl vedem. E un 
mod de schematizare literară, de exploatare 
la rece a unui filon sec. Din ce l-a consa- 
crat în Particulele elementare, Platforma și 
Posibilitatea unei insule n-a mai rămas decât 
reţeta. 
rotonină ar fi putut să fie expre- 
sia literară a „răului francez” de 
azi. Cu puţin talent, ar fi putut 
fi un roman reprezentativ. Dar ce-i lipseşte 
eroului să fie fericit? Ce lipsește umanității 
lui Houellebecq și de fapt occidentalului ca 
să iasă din nemulțumirea asta profundă in- 
stalată peste toți şi toate, ființe iluzorii și oa- 
meni în carne și oase? Cauzele identificate 
de Houellebecq par pretexte, cum pretexte 


par şi cauzele invocate în dezbaterile pu- 
blice franceze: inechităţile, mizeria socială, 
falimentul, Europa, bogaţii lumii. Eroul lui 
Houellebecq nu iubeşte pe nimeni — și cel 
mai puţin se iubește pe sine însuși. Lumea 
lui e construită pe un singur fundament, 
pe dorinţă, temelie fragilă, incapabilă să 
reziste eroziunii rapide a timpului. Alimen- 
tat cu medicamente și alcool, cu experienţe 
tari, cu sex și droguri, aţâţat și epuizat de 
facilităţile modernităţii, izvorul lumii dă 
semne că se epuizează prematur. 


Michel Houellebecq 


ste oarecum ridicol și intelectual 
descalificant să ai sub ochi acest 
amalgam de stângism economic 
alimentat de reziduuri marxiste, întreținut 
de fantasmele mitului revoluționar francez, 
totul la foc mic într-un sos obținut prin 
etalarea disfuncțiilor dorinței. 

Tată răspunsul literar pe care-l dă Mi- 
chel Houellebecq la dezgust lumii în care 
trăieşte. Nu-l caută departe acest răspuns. 
ÎL ia din aerul vremii, semn al facilităţii ul- 
time. 


Michel Houellebecq, Serotonină, tra- 
ducere din limba franceză și note de Daniel 
Nicolescu, București, Humanitas, 2019. 


UNIUNEA SCRIITORILOR DIN ROMÂNIA 


FILIALA TIMIȘOARA 


CALENDARUL ANIVERSĂRILOR 2019 


IULIE 


- 1 iulie 1960 s-a născut Radu Ciobotea 

- 1 iulie 1983 s-a născut Andrei Novac 

- 4 iulie 1931 s-a născut Hans Just Mattias (luszt, loan Matei) 
- 5 iulie 1953 s-a născut Dan Negrescu 

- 6 iulie 1940 s-a născut Horia Vasilescu 

- 8 iulie 1942 s-a născut Şerban Foarţă 

- 9 iulie 1940 s-a născut Ileana Oancea 

- 12 iulie 1946 s-a născut Luminiţa Niculescu 

- 13 iulie 1937 s-a născut Edith Cobilanschi 

- 15 iulie 1953 s-a născut Laurian Lodoabă 


- 16 iulie 1938 s-a născut Ion Velican 


- 19 iulie 1979 s-a născut Goran Mrakitsch 

- 20 iulie 1962 s-a născut Otilia Hedeşan 

- 20 iulie 1944 s-a născut Alexandru Ruja 

- 23 iulie 1939 s-a născut Gheorghe Azap 

- 24 iulie 1937 s-a născut Iosif Lupulescu 

- 24 iulie1957 s-a născut Gheorghe Secheşan 

- 25 iulie 1978 s-a născut Adara Monica Blaga 

- 25 iulie 1949 s-a născut Dana Anghel (Gheorghiu) 


- 28 iulie 1948 s-a născut Bodó Barna 


- 30 iulie 1935 s-a născut Traian Dorgoşan 
- 30 iulie 1953 s-a născut Gheorghe Vidican 

Alexandru ORAVIȚAN 


Prin publicarea, la distanță de câteva 
luni, a două volume, În lume nu-s mai 
multe Românii (planetei noastre asta i-ar 
lipsi)! şi Fluturele negru’, Radu Paraschi- 
vescu probează apăsat talentul scriitori- 
cesc și magistrala mânuire a perspectivei 
cu care este înzestrat. Primul volum este 
o colecţie de articole, apărute în mare 
parte pe site-ul www.digi24.ro şi în re- 
vista New Money, care oferă o cronică 
plină de umor negru, satiră, dar și dez- 
nădejde despre momentele cu adevărat 


RADU PARASCHIVESCU 


În lume nu-s 
mai multe 
Românii 


planetei noastre 


HUMANITAS 


revoltătoare de pe scena politică din pri- 
mul an al guvernului Dăncilă. Al doilea 
op este o ediţie revizuită a unui roman 
publicat iniţial în 2010, care îşi are piatra 
de temelie narativă în tulburătoarea viață 
a lui Caravaggio, surprinsă în deplină 
consonanţă cu fundalul unei Rome afla- 
tă la răscruce de vremuri și moravuri. 

e aduce la un loc cele două 

volume aparent atât de dis- 

tincte? Răspunsul trebuie 
căutat în însuşi stilul şi alegerile tema- 
tice ale lui Radu Paraschivescu. Dacă 
volumul de articole propune o aborda- 
re deseori incisivă, plină de pertinența 
unei critici a tarelor politicii şi societăţii 
româneşti din ultimii doi ani, romanul 
e atât un tratat (auto)referenţial asupra 
artei, cât şi o țesătură migălos imbricată 
a unei societăţi. Așadar, rețeta lui Radu 
Paraschivescu e centrată pe șlefuirea 
unei portret al sinelui în interiorul unei 
societăţi, a cărei apăsare devine, trep- 
tat, necruțătoare. Mai mult decât atât, 
importanța pe care autorul o acordă 
unei dimensiuni istorice a scrisului său 
nu poate fi trecută cu vederea. Cărţile 
îi pot fi văzute, în esenţă, drept încer- 
cări de a conferi profunzime, lungime şi 
lăţime unor epoci surprinse în momente 
de cotitură. 

În lume nu-s mai multe Românii 
(planetei noastre asta i-ar lipsi) este, ase- 
menea volumului precedent, Orice om îi 
este teamă. Un partid, doi ani şi trei pre- 


mieri, o istorie a unuia dintre cele mai 
negre momente din istoria ultimilor trei 
decenii din România. lar vinovaţi pentru 
dezvoltarea în această direcţie regretabilă 
a societăţii româneşti suntem, în defini- 
tiv, noi toţi: „Deocamdată, câtă vreme 
avem mai departe în fruntea ţării pro- 
fitori, manipulatori și oameni certaţi cu 
legea, nu suntem superiori. Suntem niște 
proşti cărora a început să le fie lene să-şi 
folosească plămânii, gurile şi ştampila de 
vot. Suntem o masă de candizi căreia i 
se serveşte o comedie menită să ascundă 
drama. Cu excepţia câtorva tulpini din 
Bucureşti şi a nucleelor de tipul «Vă ve- 
dem!», suntem în pierdere de rezistenţă, 


„Fadu 
paraschivescu 


fluturele 
negru 


HUMANITAS 


tenacitate și solidaritate. Iar asta nu e 
bine deloc.” Paralelismul sintactic cu 
efect intensificator, în cascadă, e o mar- 
că stilistică recurentă în scrisul lui Radu 
Paraschivescu. 

Efectul său este de o natură duală: 
mai întâi, întărește precizia demonstraţiei 
şi, mai apoi, propulsează exasperarea şi 
revolta pe noi culmi, cu un voit efect 
mobilizator. Un exercițiu asemănător 
este realizat și în privinţa unui portret 
al actualului premier, redat în cheia unei 
descendenţe istorice: „Viorica Dăncilă 
este numele din secolul XXI al lui Chivu 
Stoica. (...) Fiecare dintre ei vine la pa- 
chet cu sforile prin care poate fi manevrat 
de păpușar (Liviu Dragnea azi, Gheor- 
ghe Gheorghiu-Dej ieri). Fiecare are un 
devotament orb față de şef și un dispreţ 
mat pentru ştiinţa de carte. Fiecare e gata 
să treacă prin zid sau prin foc dacă i-o 
cere cel care l-a pus în funcţie. Fiecare e 
certat cu limba română şi nu pierde nici 
o ocazie de-a se face de râs, fără ca asta 
să-l tulbure în vreun fel. Fiecare e pri- 
mitiv politic, incult și slab echipat inte- 
lectual. Fiecare e incapabil să se exprime 
fără să se uite pe foaie (lasă că rezultatele 
nu sunt onorabile nici atunci). Fiecare e 
un monument de inadecvare.” 

Dincolo de perlele de limbaj 
(„Modificarea pe care a făcut-o Curtea 
Constituţională în ceea ce privesc prero- 
gativele preşedintelui...” — Florin lorda- 
che) şi de frapantele derapaje de gândire 


j j yy 
(„românul nu e nici sclavul vostru, nici 
nu e mai inferior ca voi” — Rădules- 
cu „Mitralieră” și cormoranii lui Petre 
Daea), pe care le analizează cu o aplecare 
şi o răbdare de invidiat, Radu Paraschi- 
vescu reuşeşte să contureze în articolele 
sale un magistral și pertinent portret al 
incompetenţei aflată în poziţii de putere, 
cu toate ramificaţiile sale în toate stra- 
turile societăţii. Reprezentanţii de marcă 
sunt „analfamentarii”, adică parlamenta- 
rii ce votează legi în linia dictată de par- 
tid, fără a se preocupa de studiul lor. „Vă 
asigur că există o largă majoritate care 
a înţeles textele de lege fără să le citeas- 
că”, spunea Florin Iordache, unul dintre 
protagoniștii cerţi ai volumului. E, poa- 
te, cea mai deconcertantă afirmaţie de- 
construită în această carte. Ea confirmă 
toate criticile aduse, pe bună dreptate, 
actualei clase politice. 
adu Paraschivescu împinge 
demonstraţia mai departe: 
atare afirmaţie ar consfinţi 
şi prezenţa uneia dintre problemele cele 
mai presante ale societăţii românești, 
consecință a eșecului experimentelor 
continue în materie de educaţie în ul- 
timele trei decenii — analfabetismul 
funcţional, manifestat mai ales voit, prin 
decizii luate la nivel de partid. Mai mult, 
complicitatea dintre parlamentari şi alți 
actori capabili de a influența mecanis- 
mul decizional în materie de legislaţie 
dezvăluie o veritabilă reţea a lipsei de 
etică şi discernământ: „Analfamenta- 
rii fac alianţe cu avocaţii specializaţi în 
chichirezuri şi portiţe, care stau în spa- 
tele marilor fugari din faţa legii. Să nu 
credeţi cumva că noua croială a Codului 
Penal și a Codului de Procedură Penală 
e opera lui Florin Iordache și Eugen Ni- 
colicea. Nici vorbă. Autorii reali nu sunt 
parlamentari și știu multă meserie. Iar 
asta îi face cu atât mai vinovaţi.” În lume 
nu-s mai multe Românii (planetei noastre 
asta i-ar lipsi) este, cu alte cuvinte, și un 
demers de întoarcere la matcă a unor re- 
sorturi istorice și sociale aflate într-o de- 
rivă neîncetată. E o corecție aplicată fără 
reţineri asupra unui sistem politic parcă 
rupt gg alte vremuri. 
n cazul romanului Fluturele 
negru, pulsul Romei de la fi- 
nalul Renașterii e captat cu re- 
sorturile unui prozator cu neîndoielnic 
talent, dar și cu cele ale pasionatului de 
istorie şi artă, ale celui care îşi doreşte cu 
obstinaţie, ba chiar cu o sesizabilă doză 
de încăpățânare, să îmbrăţişeze o lume 
demult apusă, însă care a însemnat atât 
de mult pentru evoluţia ulterioară a cul- 
turii. Romanul lui Radu Paraschivescu 
este, aşadar, extrem de curajos. Sondarea 
şi reprezentarea cu măiestrie a unei lumi 
la care cu greu mai poţi avea acces, în 
urma unui îndelung proces de cercetare, 
dar mai ales temerara alegere a protago- 
nistului, unul dintre cei mai cunoscuţi 
pictori din întreaga istorie a artei şi cultu- 
rii, sunt aspecte care îl confirmă pe Radu 
Paraschivescu drept un mare prozator. El 
transcende limitele impuse de distanţele 
istorice și geografice pentru a aduce viața 
pictată și trăită de Caravaggio în proxi- 
mitatea sensibilităţii contemporane. 
Acest aspect este desăvârșit prin 


însăşi structura duală a cărţii, sub forma 
aripilor unui fluture: pagini de narațiune 
fluidă, care ţin cititorul în priză, alter- 
nează cu epistole pe care protagonistul 
le adresează maestrului său, Simone 
Peterzano, în care există o certă notă 
autoreferenţială asupra vieții şi artei. 
lată cum îşi explică Caravaggio esența 
propriei arte în relaţia cu orașul care l-a 
consacrat, trecută prin filtrul sensibil 
al lui Radu Paraschivescu: „Tablourile 
Sfântului Matei mi-au întărit gândul că 
negrul e culoarea de temelie a picturii 
mele. Cred că la asta se gândesc şi criticii, 
cei mai mulți fără îndrituiri și har, care 
m-au făcut «tenebrist». Pe de altă par- 
te, folosirea lui deplină e felul meu de-a 
răspunde unui oraş pe care încă-l simt 
mănos, chiar şi după atâta vreme. Între 
mine şi Roma nu încape iubire. Cetatea 
are o trufie care face rău trufiei mele. Ne 
îngăduim cu greu unul pe altul. Roma 
mă priveşte de la înălțimea propriei sale 
slave, eu încă nu pot să văd în ea altce- 
va decât un laț pregătit să mă sugrume. 
Prin urmare, negrul din tablourile mele 
e cel mai bun cadou pe care pot să i-l fac. 
Până la urmă, e un fel de a-i mai mura 
dojana pe care altfel n-ar auzi-o nimeni: 
Uite ce-ai făcut din mine, uite în ce m-ai 
preschimbat, uite cum trebuie să dove- 
desc în fiecare zi, de dimineaţa până sea- 
ra, că sunt singurul artist adevărat într-o 
tagmă de putori.” 
e aici derivă încă un liant 
între cele două volume 
lecturate aici: dominaţia 
întunericului, un întuneric al gândirii, 
o „noapte a minţii” care dă consistență 
formei. În protagoniștii picturilor lui 
Caravaggio, privirea avizată în urma lec- 
turii F/uturelui negru ajunge să descopere 
un peisaj al Romei plasată ea însăși sub 
dominaţia clarobscurului: „Sunt sigur că 
ai văzut şi dumneata, meştere. Amor citit 
de-a-ndoaselea e Roma. Roma copiilor 
dezbrăcaţi pe malul Tibrului şi-a curve- 
lor adunate de Paul al V-lea în biserici. 
Roma uzrzitorilor răuvoitori şi-a poeţilor 
flămânzi. Roma hoţilor, pungașilor și 
actoraşilor cu buze femeiești. Roma câr- 
ciumilor, palatelor şi grădinilor. Roma 
piețelor strălucind în crucea zilei. Roma 
omorurilor din iubire şi a bocitoare- 
lor despletite. lar Roma asta a noastră, 
ne-am născut sau nu în ea, iese călită şi 
învingătoare din toate încercările. Roma 
Vincit Omnia.” 
rin îmbrăţișarea crezului ar- 
tistic al lui Caravaggio, Radu 
Paraschivescu izbutește să ofe- 
re un remarcabil exerciţiu de ekphrasis, 
completat de reproduceri fidele ale unor 
tablouri importante ale protagonistului 
incluse în carte. Bref, Fluturele negru este, 
deopotrivă, un roman de capă și spadă în 
cel mai bun sens al cuvântului și un veri- 
tabil tratat de istoria artei. Contemplate 
laolaltă, În lume nu-s mai mule Românii 
(planetei noastre asta i-ar lipsi) reprezintă 
întruparea observaţiei implicate, în priză 
directă, a societăţii românești contempo- 
rane, iar Fluturele negru marchează eva- 
darea din tumultul înconjurător într-o 
epocă marcată de decadenţă și depravare, 
pe deplin fascinantă, redată prin dublul 
filtru al artei şi meditaţiei. 
! Editura Humanitas, Bucureşti, 
2019, 230 p. 
2 Editura Humanitas, București, 


2019, 311 p. 


PS 


Gratiela BENGA 


Pentru mine Cartea Reghinei (Hu- 
manitas, 2019) a fost o surpriză. Nu mă 
aşteptam ca, după Pelinul negru (despre 
care cred în continuare că e unul dintre 
cele mai pătrunzătoare romane din ulti- 
mii ani), Ioana Nicolaie să revină atât de 
repede cu o altă carte şi încă în maniera 
riscantă în care a făcut-o. Expusă primej- 
diilor mi se părea Cartea Reghinei pentru 
că tema noii naraţiuni a fost deja răsucită 
în fel şi chip, pentru că inserţiile biogra- 
fice sunt alunecoase şi pot scăpa din hă- 
turi când nu te aştepţi, dar şi pentru că 
perspectiva narativă e pe muchie de cuţit, 
cu dezechilibrul fatal pândind la fiecare 
pas. Ar fi putut răzbate dintre rânduri un 
soi de fascinaţie a afectivității şi a ruptu- 
rii de conştiinţă, care ar fi sufocat orice 
altă partitură. Însă, profund emoţional, 
romanul e în egală măsură un angrenaj 
narativ atent finisat şi neîndoielnic func- 
tional. 

e Pelinul negru (cu istoria 

marginilor şi a excluderii) 

Cartea Reghinei se leagă 
prin nodurile perimetrului transilvănean, 
care strâng laolaltă personaje comune, 
traume, obiceiuri, tăceri, condiționări 
dramatice şi inserții mitice. Cutume dez- 
umanizante şi frământări restructurante. 
Dacă Pelinul negru era povestea fetiţei 
dislexice, care la naştere s-a aflat pe linia 
dintre supravieţuire şi moarte, iar mai 
apoi, toată viaţa, a fost exclusă din ceea 
ce e îndeobşte acceptat ca normă, recen- 
tul roman al Ioanei Nicolaie e o carte a 
mamei, dar şi a aceluiaşi spaţiu infuzat de 
irealitate. Le voi discuta pe rând. 

„De-acum m-a luat. Un fiu de pastor 
e cinste, zice tata./ - Cinstea ta, Reghi- 
nă, şi n-ai iertarea mea dacă nu vezi. Faci 
şaişpe ani mintenaş, ţi-a venit vremea, 
caută-ţi fete pentru druşte, că te îmbraci 
mireasă curând.” De aici începe totul: o 
fată despre care tradiţia spune că e gata de 
măritiş se căsătoreşte cu cel ales de fami- 
lie şi pleacă în Văralia. Acolo, alături de 
Damian, trăieşte o „vară care a ţinut trei 
ani”, după care cunoaşte infernul umilin- 
telor şi al suferințelor brăzdate, luminos, 
doar de chipurile celor doisprezece copii. 
Şase fete şi şase băieţi. Şase cu părul ne- 
gru, şase cu părul bălai - alături de care, 
într-un mic răgaz, face (din linguri de 
lemn înfăşurate în firele de mătase ale 
porumbului) păpuşi cu zâmbete largi pe 
chip. Fără nume, copiii Reghinei sunt 
retinuţi prin amprenta lor definitorie: 
„fata foc şi pară” e cea mai mare şi pri- 
ma care pleacă de acasă, „fata care numai 
ascultă”, „băiatul făcut să aline”, „fata cu 
aur în fiecare mişcare”, „fata pe moarte”, 
„Măgureanul”, „băiatul curenta” - un 
supravieţuitor, „primul suit într-un auto- 
car de străbătut lumea”, să-şi facă singur 
un rost. 

ărâmiţată de istoriile abuzive 

ale căsniciei (cu străvechiul în- 

demn maternal rostit de Mări- 
na, „taci şi înduri”, sintetizând condiţia 
femeii înrobite), Reghina e zdrobită şi de 
menghina marii istorii. Dincolo de foa- 
me şi de cozile înjositoare pentru „ţucăr”, 
comunismul înseamnă alterarea valorilor 
morale, care face ca minciuna să fie elogi- 
ată ca victorie. lar dincolo de disponibili- 
zări, tranziţia e o nesfârşită întindere fără 
repere. Strivită, Reghina nu e şi învinsă. 
Tăcută, revolta ei are forța de a intui ră- 
tăcirile unei societăți autodistructive, în- 
chise între propriile-i amăgiri. Iar maladi- 
ile supraviețuiesc impasibile dacă nu sunt 


căutate în zonele obscure şi împinse spre 
ferestre de reflecţie, cu atât mai mult cu 
cât decupează punctul de coliziune din- 
tre ordinea spiritului şi dezordinea ide- 
ologiei. (Povestea celui căruia i se spune 
Învârtitul e doar unul dintre segmentele 
revelatorii pe acest palier al naraţiunii.) 
ersonaj prin care răzbate omul 
profund vulnerat şi totuşi ca- 
pabil să se regenereze în chip 
miraculos, Reghina e un lov feminin, su- 
pus la o zguduitoare probă de anduranţă, 
care adună cazne greu de închipuit. La 
unele sunt martori copiii, care încep să se 
răzvrătească. Pe altele, cele mai dureroa- 
se, le duce Reghina singură. Fără să ştie 
nimeni, îşi îngroapă un băieţel avortat 
din cauza bărbatului. Dar, deşi suportă 
prelunga agonie a trupului, Reghina în- 
trupează, fundamental, potenţialul ne- 
închipuit al vieţii. Fragilizat, chinuit, de- 
format, corpul ei reflectă descompunerea 
cuplului, dar izbuteşte să însuflețească un 
întreg trup microsocial, printr-un tip de 
poetică sprijinită pe dialogul corp la corp. 
Utilizând ca limbaj un material simbolic, 
Reghina (în ipostaza matricială de Geni- 
trix) reconstruieşte rețele umane vitale în 
cadrul semioticii familiale traumatizate. 
Formula narativă şi stilistică aleasă 
de Ioana Nicolaie este aceea a unei 
poveşti istorisite din perspectiva femeii 
îmbătrânite şi trecute prin succesive ac- 
cidente vasculare cerebrale. Paralitică, 
oarbă, afazică, Reghina îşi recompune 
traseul prin evocarea discontinuă a câ- 
torva clipe faste şi a îndelungilor vârste 
Stigmatizate. Arhitectura stilistică (şi 
poematică) a naraţiunii preia toate aceste 
glisări, dirijând procese de conştiinţă şi 
registre diferite în ritmul interior al fra- 
zelor şi transpunându-le într-un limbaj 
cu o puternică notă individuală. „Ce-ţi 
doreşti tu, oare, Reghină? se întreba 
singură./ Să mă sui din nou în car, lângă 
Valer, şi să plec cu el spre soarele care nu 
apune niciodată.” Poveste a femeii fără 
glas, care (aşa cum îi mărturiseşte nu- 
mai surorii mai mici, Valeria) ar fi vrut 
să fie „călător”, însă a ţinut să îndure 
ceea ce e de nesuportat dintr-un motiv 
dezvăluit abia spre final, Cartea Reghi- 
nei devine mărturisirea de dincolo de 
tăcere — înţeleasă ca nedreaptă cutumă, 
ca  autopedepsire îndelungă, dar şi 
consecință a bolii. Între femeia ferecată 
în trup şi în întuneric (care-şi închipuie 
cum deşiră două pulovere din lada de 
zestre pentru a împleti firele laolaltă) 
şi „fata care numai ascultă” se întinde 
o urzeală de canalicule comunicante ce 
vor prinde, în sfârşit, glas: cartea mamei 
devine cartea fiicei - capabile să ţeasă 
tăcerea în expresie. Şi, astfel, să-i ofere 


Variatii de zoom 


La Tracus Arte a debutat anul acesta Livia Ghighilicea, în 
urma unui premiu acordat de editură, în colaborare cu Asoci- 
ația Culturală Direcţia 9 şi cu Agenţia de Carte. Găselniţa din 
titlu e suficient de provocatoare pentru a îndemna la lectură: 
Iarnă-mă dă sens paralogiei prin desfacerea progresivă a pliu- 
rilor afectiv-confesive: „nu plănuisem să mor în iarna aceea ar 
fi trebuit să ştii/ era atât de ger/ că au îngheţat până şi fluturii 
i-au găsit lipiţi/ de pereţii stomacului/ la autopsie/ e greu să 
mori cu oasele golite când e frig afară/ şi e aproape/ la fel de fi- 
resc să mori/ precum ninsorile ivite înaintea dimineţii// numai 
iertările sunt blânde iarna// vieţile rămse le-ai împărţit săraci- 
lor/ ce vină au ei să ducă atâtea gânduri ponosite [...]// mi s-a 
spus atunci când eşti gol/ intră toţi e riscant// odată umbrele 
îşi purtau mâinile împreunate/ era mai decent/ puţini dintre 
cei care ne-au ştiut au învăţat asta// [...] cuvintele/ au cordul 
deschis/ cerneala roşie se coagulează mai greu// să nu-mi vinzi 
poeţii şi muzica te-am rugat/ poeţii şi muzica”. 


mamei o nouă viaţă, cât o călătorie fără 
sfârşit. 

Aşa cum e reconstituită de memoria 
învălmăşită a Reghinei, la marginea din- 
tre conştienţă şi tărâmul de dincolo („Ca 
un copil visez! Mult şi numai culoare” 
rosteşte clar, la un moment dat, bolnava), 
lumea Văraliei e o intersecţie de realitate 
şi mit, în accepțiunea lui de principiu 
productiv ce permite inserarea irealităţii 
în cotidian. Burta vacii, câinele Bălan, 
vulturoaica, ursul, caii şi zânele intră 
în paradigma realcătuirii (în viziune) a 
realităţii, iar Reghina are privilegiul de a 
deosebi amplificarea scărilor şi categori- 
ilor existenţei, percepute cu o intensitate 
distinctă. Văralia este în şi în afara tim- 
pului istoric. Denumeşte un spaţiu real 
şi totodată fabulos: rutina curge intersec- 
tând albia irealității, cu care-şi amestecă 
(liniştit sau tumultuos) apele. La fel ca în 
realismul magic, dar cu o stilistică pro- 
prie, de un farmec hipnotic, în Nordul 
reprezentat de loana Nicolaie lumile 
imaginare întemeiate din elementele 
existenţei obiective sunt generate printr- 
un proces de completare mitico-simbolică 
a realităţii, care îi sporeşte densitatea, în 
loc să îi diminueze coerenţa. 

rtea Reghinei metabolizează 
recuperarea substanţei acestei 
vechi lumi grănicereşti din 
jurul Sângeorzului, prin episoade menite 
să ilustreze faptul că între viaţa omului 
şi palierele (i)realității se stabilesc relaţii 
organice, iar căutarea limitelor trebuie 
desfăşurată la nivelul interacțiunii care 
depăşeşte logica binară, schimbă traiec- 
torii şi generează semnificaţii paradoxale. 
lată evoluţia în salturi, între timpuri şi 
sensuri, a unui fragment în care Reghina 
îşi aminteşte cum, copilă fiind, a salvat o 
vulturoaică pe care tatăl ei o prinsese pen- 
tru că omora animale din ogradă. „- Hai, 
vulturoaică, desfă-ţi aripile./ [...] Din 
ceasul acela, zburătoarea n-a mai coborât 
niciodată din cer. N-au mai dispărut iezii, 
cocoşii sau curcile, nu s-au mai dus spre 
cer purceii. Se arăta rar [...], fără să facă 
altceva decât nişte rotocoale deasupra ca- 
sei. Am ştiut mereu că se întorcea în fieca- 
re primăvară să-mi mulțumească. În ziua 
aceea, când încă trăiam în plină lumină, 
eu i-am dat drumul, iar o făptură ca ea nu 
uită. Uneori o ghicesc prin deschizătura, 
ca de fereastră, a lumii. Mă aflu încă în ea, 
atât de aproape, aud încă viaţa. Şi mi-e o 
teamă grozavă de toți puii flămânzi care 
cască ciocuri şi vor numai hrană. Aştept 
vulturoaica, mi-e frică, îi ştiu bine cuţi- 
tele.” 

Reprezentarea copiilor flămânzi revi- 
ne în finalul romanului, însă de această 
dată visul Reghinei îi dă o altă încărcătu- 


ră. Imaginarul se grefează pe obsesia ier- 
tării, devenită spaţiu de rezonanţă a tensi- 
unii şi interogaţiilor care străbat întreaga 
naraţiune. „Au aşezat cu grijă cozonacii 
şi, ca şi cum nu s-ar fi văzut de-o veșnicie, 
au început, în sfârşit, să-şi amintească. 
[...] Când odaia s-a umplut de-un miros 
fără seamăn, uşile s-au deschis larg şi-o 
lumină nouă a înflorit afară. Reghina le-a 
împărţit tuturor cozonacii fierbinţi, lu- 
aţi-i, muşcaţi din ei, că pentru mult timp 
de-acum înainte vă vor fi alinare. Şi ei, 
flămânzi, i-au mâncat cu mare bucurie./ 

IOANA NICO 


- Am ajuns, dragii mei! a zis la sfârşit Re- 
ghina. De-acum vom fi mereu, laolaltă, 
în vara de trei ani./ Şi i-a scos pe toți afa- 
ră, în grădina care se umpluse de soarele 
ce n-avea să mai apună niciodată.” 
artografiere real-miraculoa- 
să a Transilvaniei, istorie a 
femeii fără glas şi poveste 
despre viață şi moarte, vinovăţie şi ierta- 
re, Cartea Reghinei e construită pe teme- 
lia reconcilierii (cu sinele, cu trupul, cu 
lumea) şi a funcţionării aparte a câtorva 
metafore devenite parabolă. Este roma- 
nul cel mai izbutit al Ioanei Nicolaie, 
tocmai prin ceea ce cărţile de dinainte nu 
îşi propuneau să surprindă: memoria ca- 
vernicolă, interferenţele timpurilor şi gli- 
sările stilistice, ca prelinse dintr-un pocal 
magic. O țesătură narativă ceremonială şi 
picturală, sfredelitoare prin dramatism şi 
totuşi de o prospeţime primenitoare. 


Micile scenarii biografice, confesiv-sentimentale, țesutul 
aderent al memoriei şi urmele vătămării interioare sunt încon- 
jurate de câmpul magnetic al dezorientării şi urmărite de spec- 


trul epuizării. Metamorfozate (prin acumulare) în linii de fluid 


în mişcare şi expuse prin variaţii de zoom, nesiguranța şi se- 
cătuirea stabilesc dozajul dintre mărturie şi retractilitate emo- 
ţională. Sau dintre dispoziţia nostalgică (trăgând cu ochiului 
spre o vârstă paradisiacă), înşurubarea extenuării şi nevoia de 
reconfigurare - vizibilă în tectonica straturilor care alcătuiesc 
poeme ca lipseste cartea tehnică sau în de parcă aș mai fi închis 
ochii de atunci. Cu versuri tăiate dintr-o mişcare, poemele exer- 
sează în gama adevărului emoţional ori a hazardului controlat: 
„ceasornicăria din colț şi câteva ore înfoiate/ împrăștiate pe jos/ 
ca nişte mirese oarbe ce aşteaptă/ sentința/ [...] dincolo de noi/ 
un cer pătrat două pensule şi/ nişte vopsea cursă/ pe alocuri”. 

Deşi include câteva titluri care ar fi putut lipsi din volumul 
debutului, iar consistenţa altor poeme e slăbită pe alocuri de 
stridenţe fonice ori de tropi inutili (ca în versuri pentru dezlega- 
re, bunăoară), Jarnă-mă are nerv şi atrage atenţia asupra unui 
imaginar care nu rezonează cu expresivitatea tehnică, neutră şi 
cerebrală a poeziei recente. 

Aproape două decenii despart mo- 
mentul editării consistentului studiu 
Staze şi metastaze carcerale” de acela al 
debutului Ioanei Cistelecan, cu Poezia 
carcerală (Editura Paralela 45, 2000). 
Două decenii marcate de o antologie 
aparținând autoarei (Antologia poeziei 
carcerale, Editura Eikon, 2006), o teză 
de doctorat (Regimul carceral în literatu- 
ra română, lucrare coordonată de Cornel 
Ungureanu), dar şi de apariţia celei mai 
ample retrospective a poeziei create în în- 
chisorile comuniste: Ilie Popa, Antologia 
liricii de detenţie anticomunistă din spatiul 
românesc (Fundaţia Culturală Memoria, 
2016), volum de referință, care adună în 
cele peste opt sute de pagini mai bine de 
o mie trei sute de poeme compuse de o 
sută şaizeci şi şapte de poeți identificaţi şi 
(câţiva) neidentificaţi, victime ale Gula- 
gului românesc. 


IOANA CISTELECAN 


STAZE ȘI METASTAZE 
CARCERALE 


În tot acest timp, loana Cistelecan a 
mai publicat, în Analele Universității din 
Oradea şi în diverse reviste, şi câteva sinte- 
ze „de etapă”, ceea ce dă sens mărturisirii 
conform căreia, dincolo de cariera didac- 
tică, a făcut o adevărată obsesie pentru 
acest topic numit, generic, „literatura car- 
cerală”: o obsesie ”cu pauze de respiraţie, 
cu întoarceri, distanţări și reîmpăcări”, cu 
despărţiri dureroase și întoarceri pasiona- 
le, cu ”infatuări adolescentine superflue”, 
dar şi cu semnificative replieri. O obse- 
sie dominată de aspiraţia exhaustivităţii 
şi temperată, în timp, de conştientizarea 
utopiei acestei exhaustivităţi. 

emeinic înrădăcinate în poe- 

zia romantică (Cezar Bolliac 

sau Al. Macedonski), dar și 
în lirica argheziană, creaţiile din peri- 
oada detenţiei comuniste ale lui Radu 
Gyr, Nichifor Crainic, loan Andrei, An- 
drei Ciurunga, Sergiu Grossu, Dumitru 
Oniga, Virgil Maxim, Aurel Baghiu, 
Constantin Aurel Dragodan, loan Vic- 
tor Pica (analizaţi în volumul de debut 
al Ioanei Cistelecan, Poezia carcerală), 
Nicolae Steinhardt, Valeriu Gafencu, 
Ion Caraion, Dimitrie Paciag, Sergiu 


Mandinescu, Edgar Papu, Radu Brateș, 
Tertulian Langa, Constantin Oprişan, 
Ovidiu Vasilescu, Aspazia Oțel Petrescu, 
Sandu Tudor şi Constantin Oprişan, ca 
să cităm doar câteva dintre numele im- 
portante ale carceralului românesc, au de- 
finit, în afara unui program coerent ori a 
unei ideologii literare clar teoretizate, o 
secvenţă absolut distinctă din literatura 
română, ce poartă amprenta damnării și 
a suferinței, a supraviețuirii prin vis, po- 
ezie şi credinţă, prin, în ultimă instanţă, 
edificarea unui tip cu totul special de 
relaţie între individ şi Divinitate. 

Ca şi în teza de doctorat, în Staze 
și metastaze carcerale numai cinci dintre 
numele menţionate beneficiază de ana- 
lize şi circumstanţieri, în două subcapi- 
tole distincte, Aplicaţii carcerale (poezia) 
şi, respectiv, Aplicaţii carcerale (literatura 
postcarcerală, proza): Nichifor Crainic, 
Radu Gyr, Andrei Ciurunga, loan Plos- 
caru (loan Andrei) şi loan Victor Pica, 
scriitorii fiind "aleși în conformitate cu 
statutul lor de creatori în spaţiul Gu- 
lag-ului comunist românesc, pliindu-se 
argumentării şi identificării emblemelor 
canonice ale damnării în două direcţii 
majore: literatura carcerală și literatura 
post-garcerală”. 

n noul volum, li se adaugă o 
secvenţă postmodernistă întin- 
să pe aproape o sută de pagini, 
alcătuită din texte aparţinând lui Paul 
Goma și, subsecvent, din comentarea 
lor, şi, mai larg, a prozei, atitudinilor, 
consemnărilor și reacţiilor mai vechi ori 
mai recente ale scriitorului, din perspec- 
tivă pshanalitică, în cheie adleriană. Fără 
niciun echivoc, tranșante, concluziile 
Ioanei Cistelecan au, fără îndoială, toate 
şansele de a tulbura, în continuare, ape- 
le: "Paul Goma este un inadaptat care și- 
a pervertit maladiv semnificativ condiţia 
şi care, mai mult decât atât, conștient ori 
ba, chiar se simte confortabil în perfor- 
marea complexului său de superioritate 
[...]. Scriitorul îşi doreşte cu disperare, în 
fond, recunoaşterea și aprecierea publică 
[...]. Patologicul acţionează febril îndă- 
rătul măștii jungiene pe care o poartă 
[...] solitudinea sa este efectul firesc al 
brutalităţii şi al înveninării sale atitudi- 
nale, mentale, psihice, textuale”. 
oezia carcerală, notează Ioana 
Cistelecan, „circumscrie un 
teritoriu literar limitat şi însu- 
mează creaţii ce şi-au câştigat atributul de 
«literar», dar şi texte ce n-au depăşit pre- 
tenţia de iteralitate, conservându-şi prin 
excelență valența documentară”. Dincolo 
de această importantă clarificare axiolo- 
gică, autoarea așază la temelia demersului 
său o relevantă și necesară ”actualiza- 
re”: "Mi s-a părut potrivit şi binevenit 
să-ncerc o limpezire a apelor detenţiei 
comuniste autohtone, să-ncerc o clarifi- 
care a valenţelor suferinţei şi ale creaţiei 
născute din suferința damnării, acum, în 
mileniul trei, într-un peisaj literar, şi nu 
numai, încă încărcat de resentimente și 
acuze, suspiciuni, dar şi mai îngrijorător: 
abandonat parcă tot mai acut uitării şi 
nostalgiei născătoare de monștri. Salva- 
rea constantă a românului rezidă în toc- 
mai abilitatea sa pare-se genetică de a-și 
uita traumele, de a îmblânzi coşmarurile 
istoriei, de a explicita dulceag-amărui 
moştenirea propriei suferinţe. În arderea 
bagajului de trădări, minciuni, delaţiuni 
şi laşităţi apropiate comunismului, calea 
cea mai lesne, mioritică, este cea a negării 
şi a aruncării suave în derizoriu a tot ce 
s-a consumat nu demult”. 

ă o asemenea opțiune este 

cea corectă o demonstrează 

cu prisosință incredibilele 
mărturii ale autoarei privind dificultățile 
pe care le-a întâmpinat încercând să 
ajungă la documente strâns legate de 
conţinutul demersului său ştiinţific: "deși 
teoretic habităm o Românie democrată 
de atâţia ani, din varii şi insolite rezonuri 
încă ne luptăm nu doar cu birocraţia 
colosală, ci mai ales cu secretoșenia” (VI. 
Închiderea cercului carceral. < Picanterii. 
Drumul obstaculat al studiului carcera- 
ului). Poate că tocmai aici, în ezitările 
şi reticenţele autorităţilor şi ale unora 
dintre reprezentanţii instituţiilor de azi, 
e de descoperit cheia (şi nevoia stringen- 
tă!) a întregului efort al specialiștilor de a 
susţine şi promova (re)cunoaşterea litera- 
turii carcerale și a literaturii postcarcera- 
le, întru o dreaptă aşezare, poate nu atât 
într-o ierarhie a valorilor, cât în relevarea 
identității reale a comunități naționale. 

În momente de acută criză identita- 
ră cum sunt cele pe care le traversăm, e 
importantă strădania mereu reluată de a 
aduce în atenția publicului această zonă 
a culturii române încă în penumbră, încă 
refuzată de idiosincraziile, prejudecățile 
şi chiar nostalgiile schizoide în raport cu 
o Istorie deopotrivă crudă şi cruntă, prin- 
să tragic în tentaculele răului politic ab- 
solut: ” Acest studiu se vrea deopotrivă un 
depozitar al memoriei colective damnate 
din perioada epocii de aur româneşti şi 
un instrument al familiarizării/ re-fami- 
liarizării cu suferința și verticalitatea în 
vremuri de criză”. 

Cercetarea de nișă a loanei Cistele- 
can defineşte și operează speculativ ab 
initio cu trei concepte-piloni strategici: 
damnatul, străinul şi tovarășul, Staze şi 
metastaze carcerale însumând cel puţin 
tot atâtea cărți: cartea damnatului, car- 
tea străinului şi cartea tovarăşului. Cel 
dintâi (Jamnatul, încarceratul) este in- 
sul obstinat în a-şi conserva individua- 
litatea prin refuzul oricărui compromis 
şi printr-o ireversibilă opoziţie faţă de 
Putere, conservator al verticalității şi 
demnităţii umane, apărător al credinţei 
şi valorilor profunde ale neamului. Al 


doilea, străinul (torţionarul, securis- 
tul, șeful de partid) se aşază, prin pro- 
pria voinţă, sub imperiul suspiciunii 
susţinute faţă de orice element uman din 
societate. În sfârșit, ultimul, rovarășul, 
trăieşte plenar sub ameninţarea străinu- 
lui, totodată îndepărtându-se consistent 
de ”stigmatizaţii perturbatori politici”. 
Fiecare resimte deopotrivă atin- 

gerea şi fascinația maleficului pe care, 
însă, fireşte, îl conștientizează total di- 
ferit. "Spaima, ca metodă consecventă 
de anihilare a zvâcnirilor individuale, va 
permuta maladivul într-o extensie ga- 
lopantă a sinelui colectiv, îmbibându-l 
constant, tenace și feroce de absenţa di- 
vinului [...] Rul operează cu naturaleţe 
exhaustiv, jonglând cu toate pârghiile 
regimului represiv, îngurgitând eficace 
atât categoria tovarăşului, a damnatului 
indisciplinat, cât şi a alesului sistemului”. 
Pe un asemenea fundal, visul, poezia și 
credinţa reprezintă pentru damnat sin- 
gura cale de supravieţuire. Ea incumbă 
cel puţin două coordonate esenţiale: cea 
spirituală, care nominează relaţia perso- 
nală/ personalizată a individului cu Di- 
vinitatea și, pe de altă parte, cea profund 
umană, "a suferinţei, în autenticitatea sa 
organică”. 

unt, în fapt, două universuri 

compensatorii care se presu- 

pun şi se determină reciproc, 
dimensiunea estetică fiind, notează cu 
îndreptăţire Ioana Cistelecan, una cola- 
terală. Echilibru între rugăciune şi liri- 
că, poezia carcerală are drept amprentă 
esenţială a construcţiei sale tematice al- 
cătuirea binară ce înrudeşte recluziunea 
ca damnare cu recluziunea ca recuperare 
a creaţiei spirituale. Cu o elaborare so- 
fisticată şi o construcţie nu foarte ușor 
de urmărit, Staze si metastaze carcerale 
reiterează poziţiile critice ale Ioanei Cis- 
telecan într-o cercetare a cărei prioritate 
pare a fi reașezarea și nuanțarea opiniilor 
şi convingerilor sale obsesive într-o grilă 
de percepţie şi înţelegere inedită şi spec- 
taculoasă în egală măsură. 


*Ioana Cistelecan. Staze și metastaze 
carcerale. Editura Charmides. 2019. 

În poala beznei 

din pădurea pictată 

un narator tînăr 

vinăt şi exigent 

într-un avînt insuportabil 
ţine să ne convingă 

că viaţa merită trăită 


bla bla 


altceva spun 


ploile murdare 


încheieturile 


tot mai nesigure 
uscăciunea din gât 


contemplarea 


tot mai lăuntrică 


viaţa furată 


adusă în pustiul hîrtiei 


cu litere lipsă 

Ion Minulescu, OPERE. Versuri 

Text ales și stabilit, note, comen- 
tarii, variante şi indici de Ştefan Firi- 
că şi Alexandru Farcaș. Cronologie de 
Ştefan Firică. Introducere de Eugen 
Simion. Academia Română, Fundaţia 
Naţională pentru Știință şi Artă, Mu- 
zeul Naţional al Literaturii Române, 
Bucureşti, 2019, 1165 p. 


„Ediţia de faţă cuprinde toate poezi- 
ile cu identitate certă apărute în volume 
şi în periodice, precum și o selecţie în- 
căpătoare a celor rămase în manuscrise, 
păstrate în diverse arhive publice şi par- 
ticulare, la care am avut acces direct sau 
prin intermediari”, precizează editorii în 
notă asupra ediției. Această ediţie vine 
după două ediţii bine lucrate, poate cu 
unele informaţii corijabile și cu unele ne- 
cesare completări: ediţia lui Matei Căli- 
nescu (Scrieri, I-II, E.PL.,1966) şi ediţia 
de la Minerva, realizată de Emil Manu 
(Opere, I-IV, 1974-1983). Cronolo- 
gia semnată de Ştefan Firică este amplă 
şi cuprinzătoare, cu multe informaţii, 
comparații, texte şi date despre Ion Mi- 
nulescu, multe, însă, extrase din confesi- 
unile Claudiei Millian, care au, totuși, o 
ușoară notă afectiv partizană. 

oet cu o cotă de populari- 

tate ridicată, prin poezia sa 

directă, cantabilă, melodioa- 
să, dar relativ facilă, rostită cu graţie şi 
implicare afectivă la şezători literare, Ion 
Minulescu a ajuns să reprezinte starea 
invers proporţională a valorii cu popu- 
laritatea. Altfel spus, dorinţa de a sati- 
sface momentan dorinţele și cerințele la 
nivelul de receptare al publicului l-a dus 
la o continuă coborâre a ștachetei valo- 
rice. Evident nu până la a nu fi un poet 
frecventabil, dar până la punctul de a se 
diminua ca reper, în condiţiile în care 
a pornit în poezie ca un poet simbol al 
unei noi orientări poetice și putea rămâ- 
ne la acest nivel. 

entru că este bine să amintim 

poezia sa de început, volumul 

de debut a fost bine primit de 
critica literară, acordându-i-se poetului 
Chiar un anume statut de notorietate. 
Se îndreptau spre el tineri, cuvântul său 
deja conta. Primul volum al lui B. Fun- 
doianu poartă girul lui Minulescu, iar 
autorul Privelistilor îl numeşte „primul 
clopotar al revoltei lirice românești”, cu 
trimitere directă spre noutatea poeziei 
din Romante. Anii petrecuţi la Paris l-au 
îndreptat spre poezia modernă franceză, 
decadentă, simbolistă; i-a fost apropiată 
poezia lui Verlaine, Lautréamont, Rim- 
baud, Laforgue, Verhaeren, Paul Fort şi 
în primul volum se simte cataliza. În at- 
mosfera pariziană, tânărul poet este un 
boem, frecventează cafenelele cu lumea 
artistică pluriformă de aici — în detri- 
mentul studiilor de la Ecole de Droit - 
şi va transfera în mediul bucureștean al 
vremii acest obicei. 

Poetul trăieşte dual, vrea o po- 
ezie nouă, dar şi una care să creeze 
ataşamentul publicului (cititor ori ascul- 
tător), şi atunci mereu un ochi este spre 
public, voind să observe reacţia pentru a 
putea veni în întâmpinarea lui cu o po- 
ezie pe care o gustă. Dezinvoltura de a 
scrie poezie s-a transformat în ușurința 


de a versifica. Citindu-și poezia la 
şezători, lon Minulescu reprezintă tipul 
de poet-actor care creează repede o pun- 
te între recitator şi public. Lucru, însă, 
nu atât de ușor cum pare, fiindcă Minu- 
lescu vine spre public cu o nouă poezie, 
cu o altă formulă poetică, îndepărtată de 
aceea care prin tradiţie a fost apropiată 
publicului. Există, totuși, în atitudinea 
lui, o benefică încărcătură de pedagogie 
literară. Poetul are meritul de a apropia 
şi obişnui publicul cu poezia simbolistă. 
Şi nu este puţin. 

randilocvența, emfaza, jovi- 

alitatea, exuberanţa se po- 

trivesc spiritului său rebar- 
bativ, absorbind zări necunoscute, atras 
de depărtări marine, iubind Parisul înno- 
itor în artă, animator de discuţii în cafe- 
nelele aprinse de focul și febra discuţiilor 
tinereşti şi a iluziilor nesfârșite, mereu 
îndrăgostit și veşnic nemulțumit. Poezia 
lui Ion Minulescu este sinuoasă, cum, de 
altfel, a fost şi receptarea ei critică. Abi- 
litatea în versificaţie, atitudinea versati- 
lă în construcţia poeziei, muzicalitatea, 
simţul parodic, gesticulaţia lirică amplă, 
mobilitatea sentimentală sunt trăsăturile 
unei poezii iubite de public. După cum 
şi poetul îşi iubește cititorii/ auditoriul, 
numărul mare al poeziilor cu dedicație 
fiind un semn în acest sens. Trăieşte din 
plin starea contradictorie a poeziei sale, 
definindu-se în Ecce homo: „Eu sunt o- 
mperechere de straniu? Și comun,/ De 
aiurări, de clopot/ Şi frământări de cla- 
pe/ În suflet port tristețea planetelor ce- 
apun/ Şi-n cântece, tumultul căderilor 
de ape// Eu sunt o cadenţare de bine/ Şi 
de rău// [...] Eu sunt o-ncrucișare de har- 
fe/ şi trompete [...]// Eu sunt o armonie 
de proză/ Şi de vers [...].” 

Recuzita poeziilor rămâne, în esență, 
simbolistă, fantezii și fantasme se întreta- 
ie, marea cu necuprinsul ei domină ima- 
ginarul poetic, adăugând toate auxiliare- 
le simbolice: cântecul trist al pescarilor şi 
al marinarilor „Sosiţi din Boston,/ Nor- 
folk/ Şi New York,/ Un cântec trist ce-l 
cântă-ades pescarii/ Când pleacă-n larg 
şi nu se mai întorc” - Celei care pleacă; 
cântecul matelotului „la proră” (Cânta 
un matelot); corsarii („Romanţă nordică), 
yahturile plutitoare (Romanza yahturi- 


lor); călătorii fără ţintă, boemii risipitori, 
vagabonzii şi vaganzii îi sunt afectiv la su- 
flet (,, Trec vagabonzii”); galerele şi matro- 
zii, extensia numelor exotice („Romanța 
celor trei galere); corăbiile şi porturile, 
navigatorii și furtuna pe mare, cântecul 
amantelor cu iubiri trecătoare şi minci- 
noase, toate acestea întregesc puternic o 
poezie de coordonate fundamental sim- 
boliste („Sosesc corăbiile, „Romanta celor 
trei corăbii). În viziune bacoviană, reface 
şi el peisaje pluvioase („Toamnă, noapte, 
plouă!.../ Trei drumeţi sosesc/ Uzi ca trei 
cadavre scoase dintr-un lac” - Pastel de 
toamnă), o atmosferă dominată de boală 
şi tristeţe (Pastel bolnav). 

Ion Minulescu rămâne poetul 
romanțelor, reabilitând liric, în timpul 
noutății simboliste, poezia altor vremi. 
Romante pentru mai târziu, placheta de 
început (1908), care a marcat, într-un 
anume fel, o schimbare de atitudine po- 
etică în poezia românească, un alt drum, 
este locul unde trebuie căutat şi găsit 
adevăratul poet. Într-adevăr, poetul vine 
în lumea poeziei românești, apăsată de 
un tradiționalism desuet şi de puterni- 
ce inflexiuni semănătoriste, dintr-o altă 
lume, a unei alte poezii, dinspre alte zări 
mai puţin atinse până atunci de poezia 
românească — „De unde vin?/ Eu vin 
din lumea creată dincolo de zare -/ Din 
lumea-n care n-a fost nimeni din voi...”. 
Poezie-manifest, Romanţa noului venit 
este o pledoarie pentru noua artă, nu de- 
parte de ideile lansate în Aprindeti torțele 
şi M futturismo, incendiarele sale articole- 
manifest. 

oetul îşi cenzurează entuzias- 

mul, în multe romanțe cu- 

vântul „tristeţe” este repetitiv, 
iar trecerea timpului intră obsedant în 
poezie. „Da va veni o zi în care/ Ne vom 
opri deodată-n drum,/ Înspăimântaţi că- 
n urma noastră/ Zări-vom pe-alţii cum 
sosesc,/ Cum ne ajung,/ Ne-ntrec "nain- 
te/ Şi râd că nu-i putem opri... (Romanza 
noastră). Poetul nu este un meditativ, 
ci un descriptiv, aducându-și mereu în 
faţă poza lirică, când exuberantă, când 
tristă, când luminată, când crepuscu- 
lară. „Taci,/ Să nu-mi deştepţi tristeţea 
amintirilor culcate/ În sicriurile-albastre 
ale zilelor de ieri!...” (Romanza zilelor de 


ieri); „Pe vatra sufletului vostru, sărmană 
vatră funerară,/ Jertfitu-mi-am credința- 
n stele şi-n ochii voştri verzi!/ Eram/ 
Duhovnicul ce v-ascultasem?/ Şi de tre- 
cut vă dezlegam -/ Eram un Crist-copil 
ce moare negându-și biblia barbară/ În 
spasmurile-nfiorării şi-n caldul vis ce-l 
întrupasem/ Pe şase strune de chitară...” 
(Romanta amantelor de ieri). 

oetul trăia superbia propriului 

orgoliu, simţit ușor ultragiat, 

şi îşi construia soclul propri- 
ei statui încă din viață, pozând într-un 
nefericit neînțeles, poză de damnat, con- 
struită mai mult în stil romantic decât în 
tuşe simboliste: „N-am fost așa precum 
se spune/ Şi nu sunt nici așa cum sunt 
—/ [...] Sunt un volum ce n-are încă ti- 
tlu,/ Deși există-n mine tipărit -/ Volum 
unic, ce trebuie citit/ Rând după rând/ 
Şi tot așa, la fel -/ De la-nceput și până 
la sfârșit -/ Până se va-nţelege ce daltă de 
oţel/ Va trebui să-mi sape titlu-n stâncă/ 
Atunci când titlul meu va fi găsit!...”. 


Alături de ediţia operei lui Victor Vlad Delamarina, mo- 
nografia vieţii şi operei scriitorului a realizat-o tot Graţiela 
Benga: Victor Vlad Delamarina. Monografie (Editura David 
Press Print, Timişoara, 2017, 206 p.). O monografie făcută 
la standardele valorice ale unui asemenea tip de scriere, cu o 
ştiinţă nu doar a structurării, a compatibilizării sectoarelor de 
biografie și operă, dar și cu o pătrundere de adâncime în is- 
toria scrierilor monografice, pentru a putea decela cu cât mai 
mare exactitate poziția proximei ipoteze de lucru potrivite. 
Secţiunea Omul și opera din Introducere reprezintă un aseme- 
nea excurs istoric, având ca finalitate alegerea strategiei critice 
corecte. Istoria discuţiei asupra relaţiei dintre eul biografic şi 
eul artistic este şi îndelungată şi bogată, dar autoarea are ca- 
pacitatea de a sintetiza pentru a nu se pierde în amănunte, 
având în vedere că se fac trimiteri de la G. Călinescu până la 
Doris Mironescu. 

criitorul devine personaj al monografiei și se dez- 
văluie cititorului, prin biografie şi operă, în fațete 
poliedrice, unele luminate puternic, altele lăsate în 
clar-obscurul sugestiei, incitând imaginarul cititorului pentru 
a iriza mai puternic faţeta. Organizată, deci, spectral, mono- 
grafia urmează drumul biografiei, al faţetelor operei - teatrul, 
poezia, proza -, dar nu printr-o înşiruire descriptivă, ci printr- 
un efort al creării personajului în cronologia vieţii şi în destinul 


operei. Delamarina nu este, în monografia Graţielei Benga, un 
personaj liniar, ci unul în convulsia formării, a căutării identi- 
tare, a crizelor, opţiunilor și realizărilor literare, câte au fost, a 
manifestărilor artistice complementare. Autoarea monografiei 
nu ocolește momentele de impact negativ, răscolitoare pentru 
un tânăr în formare, care îşi căuta încă puncte de sprijin. Ele- 
vul din Lugoj îşi forţase exmatricularea printr-un gest energic 
de opţiune, îndreptându-se spre București cu mari speranțe, 
numai că, scrie monografista, „între Bucureştiul imaginar şi 
cel real tânărul aflat la vârsta căutărilor a găsit prea puţine ase- 
mănări şi prea multe contradicții”. 

iciodată Graţiela Benga nu rămâne la un nivel 

pedestru al comentariului operei. Chiar și atunci 

când se referă la literatura dialectală, autoarea 
urcă nivelul comentariului şi face comparații revelatoare, cu 
trimiteri spre scriitorii dialectali germani, provensali ori cata- 
lani. Fraza critică a Graţielei Benga are forţă comunicativă şi 
savoare stilistică, găseşte echilibrul între exprimarea directă, 
clară și inteligibilă şi efectul persuasiv al cuvântului. Oricum, 
monografia Graţielei Benga ne dezvăluie un nou scriitor, Vic- 
tor Vlad Delamarina fiind scos dintr-o viziune îngustă şi re- 
strictivă, chiar uşor deformatoare, şi plasat într-una plurală, 
mult mai adecvată și mai exactă, atât pentru veridicitatea bio- 
grafiei scriitorului. cât şi pentru nivelul operei sale. (AL.R.) 


cronica e 


Valentin CONSTANTIN 


Corupţia instalată în România în 
plin comunism nu era tolerabilă pentru 
regim, în pofida dimensiunii sale modes- 
te prin comparaţie cu aceea de azi. Uti- 
lizez aici termenul „corupţie” în accepţia 
care domină vulgata sa: acapararea ilicită 
a unor bunuri şi servicii. 

În comunism, corupţia era genera- 
lä. Se fura din toate firmele de stat sau 
din cooperative. Există multe exemple 
pitoreşti. Mie mi-a plăcut însă cel mai 
mult exemplul consilierului juridic care 
mergea la tribunal cu un dosar supli- 
mentar, ticsit de șniţele bătute extrem de 


fin, strecurate printre memorii şi probe. 
Exemplul este ilustrativ pentru ceea ce aş 
numi „porţia de creativitate a abrutiză- 
rii”. Bunurile rare (carne, unt, caşcaval, 
alimente de import, ş.a.m.d.) erau uti- 
lizate pentru consumul propriu, pentru 
schimb, pentru coruperea funcţionarilor 
(juridic, categoria de funcţionari îi in- 
cludea pe medici și pe comercianţi). S-ar 
putea spune că mizele erau uneori con- 
siderabile. Trebuia de regulă să corupi 
pentru a putea obţine o funcţie sau o 
slujbă care produceau la rîndul lor bu- 
nuri sau servicii corupte. 

e exemplu, nu era indi- 

ferent dacă erai plasat ca 

milițian într-o localitate 
prin care trecea un drum european, unde 
puteai, la rigoare, vămui şoferii de TIR, 
sau într-un sat pierdut, în care anchetai 
furturi de găini sau rixuri la cârciumă. În 
treacăt fie spus, miliția, apărătoarea or- 
dinii, era o instituţie fracturată. La polul 
superior era atotputernica miliţie econo- 
mică şi influentul serviciu de circulație 
rutieră, la celălalt mult mai paupera 
miliție judiciară. 

Societatea tolera corupţia, datori- 
tă penuriei generale, datorită rigidității 
administrative şi datorită a ceea ce se 
numeşte „obiectul ei material”, care era, 


la standardele actuale, cavsi-derizoriu. 
Mici sume de bani, un pachet sau un 
cartuș de ţigări, o sticlă de whisky, cîteva 
produse cosmetice banale de import, sau 
chiar un simplu săpun. Acesta era com- 
bustibilul corupţiei în epoca construcției 
„omului nou”. 

a un moment dat, statul a 

emis un act normativ, nu- 

mi amintesc precis dacă era 
lege, decret sau hotărîre a Consiliului de 
Miniştri, care îi obliga pe vameși să pri- 
mească toate cadourile oferite de turiști 
şi să le predea seara șefilor de tură. După 
o inventariere mai mult sau mai puţin 
scrupuloasă, aceștia le predau magazine- 
lor cu vînzare în valută, plasate la fronti- 
eră, aşa-numitele „shopuri”. Toată lumea 


era, cred, fericită. Situaţia umilitoare a 
vameşilor dobîndea brusc virtuţi patrio- 
tice, pentru că îi transforma în actori ai 
acoperirii datoriei externe a statului. 

umărul celor care se 
îmbogăţeau din corupţie 
era relativ redus. 
Îmbogăţire însemna două-trei sau mai 
multe imobile, două-trei autoturis- 
me, depozite de bani ascunse, inclusiv 
sume în valută. Am cunoscut un caz de 
funcţionar ale cărui venituri ilicite zilni- 
ce erau uşor de calculat, şi care a murit 
subit, fără să spună nimănui unde a as- 
cuns banii. A urmat o odisee a căutării 
acestora, nu puţini, care a coalizat rude 
şi colegi de serviciu. După ştiinţa mea, 
acţiunea n-a fost încununată de succes. 
Angajamentul regimului comunist în 
combaterea corupţiei era cât se poate 
de serios. Conducătorii supremi erau 
„purişti”, nu acumulau resurse, pentru 
că erau fixaţi într-o utopie personală, co- 
munismul dinastic. 

A fost instituit un mecanism origi- 
nal de verificare a averilor, li s-a interzis 
funcționarilor (inclusiv gărzii pretoriene, 
în sens larg, securitate, miliție, armată) 
să achiziționeze imobile şi autoturis- 


me de pe piața liberă. Din 1975 a fost 


interzisă deținerea mai multor case sau 


apartamente. În conducerea instituțiilor, 
s-a aplicat la un moment dat un sistem 
de „rotaţie” a cadrelor. Un mare corupt 
care, inter alia, falsifica vinuri, a fost con- 
damnat la moarte şi executat. Pedepsele 
erau în general suficient de aspre și nu 
existau mecanisme rafinate de anihilare 
ulterioară a duratei pedepselor, iar închi- 
sorile nu puteau fi transformate în locuri 
de recluziune confortabilă. 

Teoretic, corupţia nu ar fi trebuit să 
se simtă în apele ei în regimul comunist. 
Mizele mediocre, mix-ul de măsuri pre- 
ventive și represive şi, în plus, raporturile 
economice lipsite de complexitate, ar fi 
trebuit să conducă la succese în comba- 
terea corupției, mai ales într-un stat to- 
talitar. Ei bine, campania anti-corupţie a 
regimului comunist s-a adăugat la lunga 
sa listă de eșecuri în materie de politici 
publice. 

u cunosc studii influente 

care să explice cum a con- 

dus guvernanţa național- 
comunistă românească la un stat eşuat, 
pentru că este incontestabil că în decem- 
brie 1989 România era un stat eșuat. Un 
stat care asigura locuri de muncă prost 
plătite, o modernizare submediocră, cu 
locuinţe de calitate proastă în ansam- 
bluri rezidenţiale inestetice, cu şosele și 
drumuri urbane distruse, cu un transport 
feroviar epuizat, cu o penurie de bunuri 
de primă necesitate, cu absenţa totală a 
bunurilor „de lux”, cu un sistem sanitar 
care refuza să mai asigure tratamente de 
urgenţă persoanelor care depăşiseră o 
anumită vîrstă, și un învăţămînt care își 
pierduse treptat calitățile din deceniile 
șase și șapte. 

Anul 1990 a oferit un balon de 
oxigen industriei comuniste. Odată cu 
deschiderea frontierelor, populaţia a 
declanșat un export frenetic de bunuri 
industriale de dimensiuni mici şi me- 
dii, de la şuruburi la menghine, lopeţi 
şi roabe. În acţiune era un segment al 
populaţiei deja călit în excursiile din pro- 
ximitatea ţării, efectuate cu scop lucrativ 
în „epoca de aur”. 

Ironia face că populaţia valorifica 
rudimentara producție industrială, prin 
exportul spontan, cu mult mai mult 
succes decît o făcea statul prin sistemul 
său centralizat de comerţ exterior. In- 
dustria comunistă producea de cîțiva ani 
„pe stoc”, pentru a conserva locurile de 
muncă și în speranţa unor vremuri mai 
bune. Vremurile bune au venit. Însă nu 
sub forma așteptată. Exportul spontan 
era o parte a unei fenomenologii debile 
care s-a epuizat rapid. Totuși, una peste 
alta, populaţia (partea întreprinzătoare) 
şi-a astimpărat foamea de bunuri de con- 
sum şi, totodată, foamea propriu-zisă. În 
plus, au apărut economiile, care ulterior 
s-au investit în mici afaceri. Dincolo de 
revolta violentă din 1989, în România a 
avut loc la începutul anilor '90 veritabi- 
la revoluţie. Revoluţia nu a fost politi- 
că, deoarece puterea nu a fost preluată 
de cei care s-au revoltat. Şi nici morală. 
Răspunderea pentru mizerabilul parcurs 
al statului în epoca de aur a fost subtil 


izolată, utilizînd cultul personalităţii 
într-un mod pervers. Vinovăţia a fost 
atribuită cuplului prezidenţial, şi, în sub- 
sidiar, unui mic cerc de apropiaţi. 

Revoluţia autentică din România a 
fost revoluţia economică. Sub stindardul 
privatizării, obligatorie pentru realizarea 
economiei de piaţă şi prevăzută ritualic 
în Constituţie, în România a avut loc 
cel mai mare transfer de proprietate din 
proprietatea publică a statului în propri- 
etatea privată. Partidele noastre politice, 
în frunte cu PSD, merită denumirea cu- 
noscută de la mexicani, aceea de „partide 
revoluționar-instituţionale”. 

rivatizarea plus lucrările pu- 

blice din cea de-a doua mo- 

dernizare a României au in- 
trodus o uriașă cantitate de combustibil 
în incendiile mediocre ale corupţiei. Au 
fost urmate două linii principale de dez- 
voltare: valorificarea unor cantităţi in- 
comensurabile de componente metalice 
valoroase şi valorificarea finală a terenu- 
rilor de construcții. Aici, toate adjective- 
le sînt penibile și toate cifrele sînt min- 
cinoase. Au fost, bineînţeles, miliarde de 
dolari pe masa de joc. Să spui câte mi- 
liarde au fost, este imposibil. Nu mi-aş 
putea asuma această impostură. Probabil 
că cifrele erau deopotrivă ameţitoare și 
înfricoşătoare. 

lar cifrele au asigurat probabil 
coerenţa procesului și impermeabili- 
tatea, extraordinara discreţie a unor 
privilegiați, înspăimîntaţi și fericiţi de 
statutele de „aleşi ai destinului”. Dacă 
este adevărat ce spunea un fost consilier 
al unui fost prim-ministru într-o anchetă 
judiciară, deschiderea „pentru atribuirea 
competenţei de a lichida un combinat 
ceaușist” (e.g. chimic, sau de utilaj greu) 
era de 10% din valoarea aproximată a 
activelor sale, imaginaţi-vă ce simţea ju- 
decătorul de la secția comercială care dis- 
tribuia în ultimă instanţă cărţile atunci 
cînd i se arăta „combustibilul”. 

Cine au fost jucătorii? Nişte inițiați, 
desigur. Despre caracterul naţional al 
marii corupţii, va trebui să vorbesc altă 
dată. Într-o epocă în care, global, teo- 
riile conspirației merită repudiate ener- 
gic, trebuie să constaţi totuși că la noi, 
în foro domestico, în materie de corupţie 
conspirația e totuși norma. 

poca marelui combustibil 

a fost epoca marii corupții. 

Miza a fost să te plasezi dea- 
supra legii şi a mandatarilor ei. Marea 
corupţia nu a fost pentru caracterele sla- 
be. Marea corupţie a fost pour les conna- 
isseurs. Toți oamenii serioşi au fost atinși 
de o miraculoasă imunitate, mai puţin o 
serie de iluștri infatuați. În fiecare minut 
se împlineşte un termen de prescripţie. 
În fiecare minut apare o nouă oportu- 
nitate de afaceri pentru jucătorii care au 
atins cîndva trabucele de la formidabilul 
combustibil. 

Nu aș putea data cu precizie in- 
tervalul marii corupții. În orice caz, în 
momentul crizei din 2008, incendiile au 
început să se stingă. Astăzi, la dispoziţia 
amatorilor se află un combustibil de cali- 
tate mai proastă (e.g. fonduri europene). 
Sînt mize clasice de Lumea a treia sau 
dacă doriţi, mize pentru state din zona 
numită „viteza a treia a Uniunii Europe- 


» 


ne. 


Hobby și/sau 
supraveghere? 


Elon Musk este un personaj intrat deja 
în cartea de istorie. I se poate ridica o statu- 
ie, chiar dacă este încă foarte tânăr. O dată 
în plus, el a făcut dovada că nu populația 
în ansamblul său, ci indivizii, liderii, vizi- 
onarii sunt aceia care, periodic, dau impuls 
evoluţiei societăţii. A acumulat un capital 
financiar imens înființând, dezvoltând și 
apoi vânzând companii în domeniul IT, 
pentru ca apoi să investească în domenii 
care păreau mai degrabă hobbyuri: cuceri- 
rea spaţiului (compania SpaceX), mașinile 
electrice (compania Tesla Motors). In ul- 
tima vreme este preocupat de Inteligența 
Artificială. Având în vedere antecedentele, 
suntem deja preocupaţi și curioși încotro se 
îndreaptă (Și) acest domeniu. 

nteligența Artificială (IA), definită 
la modul general ca fiind capacita- 
tea unui computer sau a unui ro- 
bot, controlat printr-un sistem informatic, 
de a efectua sarcini care în mod normal sunt 
asociate cu inteligenţa umană, nu mai este 
astăzi doar un subiect de SE Numeroase 
centre de cercetare, universităţi și instituţii 
au în derulare programe și proiecte dedica- 
te studiului și cercetării în acest domeniu, 
iar produsele rezultate sunt deja pe piaţă. 
Ritmul de dezvoltare este unul atât de ac- 
celerat, încât reglementarea domeniului a 
rămas mult în urma evoluţiei sale intrinseci. 
Este o situaţie similară cu cea a dezvoltării 
social-media. Seduși de valul avantajelor și 
beneficiilor oferite de Facebook, Twitter, 
Instagram etc., nu ne-am dat seama cum, 
în paralel, vulnerabilităţile acestor aplicaţii 
(mai mult sau mai puţin intenționate) 
„numesc” președinți de state, „instalează” 
guverne sau falimentează companii. Ele 
acţionează prin tot ce înseamnă fake news 
sau pur și simplu prin utilizarea, fără per- 
misiune, a datelor personale. 
aplicaţie recentă, de 
proveniență rusească, Fa- 
ceApp, ne arată nu numai că 
nu am învățat nimic din experiențele ante- 
rioare, ci că pur și simplu suntem, statistic, 
o masă de manevră și un capital experi- 
mental pentru minți cu adevărat geniale. 
Rămâne să constatăm dacă sunt malefice 
sau bine intenționate. Clişeul preferat al 
fricii de IA este cipul implantat în creier. El 
ne aduce, iată, la una din ultimele apariții 
publice a lui Flon Musk care vorbeşte des- 
pre iminenta punere în operă a unui astfel 
de dispozitiv cu scopul de a crea o interfață 
creier — computer. Ea e menită să-i ajute pe 
oamenii aflați în suferință, dar și să facă po- 
sibilă simbioza om — mașină / IA, şi să dea 
oamenilor accesul la super-inteligenţă!. 

Evoluţia și utilizarea IA, prin progre- 
sul ştiinţei și tehnologiei, duce inevitabil la 
scăderea accidentelor, la eradicarea maladi- 
ilor, la eliminarea injustiţiei şi la dispariţia 
războaielor și a sărăciei. IA, dezvoltarea și 
modul în care aceasta va schimba lumea și 
societatea omenească, a dat însă deja naștere 
la o serie de griji şi de preocupări de natu- 
ră etică și profesională. Inclusiv în ceea ce 
priveşte organizarea sistemului educaţional. 
Mai poate rămâne de actualitate actualul 
sistem, cu un proces de învățământ care se 
derulează mai degrabă cronologic, indife- 
rent dacă discutăm despre ştiinţele exacte 
sau despre cele umaniste? Adică, învăţăm 
mai întâi mecanică, apoi fizică moleculară, 
mai apoi electricitate, optică etc.. Învăţăm 
mai întâi despre Grigore Ureche, apoi des- 
pre Dimitrie Cantemir, mai apoi despre 
Vasile Alecsandri și lon Creangă, despre 
Nichita Stănescu și Marin Sorescu etc. sau 
la un moment dat avem o experienţă pro- 
fesională / lucrativă, revenim apoi la şcoală 


pentru l-2 ani, mergem din nou în zona 
profesională şamd.? Evoluţia IA va face ca 
la un moment dat oamenii să devină pur și 
simplu neangajabili? 

Revoluţia industrială ne oferă un 
exemplu interesant, nu despre oameni, a că- 
ror teamă că vor fi înlocuiţi de mașini nu s-a 
adeverit, ci despre cai. Urmare a revoluţiei 
industriale, şeptelul cabalin al Statelor Uni- 
te s-a redus de la 26 milioane de exemplare 
în anul 1915 la 3 milioane de exemplare în 
anul 1960. Avem motive să ne fie teamă? 

nstitutul pentru Viitorul Vieţii (Fu- 

ture of Life Institute) este o asociaţie 

non-profit înființată de către Max 
Tegmark, alături de soţia sa de origine ro- 
mână, Mihaela Chita-legmark?, care își 
propune să susțină îmbunătăţirea calității 
vieții prin intermediul şi cu ajutorul tehno- 
logici, în particular prin IA. Max Tegmark 
este profesor de fizică la MIT şi a devenit ce- 
lebru îndeosebi prin activitatea sa publicis- 
tică. Cel puţin două dintre cărțile sale sunt 
deja bestseller-uri în domeniul popularizării 
ştiinţei: Viaza 3.0. Omul în epoca inteligenței 
artificiale (tradusă la Editura Humanitas) și 
Our Mathematical Universe. Un domeniu de 
activitate al institutului este etica şi siguranța 


” OMUL 
ÎN EPOCA 
INTELIGENȚEI 


> ` ARTIFICI 


Max Tegmark este atât de preocupat de 
IA şi de implicațiile acesteia, încât descrie în 
cartea sa nu mai puțin de 12 scenarii ale 
consecințelor IA în situația în care dezvol- 


robit, învingătorii, descendenții, paznicul la 
zoo, 1984, revenirea, autodistrugerea. Une- 
le denumiri sunt sugestive, altele poate mai 
puțin. De la prima lectură a cărții lui Geor- 
ge Orwell, 1984, am fost marcat, pe viață, 
de un scenariu pe care într-o mare măsură 
îl şi trăisem până la vârsta de 17 ani, adică 
până în decembrie 1989. 

e aceea, sunt întotdeauna pre- 

ocupat și încerc să fiu vigilent 

în legătură cu tot ce poate fi 
deraiere de la principiile libertăţii şi cu toate 
semnele de radicalizare, xenofobă, şovină, 
naționalistă etc. Iată ce spune (sau averti- 
zează?) Tegmark privind un astfel de viitor: 
„... puterea absolută în viitorul stat global 
nu aparţine unui dictator tradiţional, ci 
sistemului birocratic făurit de oameni. Nu 
există o unică persoană puternică, toți sunt 
pioni într-un joc de șah. Creând un sistem 
în care oamenii se controlează reciproc prin 
tehnologia de supraveghere, acest stat ano- 
nim, fără lider, poate dăinui milenii de-a 
rândul.” Așadar, un nou subiect la care sun- 
tem obligași să medităm. 


f https://www.scientificamerican. 


com/article/elon-musks-secretive-brain- 
tech-company-debuts-a-sophisticated- 
neural-implant/?utm_medium=social& 
utm_content=organic&utm_source= 
twitter &utm_campaign=SciAm_ 
&sf215967552=1 

2 htrps://www.revistasinteza.ro/miha- 
ela-chita-tegmark-cerceteaza-viitorul-vietii- 


în exploatarea IA, direcţie la care au aderat, 
inclusiv prin finanţări consistente, atât Elon 
Musk, cât și Larry Page. 


tarea acesteia ajunge la maturitate: utopia 
libertariană, dictatorul binevoitor, utopia 
egalitară, gardianul, zeul protector, zeul în- 


pe-axa-targu-neamt-cluj-boston 
5. http://www.humanitas.ro/humani- 
tas/via%C8%9Ba-30 


Vladimir TISMĂNEANU 


In memoriam Ágnes Heller (1929-2019) 

Motto: „În istorie, momentele în care domină rațiunea şi împăca- 
rea sunt scurte și efemere.” — Stefan Zweig 

„Am aflat cu tristeţe despre decesul marii gânditoare umaniste 
Agnes Heller (d. 19 iulie 2019). Agnes a fost o supraviețuitoare a 
Holocaustului, un critic deschis al totalitarismului, sufletul Școlii de 
la Budapesta dedicată marxismului critic şi întruchiparea celor mai 
nobile tradiții ale spiritului european. Dedic acest eseu memoriei 
prietenei mele dispărute. Rămânem aici, pe acest pământ, spre a 
prezerva şi apăra moştenirile sale intelectuale. 

Aţi văzut, pesemne, filmul lui Wes Anderson Grand Budapest 
Hotel. Este o comedie apocaliptică derulată pe marginea abisului, un 
requiem pentru acel spaţiu cosmopolit, polifonic și polimorf, care a 
fost Europa Centrală înaintea catastrofei naziste, acel moment de 
cezură în istoria civilizației moderne, când Viena lui Hitler a învins 
Viena lui Wittgenstein. Tragedia Europei Centrale s-a născut din 
asaltul totalitarismelor asupra modernităţii burgheze. „Zubrowka” 
lui Wes Anderson a dispărut în ceața morbidă și asasină a lagărelor 
de copentrare. 

nspăimântat de avansul nazist, incapabil să mai suporte so- 

litudinea, dezrădăcinarea și alienarca exilului, Stefan Zweig 

s-a sinucis, împreună cu tânăra sa soţie, la Petropolis, în 
Brazilia, pe data de 23 februarie 1942. Au fost organizate funeralii 
naţionale la care a participat președintele Getúlio Vargas. Scriitor 
de colosal succes în anii '30, Zweig era convins că valorile în care 
credea s-au sfărâmat fără nicio șansă de salvare. Făcea parte dintr-o 
specie umană pe care buna sa prietenă, romanciera Irmgard Keun, 
o descria astfel: „Aparţinea acelora care, în pofida suferinței, nu vor 
şi nu pot să urască. Era unul dintre acei evrei care, gingași şi expuşi 
atacurilor, trăieşte în lumea de sticlă imaculată a spiritului și este 
lipsit de capacitatea de a face vreun rău cuiva”. 

Apărută la editura Hasefer în 2006, în splendida traducere 
semnată de Eva Galambos și Eva Ţuţui, cartea de eseuri (lecturi şi 
relecturi) Fiorul evocării unor lumi ucise, a regretatei gânditoare ma- 
ghiare Agnes Heller, rămâne o mărturie tragică despre o lume dispă- 
rută, ori mai precis spus, despre un univers anihilat. 

Este vorba de spaţiul central-european, cu ale sale hoteluri, ca- 
fenele, burg-teatre, gimnazii, catedrale, shtetl-uri, pasiuni refulare, 
reviste de avangardă, dezbateri infinite între liberali, conservatori, 
sioniști, marxişti de diverse tendinţe, bolșevici, cu ale sale nevroze, 
traume, năluciri, utopii. Lumea lui Herzl și Freud, a lui Aleksander 
Wat, Czesław Miłosz și Zbigniew Herbert, a lui Klimt și Mahler, 
a lui Attila József şi François Fejtő, a lui Gál Gábor, Ervin Sinko, 
Manès Sperber, Joseph Roth, Paul Celan, Benjamin Fondane și Da- 
nilo Kis, a tânărului Cioran și a lui Karl Kraus, a Marianei Șora şi 
a lui Imre Tóth, a lui Arnold Schonberg și Alban Berg. Un clopot 


scufundat, spre a-l cita pe Livius Ciocârlie. O lume stinsă, o lume 
anihilată, o lume năruită. 

Titlul cărţii lui Agnes Heller, Fiorul evocării unor lumi ucise, spu- 
ne totul despre dimensiunea metafizică a analizei, despre dificultățile 
logice și psihologice de a scrie cu conștiința că vorbeşti cumva pentru 
milioanele de victime ale unor sisteme demonic-nihiliste. „Prin ce 
este actual un scriitor? Cu siguranţă, nu stilul îl face actual, deşi unii 
scriitori - mai puţin talentaţi - cred că da și încearcă să fie cu orice 
preț «actuali». Scriitor actual este cel care nu minte sau cel puţin ne 
face să credem că ceea ce scrie este adevărat, mai exact, impresionează 
pentru că este adevărat”. „Adevărul este lucrul vital”, spunea Max 
Weber pe patul de moarte. De aceea sunt actuali Kafka, Thomas 
Mann, Camus, Faulkner, Koestler, Amos Oz, Havel, Ionesco, Or- 
well, Soljeniţin, Vargas Llosa. Două fragmente din Singer: 

„— Ce să fac, rabine?— Să nu faci nimic rău.— Asta-i tot? 
— Asta-i foarte mult.” 

Ori: 

„—Ai văzut adevărul? —Nu întru totul. Dar am văzut minciu- 
na lor, răspunde Ezriel. —E totuna.” 

Unele pasaje mi-au amintit memoriile Nadejdei Mandelştam 
ori Jurnalul fericirii al lui N. Steinhardt, altele melancolia rănită a 
unor pagini din Hannah Arendt ori Walter Benjamin. 

Este păcat că, din câte știu, nu prea s-a vorbit despre aceas- 
tă carte în ultimii ani. Evocarea/studiu dedicată lui Isaac Bashevis 
Singer, Romanul picaresc în umbra Auschwitzului, este extraordinară. 
La fel, evocarea lui Stefan Zweig, pentru care a trăi în Cosmopolis 
însemna unicul mod de supravieţuire. Când hoardele neo-barbare 
au distrus acest vis, când „Lumea de ieri” s-a năruit, Zweig şi-a pier- 
dut orice urmă de speranţă și s-a sinucis în exilul brazilian. Istoria 
Europei Centrale este una a cicatricilor nevindecate, a iluziilor sfă- 
râmate, a sârmelor ghimpate, a stelelor galbene, a „soarelui negru”, 
a „destinelor fără destin”, spre a relua titlul romanului lui Imre Ker- 
tész, alt autor discutat în carte. Scria Agnes Heller: 

„Simt cât de cumplită trebuie să fi fost trăirea acestei prăbușiri. 
Vorbesc ca membră a unei generaţii care s-a născut în infern şi care, 
dintr-unul din cercurile infernului, a ajuns într-un cerc superior, 
apoi, încet, foarte încet, a început să se înalțe până când astăzi, rezis- 
tând cu succes vieții, poate să-și aleagă din nou nu lumea, ci propriul 

2 
trecut”. 
ste generaţia care a învățat din propriile experienţe ale 
supliciului, ale prigoanei, ale pierderii-de-sine și ale iz- 
băvirii, ce înseamnă liberalismul fricii, concept propus 
de regretata gânditoare americană Judith Shklar, menţionat de Tony 
Judt în impresionantul articol în memoria lui Leszek Kołakowski 
din New York Review of Books (24 septembrie 2009). Despre Agnes 
Heller putem spune cu egală îndreptăţire ceea ce sugerează Tony 
Judt în acest tulburător text: „Pentru două generaţii de bărbaţi și 
femei, născuţi între 1880 și 1930, experienţa central-europeană ca- 
racteristică pentru secolul XX a constat în educaţia poliglotă oferită 
în inima urbană sofisticată a Europei civilizate, sufocată, adumbrită 
de experienţa dictaturii, războiului, ocupaţiei şi genocidului...” 

Scienza nova 


intelectualii și Caragiale 


George Coşbuc, doamna Vaida-Voievod, dr. Ciu 


La o întâlnire cu scriitorii, unul 
dintre apropiații lui Gheorghiu-Dej, Io- 
sif Chișinevschi — la începutul anilor '50 
secretar cu propaganda și cultura, deși 
nu vorbea bine româneşte — l-a întrebat 
pe Camil Petrescu: „Iovarăşe Camil, 
de ce nu intri dumneata în Partid?”! 
Cu inteligenţa lui vie, cel interpelat i-a 
răspuns politrucului cu câteva clișee 
politice, zdrobindu-l cu armele lui, în 
trei pași. Marx, i-a explicat scriitorul lui 
Chişinevschi, a spus: „Proletari din toate 
țările uniţi-vă! A venit apoi Lenin şi a 
adăugat: Proletari şi țărani... Acum, Sta- 
lin are grijă să precizeze: Proletari, țărani 
şi întelectuali..."2 Derutat şi crezând că 
interlocutorul, un intelectual, desigur, îi 
oferă pe tavă tocmai argumentul de care 
avea nevoie, Chişinevschi îl îndeamnă să 
nu mai amâne înscrierea în partid. Re- 
plica lui Camil Petrescu e ca-ntr-o piesă 
de teatru: „Când o să vină cineva şi o 


să declare nu Proletari, țărani şi intelec- 
tuali, ci Intelectuali, proletari şi țărani... 


sau niciodată descoperit. E vorba des- 
pre I.L. Caragiale?. Dacă e bine ştiut că 
personajele principale camilpetresciene 
sunt intelectuali, în special naratorul 
(obligatoriu la persoana I, la el), nu 
același lucru se poate spune despre per- 
sonajele caragialești, care mișună prin 
Bucureştiul Belle Époque, apoi de aici 
trec în ziare, și, în fine, din gazetă trec 
în proza lui: amploaiaţi, dame grațioase 
și vivante, tineri fără ocupaţie precisă și, 
ce-i drept, gazetari, dar care nu sunt și 
ceea ce am numi azi intelectuali. 

Şi totuși, înainte ca secolul al XTX- 
lea să se sfârșească, vineri 8 octombrie 
1899, pe prima pagină a ziarului Uni- 
versul, sub titlul Nozize critice, Caragiale 
publică un articol (mai degrabă o fizio- 
logie literară decât o schiță) dedicat in- 
telectualilor. [Poza 2, Universul] 

Să-i revedem începutul: 

Intelectualii! Tată un soi prețios de 
cetățeni, de lipsa căruia patria noastră nu 
se poate plânge. Slavă Domnului! Avem 
destui. 

itit astăzi, când cuvântul 
intelectual are un înţeles 
lămurit, paragraful capătă 
sensul aproape opus celui pe care i l- 


ta, Alexandru Vaida-Voievod şi I.L. Caragiale 


a 

arhive 


u era o strategie de mo- 

ment a lui Camil Petrescu, 

era o idee — el este într- 
adevăr un om al ideilor — care-l urmări- 
se toată viața: munca intelectuală să nu 
mai fie socotită o muncă de rangul doi, 
o pseudomuncă sau chiar formă de lene. 
Iar intelectualii să fie socotiți muncitori 
ca oricare alții. Camil Petrescu a fost pri- 
mul care a impus la noi ideea de „mun- 
că intelectuală”. Cu puţin înainte de a 
împlini 30 de ani, editează și aproape 
că scrie singur, întrebuinţând mai multe 
pseudonime sau fără să semneze, ziarul 
Săptâmâna muncii intelectuale şi artis- 
tice, care a apărut din ianuarie până în 
martie 1924. Ideea că intelectualii sunt 
o clasă socială abia atunci s-a cristalizat 
la noi, dar mai târziu comuniștii n-au 
socotit intelectualii decât o „pătură”, nu 
o clasă. [poza 1] 

Cu exact un sfert de secol înainte 
de ziarul lui Camil Petrescu, un scri- 
itor, cu adevărat cel dintâi la noi, im- 
pusese însă deja intelectualii ca personaj 
(colectiv). Inteligența lui era la fel de 
vie ca a confratelui din Interbelic, dar 
strategiile erau mai eficiente, nu-l lă- 


ar fi dat contemporanii lui Caragiale, 
care asistaseră la nașterea cuvântului (o 
naştere dificilă și cu emoţii). E în fraza 
aceasta multă ironie, desigur. Dar cum 
trebuie interpretată? Cine erau inte- 
lectualii la 1899? Se socotea Caragiale 
un intelectual? Dacă e să ne luăm după 
prozele sale incluse în Momente (1901) 
sau în Momente, schițe, amintiri (1908), 
nu era. Amicul X..., de pildă, cel care le 
spune mai-marilor zilei, celebrităților, 
pe numele mic, are asupra naratorului 
un „ascendent moral şi intelectual”: ace- 
la este intelectualul. 

ă L.L. Caragiale nu se soco- 

tea tocmai un intelectual 

o dovedeşte și o frază pri- 
lejuită de reluarea textului din Moftul 
român, în 1901, scrisă într-un un cha- 
peau despre deschiderea noii lui berării, 
Gambrinus. Gestul e aprobat de multă 
lume, dar, adaugă scriitorul-berar: „Da: 
dar nu e-n lumea asta numai lume ca 
lumea; mai sunt şi intelectuali”. Aşadar 
două categorii distincte: lumea ca lumea 
şi intelectualii. 

Ce era cu acest cuvânt care încă, în 

1899, are categoric nevoie de lămuriri? 


Dar mai la urmă o să mă-ntrebi 
dumneata: 

— Bine, după câte mi-ai scris aici, 
cam înțeleg eu ce sunt intelectualii; dar 
atâta nu mi-e de ajuns; aş voi să-mi dai o 
definițiune mai scurtă şi mai limpede; sã- 
mi spui deslușit: ce este un intelectual? 

aţă de răspunsul pe care l- 

ar fi dat Camil Petrescu, 25 

de ani mai târziu, Caragiale 
se situează la polul opus. Descrierea e 
aceeași, concluzia e diferită: 

Omul care desprețuieşte orice ocupaţie 
de imediată utilitate pentru el și pentru 
lume și se dedă la nobila profesie de gân- 
ditor — se numeste un intelectual. Sunt 
mii de unelte-n lume: glonț, năvod, plug 
și sapă, teslă şi rindea, ciocan și nicovală, 
cot și terezii — cine le mai ştie pe toate? 
[...] Intelectualul e prea blând ca să-și 
maltrateze cumva mama [natură]. Mâna 
lui, care n-are altă menire decât să treacă 
uşor pe frunte-i, s-ar murdări la atinge- 
rea vreuneia dintre uneltele de tortură. 
Intelectualul a venit în existența terestră 
înarmat cu o unealtă mult mai nobilă, cu 
o zestre divină: gândirea! 

Să urmărim ivirea pe lume a inte- 
lectualilor. În secolul al XIX-lea cuvân- 
tul intelectual era folosit rar (la noi vine 
pe filieră franceză) şi exclusiv ca adjec- 
tiv. La 1848 se vorbeşte deja în Franța 
de „muncitori intelectuali” și Hugo este 
cel care o face. În 1862, termenul exis- 
tă în repertoarul de cunoștinte generale 
(un fel de „dicţionar intelectual”) al lui 
G.M. Antonescu, dar tot numai ca ad- 
jectiv şi scris cu dublu |, ca-n franceză: 

Intellectuale, -lis, care ţine de intel- 
lect, s. gință s[au]. de intellect‘ 

-ar fi plăcut, desigur, lui Ca- 

mil Petrescu să știe că poziţia 

cuvântului întelectual în acest 
vechi dicţionar este, prin hazardul al- 
fabetului, la mijloc, între integritate şi 
inteligență. 

Caragiale se dovedește receptiv și 
iute, se situează în avangardă, atunci 
când aduce în discuţie categoria inte- 
lectualilor (substantivat!). O face, ca în- 
totdeauna, luându-și cuvântul din ziare 
şi dându-l înapoi tot ziarului. Cum de 
ajunseseră intelectualii un personaj co- 
lectiv de primă pagină? Răspunsul este 
la îndemână, dacă citeşti gazetele epocii: 
prin cea mai dezbătută temă din presă 
din toate timpurile, Afacerea Dreyfus. 
Dacă s-ar putea cântări hârtia acoperită 
de o temă, atunci subiectul acesta ar fi 
cel mai greu, la propriu, cu mult mai 
greu decât Jack Spintecătorul sau decât 
oricare dintre războaiele, cutremurele, 
catastrofele sau ştirile „senzaţionale” 
care i-au sedus mereu pe oameni de la 
începuturile presei și până astăzi. Aface- 
rea i-a ocupat deopotrivă pe gazetari şi 
pe beneficiarii lor, timp de 12 ani, din 
1894 în 1906. 

Merită reluate evenimentele pe firul 
aventurii intelectualilor, acum când, din 
bombardamentul de ştiri contradictorii 
pe care se chinuiau să-l urmărească și să-l 
limpezească contemporanii lui Dreyfus, 
între care și Caragiale, se poate reface te- 
ribila confruntare care a împărţit lumea 
europeană în două tabere înverșunate, a 
provocat divorțuri, rupturi între părinţi 
şi copii, dueluri şi certuri între prieteni. 
După Războiul franco-prusac, spionajul 


şi contraspionajul înfloriseră în Franța 
şi Germania. De multe ori probele erau 
exagerate sau măsluite, așa încât diverşii 
angajaţi să-și justifice existenţa şi banii 
(cum va face mult mai târziu Securita- 
tea, la noi). Într-o zi, serviciul de con- 
traspionaj francez, ascuns sub o titula- 
tură nevinovată, Serviciul de Statistică, 
primeşte o astfel de probă: o scrisoare, 
numită apoi borderou, ruptă în patru, 
pe care Marie Bastian, femeie de serviciu 
şi spioană franceză (ca menajeră, se vede 
că nu se ajungea cu banii!), a cules-o din 
coșul de gunoi al generalului Maximilan 
sau Max von Schwartzkoppen, atașat al 
Ambasadei Germaniei de la Paris. Este 
bănuit de trădare ofiţerul Dreyfus. 

ăscut în 1859 în Alsacia, 

Alfred Dreyfus se mutase 

cu familia la Paris la un an 
după ce Franţa pierde acest teritoriu. Era 
evreu. Se înscrie în armată şi-şi doreşte să 
lupte, de partea Franţei, pentru recuceri- 
rea teritoriului pierdut. Ajunge căpitan, 
se căsătorește cu o evreică bogată (deta- 
liul e important!), fiica unui negustor 
de diamante, şi-şi vede liniştit de cari- 
era militară. Are 35 de ani și doi copii 
mici, atunci când, în octombrie 1894 
este arestat, apoi judecat la repezeală 
într-un proces cu ușile închise și, înainte 
de sfârșitul anului, condamnat la închi- 
soare pe viață. Acuza era că trădase se- 
crete militare către germani. Se stabilește 
că el a scris aşa-numitul borderou, una 
dintre dovezile de la grăbitul proces fiind 
cea grafologică: dintre trei specialiști, doi 
depuseseră mărturie că scrisul îi aparţine 
căpitanului. Toată lumea îl crede vinovat, 
iar unii regretă că s-a abrogat pedeapsa cu 
moartea. I se oferă şi un pistol, să se sinu- 
cidă pentru a-și salva onoarea. Deocam- 
dată, ziarele sunt, toate, contra lui. N-au 
motive să nu fie astfel. 

Degradat în 5 ianuarie 1895 într-o 
ceremonie publică cu 4000 de soldaţi 
şi o imensă mulţime de gură-cască, își 
clamează inocența: „Soldaţi, este degra- 
dat un nevinovat, soldaţi este dezonorat 
un nevinovat! Trăiască Franţa! Trăiască 
armata!"5. Mulțimea îl huiduieşte. Este 
dus în Guyana, pe Insula Diavolului, 
să-şi ispăşească pedeapsa. [Poz 3, degra- 
darea] La început se pare că în opinia 
publică a contat mai mult originea lui 
alsaciană (ştia germana, trăda secrete 
nemților!) decât faptul că era evreu, cu- 
rând apoi antisemiţii adunaţi în jurul 
câtorva ziare și naționaliștii s-au legat 
de sângele lui evreiesc. Puţină lume s-a 
întrebat la ce bun să câştigi bani prin 
spionaj, riscând totul — Dreyfus era bo- 
gat şi făcea carieră — când nu ai nevoie 
nici de bani, nici de vreun alt avantaj? 
Lucie, nevasta lui Dreyfus, fratele lui, 
Mathieu, şi prietenii nu se resemnează 
şi continuă să caute probe care să-i do- 
vedeagă inocența. 

n 1896 se schimbă şeful Ser- 

viciului de „Statistică”, iar co- 

lonelul Georges Picquart, pus 
să cerceteze niște documente, dă peste 
dovezi care incriminează un alt ofițer, al 
cărui scris era identic cu cel de pe bor- 
derou. Are revelaţia unei cumplite erori 
judiciare. Spre stupoarea lui, diverşi 
generali îi cer să mușamalizeze dovezile 
şi, curând apoi, Picquart e mutat în Tu- 
nisia, hărțuit, calomniat, iar asupra lui 


se fac continue încercări de intimidare, 
cărora însă le rezistă“. La 6 noiembrie 
apare la Bruxelles broşura Une erreur 
judiciaire. La vérité sur lAfjaire Dreyfus 
semnată de publicistul Bernard Lazare. 

Presa se implică tot mai mult, pro- 
vocând un uriaş scandal. Vinovatul este 
numit: tot un ofiţer, Ferdinand Wal- 
sin Esterhazy, un bărbat şarmant, cam 
ușuratic și mereu în căutare de bani. La 
continua presiune a familiei făcută în 
ziarele care susţin nevinovăția lui Drey- 
fus, i se intentează un proces, dar Ester- 
hazy este declarat nevinovat. La aflarea 
sentinţei, pe 11 ianuarie 1898, publicul 
îl aclamă. Era a doua eroare judiciară. 

ouă zile mai târziu, pe 13 

ianuarie, cel care își pune li- 

bertatea în joc şi protestează 
la aflarea verdictului este Emile Zola, „ad- 
mirabilul Zola” cum vor recunoaște chiar 
şi cei care nu-i gustă proza. El publică 4 
la une, în LAurore, celebrul J'accuse! prin 
care loveşte în ce au francezii naționaliști 
mai scump: şefii cei mari ai justiţiei și 
armatei. Protestul ia forma unei scrisori 
adresate lui Felix Faure, pe care posteri- 
tatea îl reține doar ca președintele Franţei 
care a murit în timp ce făcea sex cu o 
amantă cu mult mai tânără. (Milan Kun- 
dera are dreptate când se teme de me- 
moria selectivă a posterităţii). Scrisoarea 
e tradusă imediat (parţial) în Adevérul 
[Poza 4, Acuz, Adeverul]. 

L'Aurore publică a doua zi un pro- 
test cu 96 de semnături: 

Subsemnaţii, protestând contra vi- 
olării formelor juridice la procesul din 
1894 si contra misterelor care au învăluit 
procesul Esterhazy, stăruim în a cere revi- 
zuirea: Emile Zola; Anatole France de la 
Academia Franceză; Duclos, Director al 
Institutului Pasteur, membru al Academi- 
ei de Știinte... 

Urmează o serie de nume între care, 
pe locul 42, un tânăr de 27 de ani cu să- 
nătate fragilă, încă necunoscut, fiul unui 
profesor de medicină din Paris: Marcel 
Proust. Ceva mai încolo Jarry, care pu- 
blicase deja Ubu-Roi, şi Gauthier. Sunt, 
între semnatari, arhitecţi, juriști, mai 
ales avocaţi, scriitori, publiciști, profe- 
sori, medici, clerici și oameni de ştiinţă. 
Acest protest va căpăta consistenţă prin 
alte şi alte semnături, care vin la ziar 
prin poştă, în avalanșă, în săptămânile 
următoare, între care cea a lui Jules Re- 
nard, care avea 30 de ani. 

umele de „protestul zpze- 

lectualilor” a fost impus, în 

derâdere, tot în presă, de 
antidreyfusarzi (dar porecla s-a schim- 
bat în renume, ca în atâtea alte cazuri). 
Maurice Barrès, romancier şi deputat, 
inventatorul şi susținătorul „cultului 
eului” și, pe an ce trece, naţionalist tot 
mai convins, îşi face propagandă electo- 
rală lovind în semnatari și este imediat 
amendat în La Critique. Este revista care 
a propus în ianuarie o anchetă despre 
gestul lui Zola și despre intelectuali, pre- 
luată imediat în presa de la Bucureşti. 
Articolul lui Barrès e numit „o josnică 
minciună electorală și o lașă trădare”. [ 
Poze 5 si 6, neapărat alături] 

Proust va pomeni pe larg despre felul 
în care se discuta în saloanele timpului 
despre Afacerea Dreyfus, ce zvonuri cir- 
culau şi ce subiect la modă devenise. În 
Le Côté de Guermantes, publicat în 1920- 
21, ducele de Guermantes pomenește, 


de pildă despre nepotul său, marchizul 
de Saint-Loup, care are lipsa de gust 
să fie dreyfusard pentru că, pesemne, 
iubita lui, o damicelă compatrioată a 
lui Dreyfus, l-a convins „că se va clasa 
printre «intelectuali». Intelectualii sunt 
«prăjitura favorită» a acestor domni.” 
Tot în aceste pagini se vorbeşte despre 
nașterea cuvântului mentalitate. (A avut 
oare implicarea lui Proust în Aface- 
rea Dreyfus de partea intelectualilor o 
influenţă asupra cunoscutei pasiuni a lui 
Camil Petrescu pentru autorul francez? 
Se ştie că dacă nu-l citeai și nu-l admirai 
pe Proust, nu te puteai număra printre 
interlocutorii lui.) 

Survine, în vara lui 1898, sinuci- 
derea unui locotenent-colonel, Henry, 
care recunoscuse cu puţin înainte că a 
falsificat una dintre probele principale 
ale acuzării. În aceste condiţii, procesul 
lui Dreyfus se rejudecă la Rennes, în 9 
septembrie. Din nou, Dreyfus este găsit 
vinovat, dar cu circumstanţe atenuante 
şi e condamnat de data asta „doar” la 10 
ani închisoare, dintre care a făcut deja 
5. E a treia eroare judiciară. Dar, noul 
preşedinte Emile Loubet îl graţiază, la 
cerere —, cererea fiind cerută de proce- 
dură. Dreyfus se întoarce acasă, la fel 
Zola care, condamnat pentru ultraj faţă 
de ofiţeri de rang superior ai armatei, 
fugise la Londra. 

* 


aragiale şi contemporanii 

lui nu ratează nici cea mai 

mică veste despre eveni- 
mentele din Franţa. Presa românească 
retransmite fiecare ştire (de remarcat 
că relatările sunt imparţiale), mai în- 
tâi despre „trădătorul Dreyfus”, apoi 
despre repetatele cereri de revizuire a 
procesului, despre colonelui Picquart, 
despre scrisoarea lui Zola, despre lista 
de semnături de susţinere, procesul lui 
Zola, şedinţă cu şedinţă, sinuciderea 
maiorului Henry, procesul de la Ren- 
nes, graţierea. Şi toată lumea e obligată 
să-şi îmbogăţească vocabularul cu noul 
cuvânt la modă: intelectual. Toate aces- 
tea se întâmplă până în 1899, anul ar- 
ticolului despre intelectuali semnat de 
Caragiale. [Poze 7,8,9] 

Pentru cititorii ziarului Universul, în 
ziua de vineri 8 octombrie 1899, cuvân- 
tul intelectual are, aşadar, două feţe. Pe 
de o parte, intelectualii sunt apărători ai 
nevinovăţiei, oameni care luptă pentru 
independenţa justiţiei, care reacţionează 
în faţa nedreptăţii, pe de altă parte, și 
poate că era o opinie mult mai răspândi- 
tă, sunt nişte „moftangii”, nişte „neica- 
nimeni”, nişte „scârța-scârța pe hârtie” 
care nu ştiu să-şi apere valorile sfinte. Să 
nu uităm însă: ambiguitatea asupra afa- 
cerii persista la acea dată, condamnatul 
Dreyfus fusese eliberat, într-adevăr, dar 
nu reabilitat, nu era încă socotit nevi- 
novat. Intelectualul a continuat multă 
vreme să nu aibă o definiţie bine stabili- 
tă. Dacă e să-l reconstitui din ziare, era, 
pentru unii, purtătorul unui ideal, dar 
pentru alții era doar un om instruit, nu 
neapărat și educat întru bine. Intelectu- 
alii au continuat să facă surprize plăcu- 
te şi neplăcute: ajunge să ne gândim la 
cartea lui Julien Benda, implicat și el în 
Afacere, La trahison des clercs, Trădarea 
cărturarilor şi, mai recent, la teza lui Paul 
Johnson din Intelectualii, cu reversul ei 
din Creatorii. Cea mai recentă definiţie 


a intelectualilor „adevărați? am găsit-o 
în recenta carte a lui Gabriel Liiceanu: 
„oameni care nu pot fi înşelaţi şi care nu 
înşală. Din când în când se înșală”S. 
Caragiale nu-și include acest text 
din 1899 în niciun volum. Se lămu- 
rise oare, după completa reabilitare a 
lui Dreyfus, că intelectualii fuseseră de 
partea bună? Mai mult ca sigur. Graţie 
expresivităţii involuntare care schimbă 
sensul literaturii în timp, graţie ironiei 
şi a geniului selectiv specifice lui Cara- 
giale, textul lui scapă de balastul istoric 
cu care îl încărcau contemporanii lui, 
se resemantizează şi-şi păstrează actu- 
alitatea şi astăzi. Să-i recitim finalul cu 
ochii la prezentul nostru: „Acu, deştept 
ori ba, spiritual ori nerod, cu scaun la 
minte ori lovit cu leuca — astea sunt în- 
trebări absolut indiferente: e destul că 


antisemitismul este barbar şi neomenesc 
(anti-humain). Este împărţirea oameni- 
lor în rase blestemate și rase alese. Toţi 

oamenii sunt frați şi toți oamenii au 
dreptul la aceeaşi fericire”. 

Cât despre prima listă de intelectu- 
ali şi noul substantiv, născute în miezul 
clocotitor al Afacerii Dreyfus, au împli- 
nit, în anul de grație 2019, 121 de ani. 


Bibliografie: 

Adevěrul, 1898-1902 

La Critique, 1898 

Epoca, 1898 

La Libre Parole, 1898 

Vointa Națională, 1898-1906 

Maurice Baumont, În miezul Afa- 
cerii Dreyfus, Traducere de A. Toader și 
B. Hacker, Bucureşti, Editura Politică, 
1980 

Oni. Dreyfus a fait des aveux! Après 
sa dégradation, Dreyfus a avoué! Non 
sculement au capitaine Lebrun-Ronault, 
mais à toute l'armée française, à toute 
la France, à tous les français présents å 
cette exécution criminelle. 

Dreyfus a fait des aveux | 

Les voici, ils sont inoubliables : 

Vive la France!!! 

Je suis innocent!!! 


poate zice cu toată siguranța: «Eu? ...Eu 
sunt intelectual!” 

Voi face la fel ca prozatorul: mă voi 
abţine să-i numesc! 


Post scriptum 


În 1902, Zola, căruia i se datorează 
în cea mai mare măsură întoarcerea lu- 
crurilor în favoarea lui Dreyfus, moare. 
La înmormântarea lui, Anatole France 
îl numeşte foarte inspirat „un moment 
al conştiinţei umane”, dar i s-ar potrivi 
jocul de cuvinte care l-a omagiat şi pe 
Caragiale: „Nu un moment, un mo- 
nument”. Dreyfus este reabilitat abia 
în 1906 şi participă la Primul Război 
Mondial, tot ca ofiţer în armata fran- 
ceză. Moare în 1936. Este prilejul ca 
ziarele, inclusiv cele românești, să-i reia 
povestea, care a fost şi principala dramă 
trăită live, prin intermediul presei, de 
lumea din perioada numită deja, acum, 
când avea un termen de comparaţie mai 
urât, „epoca frumoasă”. 

Să-i acuzăm oare pe oamenii tim- 
pului că au permis și susţinut multă vre- 
me o eroare judiciară? Sau, mai degrabă 
să-i admirăm că nu s-au dat bătuţi până 
când n-au reparat-o, indiferent cu ce ris- 
curi și sacrificii, că au stăruit, s-au bătut 
şi s-au zbătut? Aş înclina spre a doua va- 
riantă. Acelaşi lucru cu intelectualii. În 
ciuda defectelor, ei văd departe în urma 
lor şi departe înaintea timpului lor. În 
1898, anul lui J'accuse, Liga pentru 
apărarea drepturilor omului, înfiinţată 
cu aceeaşi ocazie de către intelectuali, 
proclamă: „Din punct de vedere moral, 


Armand Israël, Les vérités cachées 
de l'affaire Dreyfus, Paris, Albin Mi- 
chel, 2000 

Théodore Reinach, Afacerea Drey- 
fus. O expunere documentară, București, 
Editura Societăţei Anonime „Adevěrul”, 


1929 


' Întâmplarea e relatată de Ovid S. 
Crohmălniceanu în Amintiri deghizate, 
București, Editura Humanitas, 2012, 
p. 31 

2 Ibid. 

3 Numele de strategie legat de Cara- 
giale a fost impus de Florin Manolescu 
în Caragiale şi Caragiale. Jocuri cu mai 
multe strategii, Bucureşti, Cartea Româ- 
nească, 1983 

í Dictionar Rumâăn (sic!). Mic re- 
pertor de cunnoscințe generali coprindind 
vorbe streine cu etymologia, termin tech- 
nici, numin proprie, notitiun historice 
$c. L, Buccuresci, Imprimeria Naţionale 
a lui Stephan Rassidescu, 1862, p. 241. 
De remarcat că termenul intelect nu e 
însă definit, nu apare în acest dicţionar. 

5 Armand Israël, Les vérités ca- 
chées de l'affaire Dreyfus, Paris, Albin 
Michel, 2000, p. 110 

* Probabil că personajul omonim 
(Picard) din serialul SF Star Trek de aici 
şi-a luat numele, ca un omagiu adus 
dârzeniei. 

7 Marcel Proust, În căutarea tim- 
pului pierdut. Guermantes, traducere de 
Radu Cioculescu, p. 235 

3 Gabriel Liiceanu, Caiet de ricoșat 
gânduri sau Despre misterioasa circulaţie 
a ideilor de-a lungul timpului, p. 100 

globe trotter 


Cu un an în urmă, dacă m-ar fi în- 
trebat cineva când voi ajunge în Ameri- 
ca de Sud, cel mai probabil aș fi râs, cu 
aerul ușor distrat, ușor stânjenit, al celui 
ce nu-și imaginează că un vis cu ochii 
deschiși ar fi posibil. Nici cu gândul nu 
gândeam, vorba poetului, că voi petrece 
aproape două săptămâni într-o Brazilie 
ce avea să mi se dezvăluie cu generozitate 
ieşită din comun, ca pentru a-mi răsplăti 
încrederea de a o alege şi a mă aventu- 
ra acolo unde mulți mă avertizaseră că 
mă poate aștepta un mediu periculos, 
instabil, nerecomandabil. Obișnuită cu 
explorarea părții de nord a Americilor, 
jinduind după mai mult, nu luasem ni- 
ciodată serios în considerare explorarea 
unui sud ce-mi părea învălui în mit și 
mister, inaccesibil din varii puncte de 
vedere. Meseria de profesor are, însă, 
recompense neașteptate, iar apartenența 
la Uniunea Europeană — avantaje de 
neînțeles cârcotaşilor obtuzi. 


TA aA 
v £ á ki 
: 


Nu mici mi-au fost bucuria 
şi neliniştea la vestea că, în urma 
competiţiei intra-universitare, sunt feri- 
cita câştigătoare a unui grant Erasmus+ 
pentru o mobilitate de predare de zece 
zile în cea mai mare ţară a continen- 
tului încă neatins, dar studiat în cărți, 
documentare, filme, site-uri de călă- 
torie. După numeroase stagii în vestul 
Europei (Franţa, Spania, Italia, Austria, 
Germania), era prima cooperare cu 
„Partner Countries”: ţări non-U.E., cu 
care s-au semnat contracte de colaborare 
şi schimb academic. Experiențele dintre 
cele mai variate nu mă pregătiseră, parcă, 
pentru ce avea să urmeze: oameni calzi, 
primitori, talentaţi, pasionaţi de ce fac, 
deschişi, dornici să-mi împărtășească tot 
ce au instituţia și zona lor mai bun de 
oferit, locuitori ai unui conglomerat de 
state imens, divers, ce mă urmărește de 
atunci, cerându-mi să nu ignor pe viitor 
cele rămase nevăzute. 

Mai mult, ceea ce începuse ca o 
deplasare profesională de scurtă durată 
devenea, cu fiecare mesaj schimbat cu 
gazdele, nu doar o relaţie de amiciţie şi 
apreciere reciprocă, ci o sursă de surprize 
şi activități neanticipate în context: pre- 
legeri publice, interviuri, conferinţe înre- 
gistrate şi distribuite comunităţii acade- 
mice, întâlniri și discuţii cu studenții şi 
profesorii, ieşite din sfera purei politeţi şi 
corectitudini a unor dezbateri-standard, 
către cea a comunicării autentice. Dar 

să revenim. Brazilia? Unde, cum, când? 
Belo Horizonte, avioane ale companiei 
naționale portugheze cu scurtă escală în 
Lisabona, final de martie 2019. Pregătiri, 
rezervări, cercetare, agitație, teamă de ne- 
cunoscut, entuziasm pentru nou, lecturi 
intense, sfaturi, reacția cunoscuților, în- 
tre „Ce ocazie minunată, abia aşteptăm 
poze şi poveşti” și „Cât curaj! Să ai grijă 
de tine!” Reluare a puţinelor, dar dragi- 
lor cunoștințe de portugheză, vizionare 
îngrijorată a materialelor despre tragedia 
digului care ceda la exploatarea minieră 
din Brumadinho, la nici șaizeci de kilo- 
metri de „BH”, cu exact două luni înain- 
te de călătorie: mai bine de două sute de 
victime, alte sute de dispăruţi, familii și 
comunităţi distruse, ape contaminate şi 
o atmosferă apăsătoare, de tragedie ce se 
poate repeta oricând. Purcedem, așadar, 
la drum lung și greu! 


Timișoara-Budanesta-Belo 
Horizonte 


Sâmbătă caldă, impecabilă, cer al- 
bastru, flori revărsate deodată peste 
tot: aproape mi-e greu să las în urmă 
Timişoara. Drum fără peripeții până 


Bie? 


la mica pensiune din Vecses unde mai 
aşteptasem trezirea în zori și cele mai 
puțin de zece minute până la aeroportul 
Liszt Ferenc, poartă spre lume deschi- 
să, din fericire, și timişorenilor cu mai 
puţine opţiuni de zboruri internaţionale 
de acasă. 5.20 a.m.: avionul nostru va de- 
cola primul în duminica liniştită. Deloc 
greu de identificat rândul la îmbarcare: 
o echipă de adolescenţi români aşteaptă, 
alături de profesoare, zborul spre un 
concurs sportiv, câteva cupluri par a-şi 
continua somnul în picioare, un grup de 
doamne vesele, cu echipament de călăto- 
rie în culorile și cu însemnele Braziliei, se 
pregătesc, probabil, de revenirea acasă. 
Bagajele ne preced, pornind grăbi- 
te spre destinaţie. Emoţii. Acum două 
săptămâni, prăbușirea unui Boeing 737 
Max de ultimă generaţie a dat peste cap 
aviația mondială. Urcăm la bordul unui 
A330 Neo, aeronavă revoluționară pusă 
în circulaţie de TAP, cu speranța că nu 
vom fi cobaii vreunui experiment nefe- 
ricit. Nimic mai departe de adevăr: con- 
fortabil, elegant, curat, noul nostru prie- 
ten ne poartă cu (și de) grijă aproximativ 
9 ore. Mâncare fără cusur, reîmprospăta- 
rea constantă a dozei de lichide necesare, 
vastă selecţie de mijloace de destindere 
(văd filme cu care rămăsesem datoare: 
Can You Ever Forgive Mle? Mary, Queen 
of Scots; Crazy Rich Asians şi scurte docu- 
mentare despre marile orașe braziliene), 
plus — surpriza maximă! — wifi gratuit în 


Orizont brazilian 


anumite limite, perfect funcţional. Par- 
curs lin, nimic spectaculos, nici măcar 
traversarea Ecuatorului, pe care am fi 
sperat să o marcăm cu șampanie și con- 
feti, ca adevărata premieră ce ne e. Nu şi 
altora, deci ne felicităm doar în gând. 

Dacă Oceanul se arată minunat de 
înţelegător, continentul ne întâmpină se- 
nin, dar vântos, scuturându-ne de bun- 
venit. După ploile de câteva zile ce tocmai 
s-au oprit, ne răsplătește, însă, anduranța 
cu o cascadă de curcubeie printre care 
coborâm vrăjiţi, fără a mai băga în sea- 
mă turbulentele. Aterizăm într-o mare 
de verdeață, după ce am identificat deja, 
de sus, minele arămii răspândite în te- 
ritoriu. Toamna locală a început, ofici- 
al, de trei zile: pe tot parcursul șederii, 
temperaturile zilnice vor oscila între 26 
şi 29 de grade — ideal! După multele 
emisiuni palpitante despre aeroporturi şi 
vigilenţe sud-americane, procedurile de 
intrare în ţară trec pe nesimţite: nimeni 
nu pare interesat de conţinutul bagajelor 
ori sumele introduse. Abia după ce ne 
înmânase paşapoartele ştampilate cores- 
punzător — „Bienvenidas a Brasil” —, 
cineva își aminteşte să strige după noi: 
„Şi, ce faceţi aici? Vizitaţi?” Răspund că 
voi preda la Universidade Federal de Mi- 
nas Gerais: plăcut impresionat, zâmbeşte 
cu toată faţa, ca majoritatea celor pe care 
urmează să-i întâlnim. 

Andrea, care se va ocupa de mine 
întreaga săptămână, declarată rapid „în- 
ger păzitor”, așteaptă la ieşire pentru a ne 
conduce la hotel. Ne previne că drumul 
e lung și traficul, posibil, intens, dar cele 
aproximativ trei sferturi de oră par mult 
mai scurte, între frânturi de conversaţie şi 
repere indicate pe traseu. Ajungem la că- 
minul nostru pentru următoarea perioa- 
dă înaintea orei 18. În ciuda reţinerilor 
inerente, cardul funcţionează fără pro- 
bleme, cazarea e achitată instantaneu, 
primim cheia și ne despărțim de gazda 
care ne-ar fi dus, bucuroasă, la cină dacă 
n-am fi refuzat politicos, preferând să nu 
forțăm jetlag-ul. La etajul 20, apartamen- 
tul are mici probleme prompt remediate 
de personalul ce vorbeşte engleză doar 
întâmplător, dar face toate eforturile 
pentru a-ţi asigura siguranţa și confortul. 
Micul balcon triunghiular ne regalează cu 
priveliștea unui apus urban de mare clasă, 
cerul debordând de forme și nuanţe de 
roșu aprins, printre dealurile conturate de 
favele colorate şi zgârie-norii din centrul 
aflat la doi paşi. E colţișorul de care ne 
va fi, inevitabil, dor: un petic de „acasă” 
temporar, suspendat între asfalt și înalt, și 
exact ce promite denumirea orașului: un 
orizont de invidiat. 


Întâlniri transdisciplinare: 
Literatura imigranţilor 


Noapte bizară. Corpul obișnuit 
cu încă-iarna timişoreană se adaptează 
cu frisoane la vara târzie dintre munți. 
Veghe obligatorie în jurul orei 3, trezire 
fără drept de apel la 6, cu soarele extrem 
de harnic în ochi (în nopţile ce vin învăţ 
să trag două rânduri de draperii, pen- 
tru a tempera elanul matinal). Orașul 
arată cu totul altfel în baia de lumină a 
unei dimineţi mult mai proaspete de- 
cât oaspeţii, stăpâniţi încă de senzaţia 
de plutire. Licoarea miraculoasă râvnită 
pare a adeveri zvonul din lecturile preli- 
minare cum că, deși incontestabil numă- 
rul 1 mondial la producţia cantitativă de 
cafea, Brazilia nu excelează neapărat în 
consumul unor sortimente excepţionale. 
Să nu fim cârcotaşi: e doar începutul 
primei zile la hotel, nu la vreun maga- 
zin de specialitate, iar cele două cești își 
fac efectul. Deşi palmierii dansează încă 


ușor în faţa ochilor obosiţi, e ziua primei 
„confruntări”: conferinţa de la Institutul 
de Studii 'Transdisciplinare Avansate al 
UFMG, unde, în tandem cu Prof. Elicio 
Loureiro Cornelsen, de la Facultatea de 
Litere locală, mă voi adresa unui public 
numeros — în engleză, cu traducere si- 
multană —, abordând chestiuni ce ţin 
de literatura imigranţilor (din SUA, în 
cazul prelegerii mele). 

Adun energie din carafele multico- 
lore cu sucuri proaspăt stoarse (mă în- 
drăgostesc de maracuja pentru tot restul 
sejurului brazilian; la concurenţă, oferta 
include papaya, struguri, ananas, pepe- 
ne, portocale). Mare iubitoare de brân- 
zeturi, descopăr rapid cele două variante 
ale autohtonului „mineirao” (cum altfel, 
când statul însuși şi-a luat denumirea de 
la „minele generale”?) și trec în revistă 
asemănările culinare cu Portugalia, la fel 
de amatoare de patiserie dulce la micul- 
dejun, combinaţii între fructe și prăjituri 
sau flan, crema-caramel ce dă savoare 
dimineţii. Ospătarul bonom, ce curăță 
mesele fredonând, mica piscină cu apara- 
te de fitness în aer liber, la același etaj cu 
restaurantul, aerul cu o aromă floral-dul- 
ceagă pe care o voi asocia mereu șederii 
aici, toate mă bine-dispun şi reușesc să 
îmi revăd prezentarea. 

Am emoţii. Acum câteva luni, m-am 
gândit să vorbesc despre scriitoare latino 
din Statele Unite ce se concentrează pe 
experienţa evadării din regimuri opresive 
ale Americii Centrale și de Sud. Propu- 
nerea a fost primită cu braţele deschise. 
Răsturnările de regim survenite între 
timp în ţara-gazdă fac subiectul mai de- 
licat, mai personal, mai arzător pentru 
audiența mult mai îndrăzneață decât 
anticipează Andrea în maşină (ce bucu- 
roasă va fi de succes la final!). 'Timidita- 
tea sau barierele lingvistice nu stăvilesc o 
conversaţie post-conferință ce mă impre- 
sionează prin vitalitate și seriozitate, di- 
versitatea și maturitatea reacțiilor, intere- 
sul nedisimulat nu doar pentru un punct 
de vedere distinct, ci şi pentru contactul 
nemijlocit cu un alt tip de percepţie și 
înţelegere a unor chestiuni ce transcend 
graniţele fizice sau mentale dintre teri- 
torii şi culturi. Co-vorbitorul, profesor 
de literatură germană, îi menţionează 
pe Hertha Müller şi Richard Wagner. Se 
creează acel spaţiu median al comunicării 
autentice, care angajează sala în căutarea 
de sensuri pentru o lume unde literatura 
încă ne oferă ocazia de a gândi şi dialoga 
fără frontiere. 

Îi cunosc pe o parte dintre colegii 
Andreei. Îi voi reîntâlni, pe rând, în zilele 
următoare. Îmi place spiritul de echipă ce 
se face simţit fără eforturi, din amfitea- 
trele mai mari și mai moderne decât cele 
de acasă, până în birouri și în cancelaria 
imensă, ce dă impresia unei staţii de tran- 
zit în plină natură. Curțile interioare, co- 
ridoarele: toate invadate de afișe, graffiti, 
plante dintre cele mai variate. Îmi văd 
numele și chipul pe mai multe aviziere 
şi primesc postere-suvenir. “Toată lumea e 
extrem de prietenoasă, intrigată oarecum 
de motivele pentru care o europeancă 
preocupată de America („cealaltă”!) şi-ar 
fi putut dori să ajungă aici. Le explic, 
printre altele, la prânzul de la una dintre 
cele două cantine ale unui campus-parc 
imens, păzit de militari, închis noaptea 
sau în vacanțe pe motive de securitate 
(aici întâlnesc pentru prima dată siste- 
mul de plată la gramaj, soluţie excelentă 
pentru vizitatorul avid de a degusta câte 
puţin din deliciile ce îi fac cu ochiul). 

Fotografii, schimburi de cărți de 
vizită şi adrese de mail, întrebări de la 
doctoranzi şi post-doctoranzi pentru 
care un stagiu în România pare la fel de 


promițător și fascinant pe cât de mult mi 
se descoperă acesta mie, încă din prima 
zi. În afara aerului condiţionat ucigător 
din aulă, ce-mi amintește de chinurile 
criogenizante din SUA, debutul în com- 
plexul universităţii federale e mai bogat în 
amintiri plăcute decât mi-aş fi imaginat, 
încă sub efectul schimbării de fus orar. 
Diferenţa normală între Timişoara și Belo 
Horizonte e de patru ore, dar ceasurile 
braziliene (ca orice altceva) se rotesc în 
funcţie de Carnaval, care a trecut deja în 
trombă la începutul lui martie, adăugând 
un ceas. Din fericire, concentrarea nu are 
de suferit momentan. Turul se încheie 
cu semnarea cărţii de onoare din cadrul 
expoziţiei Facultăţii de Litere (FALE): 
tocmai a împlinit 50 de ani de existenţă, 
sărbătoriţi cu un aranjament special de 
obiecte, documente, vestimentaţie, apa- 
ratură ce au marcat istoria instituțională 
în această jumătate de veac. 

Către apus, pe drumul spre hotel, 
Andrea ne povesteşte despre cele trei 
intervale orare în care se desfăşoară cur- 
surile, de la 7 dimineaţa până la 22.30! 
(Îmi fac o notă mentală să menţionez 
faptul studenţilor mei, când se răsfaţă că 
le par dificile modulele din prima parte 
a zilei de luni sau cea de a doua a celei 
de vineri!) Dăm ocol lacului Pampulha, 
nucleu al acestei zone dintr-un oraş care, 
deși puţin cunoscut faţă de Sao Paolo sau 
Rio de Janeiro, se află între primele din 
Brazilia, cu peste două milioane şi jumă- 
tate de locuitori. Vedem din mers Biseri- 
ca Sfântului Francis din Assisi, una din 
realizările arhitectului Oscar Niemeyer, 
aflată în renovare. Ne strecurăm printre 
Mineirao și Mineirinho, stadionul de 
fotbal şi mai mica arenă învecinată, ce 
trezesc amintiri dureroase localnicilor. 
După proteste vehemente împotriva or- 
ganizării Campionatelor Mondiale din 
2014 de către o ţară cu destule probleme 
financiare, se lăsaseră, totuşi, cuprinși de 
febra competiţiei. Până la semi-finala din 
8 iulie, când Germania îngropa Brazilia 
sub gazonul din Belo Horizonte, cu un 
7-1 resimţit în străfundul sufletelor a zeci 
de mii de spectatori. „Am mai și plătit o 
avere!”, se lamentează și astăzi „minerii”. 


Zi fără activităţi organizate. Andrea, 
îngrijorată că ne-am putea supăra. E 
prinsă la Universitate până la mai-sus- 
menţionatul 22.30. O asigur că nicioda- 
tă, niciunde, nu a mai făcut cineva atâ- 
tea eforturi pentru mine într-un stagiu 
Erasmus. Totul va fi în regulă, ne vom 
relaxa după turul de forță iniţial. Îi as- 
cultăm sfaturile despre părţile demne 
(şi sigure) de explorat și ne scufundăm 
în ritmul orașului. Mult mozaic stra- 
dal, tradiție moştenită de la coloniștii 
portughezi; multe străzi cu înclinaţie 
mare, datorită reliefului deluros, destul 
de puţin amabil cu bicicliștii, ceva mai 
iertător cu pietonul atent. Prima oprire, 
două colțuri mai sus, pe bulevardul în 
pantă: Praca da Liberdade, inima cultu- 
ral-urbană ce pulsează printre palmieri 
care ar face să pălească deja piperniciţii 
confrați transplantaţi pe Bega. Datând 
de la începutul secolului XX, puţin după 
ctitorirea noii capitale a Minas Gerais, în 
anii 1890, ea constă într-o suită de gră- 
dini, pavilioane, alei, fântâni, sculpturi, 
spaţii de recreere: o oază verde printre 
zgârie-norii impozanți. 

Nu pot să nu observ serviciile de 
protecţie şi pază la datorie (le vom regă- 
si în multe locuri), nici munca echipei 
ce tunde peluza, având grijă ca o plasă 
metalică verticală, deplasată mereu în 
sensul „acţiunii”, să ferească trecătorii şi 


porțiunile deja aranjate de încăpăţinatele 
fire de iarbă ce sar în toate direcţiile (aca- 
să, iarba tunsă se ofilește pe străzi înainte 
să o măture cineva, oficial sau privat...). 
Info Point-ul căutat cu îndârjire (ştiam 
că trebuie să fie acolo!) nu se lasă găsit, 
deși harta şi marcajele sunt clare. Aflăm 
mai târziu că multe asemenea facilităţi au 
fost folosite exclusiv pentru Campionatul 
Mondial şi lăsate în paragină sau închise 
complet ulterior, din lipsă de fonduri și 
destui turiști să le justifice întreţinerea. 
Din fericire, ne-am documentat destul 
să descoperim pe cont propriu ce ne 
interesa. Momentan, localizăm muzeele 
principale (gratuite, toate!). Circuitul 
Cultural inaugurat în 2010 e cel mai 
mare din Brazilia: unsprezece spaţii de- 
dicate în zona istorică şi arhitecturală de 
top a metropolei. 

Primul admirat e Biblioteca Publică 
Statală, construită în anii '60, în stilul 
characteristic, cu linii sinuoase, de deja- 
pomenitul Niemeyer, starul arhitecturii 
locale (şi nu numai) pentru guvernul lui 
Kubitscheck. Intrarea principală e străju- 
ită de un grup statuar scriitoricesc: Fer- 
nando Sabino, Otto Lara Rezende, Paulo 
Mendes Campos şi Hélio Pelegrino, „cei 
patru călăreți ai apocalipsei”, invită la un 
schimb de idei pe banca dintre copacii 
umbroși. Lăsându-i în urmă cu regret, 
trecem prin faţa somptuosului Palacio 
da Liberdade, sediul istoric al guvernului 
din Minas Gerais de la finele secolului 
XIX până în anii '70. Clădire-simbol, 
arcade de marmură, scări largi, balustra- 
de de fier forjat: o bijuterie de epocă, cu 
aspect prea romantic pentru un nucleu 
al puterii administrative şi decizionale. 
Recent redeschis publicului după resta- 
urări masive, se vizitează doar duminica, 
în grup restrâns. Îl punem pe lista de 
aşteptare pentru data viitoare (ne vom 
calcula cu grijă zilele de călătorie!) 

Continuând plimbarea la umbra 
zidurilor, ajungem în Savassi, cartier de 
relaxare ale cărui străduțe adăpostesc 
un număr impresionant de baruri, ca- 
fenele, restaurante, cluburi, galerii de 
artă, magazine de antichităţi, buticuri 
şic. Şocantă coada la KFC printre mul- 
tele localuri de bun gust (şi gusturi!). 
Vom prânzi afară, la o măsuţă dintr-o 
piaţeră unde ne promitem, din nou, să 
revenim. Gastronomia locală se presu- 
pune a fi consistentă („comida minei- 
ra”, tradiţional menită să-i energizeze pe 
lucrătorii din mine), dar oferta e nota- 
bilă. De la sosuri şi salate la tocănițe şi 
fripturi, totul e remarcabil de aromat şi 
atent gătit, fără extreme într-ale picante- 
riei, fără experimente avangardiste: ceea 
ce unii ar numi „comfort food”, pentru 
orice preferinţe. Rar voi gusta ceva care 
să nu mă încânte în Brazilia; niciodată 
ceva care să îmi displacă total! 

Oricât de plăcută ar fi atmosfera 
din Savassi, mai avem multe de văzut. 
Realizăm că timpul nu ne permite tot 
ce ne-am dori fără disciplină. Ne întoar- 
cem, deci, încercând să ne dăm seama 
cum să ajungem la Muzeul de Arte şi 
Meşteșuguri fără ajutorul scontat din 
partea oficiului de turism. Vagile amin- 
tiri ale schemelor de pe Internet ne tră- 
dează, odată cu pătrunderea într-o zonă 
ușor delabrată (se dovedește că n-ar fi 
trebuit să coborâm sub podul dinspre 
gară, adăpost al unor oameni ai străzii 
cruțaţi, măcar, de climatul tropical). E 
miezul zilei, nu pare nimic periculos, dar 
preferăm soluţia improvizată: traversăm 
Parcul Municipal înapoi, spre marile 
bulevarde. Surpriză! O grădină pe mai 
multe niveluri, cu plante de tot soiul şi 
poduri de lemn peste canalele unui lac 
cu bărcuţe. La un capăt, un mini-parc de 


distracţii de modă veche; în rest, cupluri 
se plimbă, elevi citesc, rezidenţi își plim- 
bă câinii, amici stau de vorbă de bănci, 
departe de zecile de autobuze, taxiuri şi 
mașini dezlănţuite la doar câteva alei de- 
părtare. Iluzia timpului oprit pentru a se 
(şi te) odihni puţin. 

În sus pe Rua Bahia, una dintre 
străzile faimoase ale afluentului carti- 
er Lourdes, inaugurată odată cu acest 
prim oraș planificat al Braziliei în 1897 
şi surprinsă în varii ipostaze de o sumă 
de autori precum Carlos Drummond 


Cerul întunecat prevesteşte o furtună. 
Dar, deși a plouat zile în șir înaintea 
sosirii noastre, nu vom vedea niciun 
strop pe tot parcursul unei șederi bine- 
cuvântate din toate punctele de vedere. 
După-amiază târzie, moleşeală plăcută. 
O rămăşiţă de jetlag stăruie în oase dar, 
înaintea orei 18, e, totuși, devreme și 
avem un obiectiv important după colț, 
pe Joao Pinheiro! Decidem să-i dăm o 
şansă, deşi denumirea, Museu Mineiro, 
mă face sceptică. Mă înşel, nu pentru 
ultima dată. 


de Andrade sau Pedro Nava. Salutăm 
sediile Facultăţii de Drept a UFMG şi 
Academiei Miniere de Litere. Popas la 
Centrul Cultural adăpostit de una dintre 
cele mai frumoase clădiri, un edificiu ne- 
ogotic în stil manuelin, cunoscut și drept 
„micul castel de pe Bahia”. Construit în 
1914, adăposteşte de la finele lui 2016 
un nou punct de reper: MUMO, primul 
muzeu al modei. Semnăm în cartea de 
oaspeţi pentru a intra și păşim pe pode- 
le încărcate de istorie, sprijinindu-ne de 
balustradele de lemn masiv ale scării ce 
şerpuieşte către etaje şi admirând forfo- 
ta bulevardelor din jur de pe terasa cu 
coloane. Exponatele (pictură, ceramică, 
obiecte vestimentare, instalaţii, fotogra- 
fii, afişe publicitare, documentare ce pot 
fi urmărite în liniște) își găsesc cadrul 
ideal în sălile înalte, cu ferestre boltite şi 
vitralii ce merită, în sine, atenţie. 
Părăsim locul plin de farmec pentru 
a regăsi detaliile arhitectonice în Basili- 
ca de Nossa Senhora de Lourdes, a că- 
rei curte cu arbori înalți e împodobită 
de sărbătoare. E slujbă şi, ca în fiecare 
edificiu de cult vizitat în Brazilia, mai 
emoţionante decât bogăţia ornamente- 
lor şi frumuseţea interioarelor sunt so- 
lidaritatea şi devoţiunea credincioșilor, 
ce se roagă cu voce scăzută împreună cu 
preoții: fără fast, fără exhibiţionisme fa- 
cile, cu dăruire autentică, menită parcă 
să răspândească, într-adevăr, o pace su- 
fletească atât de rară în vremuri agitate. 


Unul dintre cele mai reprezentative 
ale statului, muzeul plasat, spre surprin- 
derea mea, sub egida artelor plastice şi 
vizuale, se concentrează pe Minas Gerais 
şi reprezentările-i de frunte. Completat 
de Arhivele Publice, situate în cea de a 
doua dintre minunatele vile remarcate 
din primele explorări ale vecinătăţilor, ne 
iniţiază în cultura unei regiuni adeseori 
ignorate, dar adânc ancorată în spiritul 
şi creativitatea unei populaţii cu trăsă- 
turi aparte. Picturi, sculpturi, artă sacră 
(celebrele Madone negre ne întâmpină 
peste tot), obiecte ritualice, de mobili- 
er sau de uz casnic şi personal, expoziţii 
de fotografie concentrate pe ceremonii 
rurale și tribale din varii colțuri ale țării- 
continent: toate trasează o istorie despre 
care ştiam prea puţine, în care ne imer- 
săm cu interes crescând. E şi primul loc 
cu toate plăcuţele bilingve. Mai mult, un 
curator fluent în engleză ne oprește la in- 
trare pentru a ne oferi indicaţii detaliate 
şi materiale promoţionale adecvate. Ne 
stă la dispoziţie şi, la final, ne dezvăluie 
o comoară: albumul bilingv al întregii 
instituţii, impecabil realizat, pentru care 
aproape ne jenăm să achităm 10 reali (în 
condiţiile în care realul şi leul strămoșesc 
se află aproape la paritate, iar un asemenea 
suvenir ar costa măcar 15-20 de euro în 
Europa-mamă). leșim, copleşite, în seara 
caldă. Furtuna ne-a ocolit, strategic. 


(va urma) 


globe trotter 


sar feieș în amintiri ca pe vremuri 

când făceam parte din gașca junilor de pe strada Bisericii 
de pe strada Economilor 

de pe strada pe nume Schela 

sar feieș de pe podul Marei din Lipova 

golanii din gașcă săreau așa 

eu eram mai mic cel mai prunc eram cu nădragi trei sferturi 
de aceea un șugubăţ 

care lucra cu nea Marian la echipa de întreţinere a căii ferate Radna-Bârzava 
a aruncat după noi 

după trecerea noastră fălos-intempestivă vorbele 

„iacătă și pe pulică-n trei sferturi” 

așa m-a văzut și a spus văzându-mă mai grăsoc 

sar feieș în amintiri 

ca pe vremuri golanii colegi de pe podul Marei din Lipova 
răsare pe urmă muianul lui bácsi Perianowics sodarul 

la el mergeam cu nădragii trei sferturi ca un 

adevărat pulică-n trei sferturi mergeam eu la 

bâcsi Petăr Perianowics ca să cumpăr sifon 

care se mai cheamă soda 

cu sticlele două la număr merg 

am mai scris despre cum anume se petrecea treaba asta 
cum dădeam eu bună ziua 

sau bună seara cu accent de Valea Mureșului 

cum mă pogoram în podrumul lui Perianowics-bâcsi 
cum mirosea acolo a mucegai o lume toată mirosea așa 

o lume despre care nu știam nimic 

practic era lumea lui baba Marghit, 

baba Mărghita sau Mărghitoane 

lumea lui moșu Ion Băsu 

lumea de mucegai și fier forjat de la 

instalaţia de făcut soda a lui Perianowics-bâcsi 


Mil vV V V v nj 


Cădem de acord că rubrica noastră 
cam scârţâie. Mircea ne-a sugerat să re- 
venim la vâna exploatată în ceea ce avea 
să devină volumul P/ânsul bătrânului 
tenor dramatic sovietic. Memorator pen- 
tru tanchiști. În tentativa de a drege câte 
ceva, mă întâlnesc cu Daniel la (nu pot 
zice într-o, cum recomandă Radu Pa- 
raschivescu) o berărie nou deschisă pe 
Brâncoveanu (sau pe Eneas), într-o casă 
cu grădină și curte. Ne așezăm la umbra 
unui cais care o să mai scape câte-un fruct 
răscopt din când în când. Ocolim înde- 
lung subiectul, discutând politichie şi is- 
torisind snoave din lumea literară. Nu ni- 
s chiar în toate apele, cum nici picolița ce 
ne târcoleşte. Pe tăblia din scânduri a me- 
sei e un A4 imprimat pe lat, cu imagini 
color pe față şi cu text pe dos. Până să ne 
lămurim, radem câte-o bere, eu la sticlă, 
el la halbă. O să iau nici-pliantul/ nici- 
flyerul/ nici-posterul la plecare. Când voi 
ajunge acasă o să mă dumiresc ce am băut 
şi ce am convenit. 

eocamdată, așteptăm al 

doilea rând. Notez ce iese 

chinuit din  brainstor- 
ming-ul redus. Fata vine cu butelcile și cu 
câteva precizări: berea e de manufactură, 
autentic secuiască; la o adică, ne poate 
aduce și specialități cu adaosuri de miere 
sau de zeamă din afine. Îi mulțumim, nu 
experimentăm astăzi, cum nici în texte 
nu avem șanse, căci, după câte se pare, 
ne vom reinventa scriind despre tot felul 
de meserii apuse şi despre inși care le-au 
prestat în copilăria și în tinereţile noas- 
tre. Cică să ne aducem aminte poveşti cu 
sodari, şintări, henteşi, tocilari, covaci, 
perieri, geamgii, birjari, pecari, flaşnetari, 
cusătorese, socăcițe, brodeuze, pilărițe, 
babe de buric, babie, porcari, bandăgaz- 
de, spălătorese, boitari, cociși, plăcintari 
etc. Gata. Facem socoata cu fata. O luăm 
unul în dreapta, altul drept înainte; eu pe 
jos, Daniel pe lângă bicicletă. O să-mi 
trimită sinteza zilei pe mail. 

Ajuns în salonul de gestație, am 
revelații târzii. Privesc cu dușmănie lista 
compoziţiilor/  compunerilor viitoare. 
Mi-e atâta de lehamite să mă nostalgizez 
pentru toate astea. Îs fumate. Să vin cu 
vălătuci de amintiri, să-mi screm me- 
moria amorţită. Să-mi stârnesc simţurile 
nesimţite. Aș termina în doi timpi şi trei 
mișcări. De unde vine pacostea asta de 
sifon? Istoria sifonului a început în anul 
1767, când englezul Joseph Priestley produce 
primul pahar de apă carbonată artificial. 
Taică-miu, beamtăr/ funcţionar la Sfatul 
Popular Raional Lipova, mă lua uneori 
la locanda lui Pitzko, cel cu un picior de 
lemn, birtaş păstrat după naţionalizare ca 
angajat al fostei sale proprietăţi. Asistam 
spăimos și fascinat la partide consumate 
cu mare hărmălaie în popicăria aferentă, 
iar între timp trăgeam câte o gură din pa- 


harul cu sifon. Şi mai fain era atunci când 


Pitzko căptușea fundul paharului cu un 
strat de suc de zmeură — să te ţii chef! 

Deschid prospectul palmat din be- 
rărie. Îmi pică fisa. Âștia-s ăia. Aia care 
au avut proces cu Heineken pentru bran- 
dul Ciuc. Din „patriotism economic” s-a 
băgat pe fir şi guvernul lui Orban Vik- 
tor-bâcsi. Şi New York Times a povestit 
în 2017 despre asta. Până la urmă, micul 
producător din Sânsimion-Harghita s- 
a înţeles oarecum cu „colosul olandez”, 
modificând denumirea mărcii din Igazi 
Csíki Sör (Adevărata bere Ciuc) în Til- 
tott Csíki Sör. Maghiarul z/tozz înseamnă 
„interzis, ilicit”. Deci am băut bere inter- 
zisă. Mai degrabă bere polemică. Numai 
să nu fie iliberală. Tot din New York Ti- 
mes aflăm despre resuscitarea unei tradiţii 
gastronomice, prepararea de hrană pe bază 
de sifon, ceea ce nu e de mirare, din mo- 
ment ce americanii sunt cei mai sifonari 
pământeni. 

După popasul de nouă ani la Lipo- 
va, am ajuns în Fabric-ul Timişoarei, pe 
strada Tigrului. Aici, cam o dată la săp- 
tămână, de fapt intempestiv, la intervale 
neregulate, își făcea apariţia un tip cu o 
căruță-platformă trasă de un cal, iar stri- 
gătele lui puneau în mișcare toată zona: 
Sooo-daaa! Milonă-Milooo-năăă! Soda- 
milooonăăă! N-am priceput niciodată ce 
legătură avea germanul Melone (= pepe- 
ne) cu sifonul. Omul îţi schimba, pen- 
tru câţiva creițari, sticlele goale pe unele 
pline. Dacă i te adresai în nemţeşte sau în 
ungurește aveai mai multe șanse să prinzi 
rând, căci cererea depășea oferta. Sodarul 
şi atelajul său aveau să dispară curând, 
goniţi de apariţia-miracol a autosifonu- 
lui. 

iecare cu făbricuţa lui. Puneai 

apă în recipient, fixai capsula 

în dreptul percutorului, fâsss! 
şi aveai băutura preferată. Doar că la va- 
lahi fericirea și legea ţin cam trei zile, se 
întâmpla ca, din cutia de 10, 3-4 capsu- 
le să dea rateuri, altele două nu fuseseră 
nici măcar încărcate, ce mai! tragedie în 
bucătărie sau în sufragerie când tocmai 
terminaseşi potolul greţos din farfurie. 
Li s-a reproșat celor de la Heineken că 
utilizează un simbol comunist. Aceștia au 
răspuns că moştenesc simbolul stelei roşii 
în cinci colțuri de câteva sute de ani, deci 
înainte de Lenin și de Troțki. (Nici Hitler 
nu avea dreptul de proprietate asupra 
svasticii.) A trecut firma prin altele mai 
groase, cum ar fi răpirea la Amsterdam, 
în 1983, a lui Freddy Heineken, căreia 
i-au fost consacrate două ecranizări, una 
cu Rutger Hauer, cealaltă cu Anthony 
Hopkins în chip de vedetă. Să mă întorc 
la cestiune. Titluri contradictorii în presa 
ultimului deceniu: Ultimele sifonării ale 
Iasului. Sifonul revine pe mesele românilor. 
Sifonul redevine o afacere. Sifonul, o afa- 
cere moartă. 

1 https://w.w.w.ancaduma.ro/2012/ 
07/05/sifonul-piscatoarea-bautura/ 

2 https://w.w.w.restograf.ro/sifon-si- 
fonare-produs-si-obiceiuri-sociale/ 


clipei m 


Din citatele găsite prin cărți aflu că 
„filozofia e pregătirea pentru moarte”, 
vorbe ce-i aparţin, după câte știu, doar 
lui Platon, dar scriitorii de toate felurile 
şi toate genurile, mai cu seamă cei care 
se străduie încă și acum, după un veac 
şi ceva, să mai facă unirea religioasă, dar 
nu între bisericile surori creștine, adică 
între catolici și ortodocși, cum ar fi firesc 
după ceva mai mult de o mie de ani de 
dușmănie, ci de-a dreptul cu credinţele 
orientale — poate mai puţin cu islamul, 
care, oricum, domină fizic în lume, chiar 
şi în Europa, ducând la capăt strădania 
lui Soliman Magnificul, cel oprit in- 
tempestiv la porţile Vienei. Adică exact 
cam pe vremea când această peninsu- 
lä multinațională de mai târziu, adică 
vreo 20 la sută din populaţia de atunci 
a planetei, domina, exploata, descoperea 
celelalte părţi, reuşind să pună stăpânire 
peste restul de 80 la sută. 

niversalitatea „satului 

planetar” s-a produs, iar 

diferenţele care sunt acum 
separă lumea doar între săraci și bogaţi, 
chiar dacă și unii, și alţii se închină la ta- 
blete sau telefoane mobile, suprimând nu 
numai distanţele, ci și timpul, existența 
umană chiar, în parametrii ei normali de 
acum o jumătate sau mai puţin de veac. 
Totul la fel, indiferent de rasă sau de 
limbă, de limitele unei ţări sau ale alte- 
ia: ceea ce diferă e doar tipul de politică, 
aplicat haotic, bineînţeles, pentru că, în 
ziua de azi, nu poţi controla o lume decât 
cu bomba atomică sau cu razele laser. 

Restul sunt comentarii inteligente, 
fără acoperire reală, şi speculaţii, iar ca 
toate să aibă o oarecare aparenţă de nor- 
malitate, de firesc, se manipulează con- 
tinuu tot ceea ce poate fi folosit ca ţinte 
imediate, într-o mișcare care l-ar năuci 
şi pe Brown, cel care descoperise, ob- 
servase dinamica polenului pe suprafața 
apei, ce-i poartă astăzi numele. Așa s-a 
ajuns ca, între haos şi vid, distanţa de 
percepţie mentală să devină nulă. S-a 
ajuns ca totul să fie privit cu suspiciunea 
relativizantă a celui care vede pe cer în 
aceeaşi dimineaţă, în zori, şi luna plină, 
dar şi soarele, însă nu știe, nu are instru- 
mentele necesare să-i confirme dacă va fi 
sau nu o eclipsă a unuia sau altuia dintre 
cele două corpuri cerești atât de vizibile 
de pe Pământ. 

Ei, că va avea unele dereglări de 
somn, de dispoziţie, datorate nu nu- 
mai relaţiilor cu ceilalți, cu şefii, ci in- 
explicabile, e cu totul normal, cum fără 
gravitația lui Newton n-ar fi existat nici 
iubirea pe pământ — ci doar rutul, da- 
tul natural al reproducerii oricărui ani- 
mal, deci (vezi Geneza) şi al păsărilor 
şi peştilor. Indispoziţii de o zi, o săptă- 
mână, în care va trebui găsit un vinovat, 
şi cum cei mai la îndemână sunt soțul, 
soția, copiii, neamurile mai apropia- 
te, prietenii, subiectul cărții cu tentă 
polițistă, care așteaptă să mai fie citită 
de cineva, vine pe tavă. Oamenii trăiesc 
între oameni şi, ca atare, tot ceea ce se 
întâmplă împotriva unei stări de confort 
interior, de bine, că de fericire lumea a 
început să se ferească, intuind parcă în 
umbra ei nenorocirile cu care va trebui 
să plătească, se datorează lor, de parcă ei 
ar fi în centrul universului rămas întot- 


deauna necunoscut, cu toate eforturile şi 
speculaţiile care se fac, substituindu-se 
astfel acelui Dumnezeu pe care Russell îl 
vedea ca fiind doar al pământenilor. 

Ce se face europeano-americanul 
care nu vede cerul decât ca un fel de 
pătrat gri, departe, la capătul de sus al 
unor turnuri paralelipipedice, și care, 
ridicându-și privirea, riscă să fie călcat 
de o mașină, furat de un găinar sau să 
cadă într-o gură de canal ori şanţ necesar 
schimbării cablurilor, evacuării apelor 
reziduale, alimentării cu gaz etc. — pen- 
tru că oriunde în lume există un motiv 
real, stringent, edilitar, social, cetățenesc, 
ong-ist pentru a se săpa un şanţ? Iar des- 
pre rug în jurul căruia să invoce alunga- 
rea vârcolacilor la care tocmai s-a uitat o 
noapte întreagă la televizor, frisonat de 
câtă culoare roșie pot folosi pentru im- 
presionare creatorii de filme când e vor- 
ba de ceva horror, oricum n-are unde să-l 
aprindă... 

Şi-atunci ia ziarul, la întâmplare, şi 
intră mecanic în liftul care-l duce la eta- 
jul la care-şi are slujba, salutând la fel de 
androidic și figurile de pe culoare care i se 
par oarecum cunoscute, deși sunt în mare 
parte chiar colegii lui. Se așază în faţa 
calculatorului și deschide instinctiv la ru- 
brica horoscoapelor sau nu, aruncă la coș 
ziarul cumpărat, pentru că poate afla to- 
tul mai repede pe internet, apoi, ca să fie 
pregătit de sosirea cerberului de la com- 
partimentul în care lucrează, îşi deschide 
fişierul cu datele din ziua precedentă, să-şi 
aducă aminte ce are de făcut mai departe. 
Mecanism prins în ceva virtual, coerent, 
pentru care nu e nevoie să mai ai memo- 
rie, judecăţile se impun de la sine, apara- 
tul îţi dă soluţia... dar undeva, în creier, 
rămâne urma textului citit în horoscop și, 
imperceptibil la început, apar întrebările: 
cine e persoana care-mi vrea binele? Sau 
răul? Cum arată? Are vreo legătură cu 
bărbatul/femeia cu care m-am culcat azi- 
noapte?... De ce se uită colega aia atât de 
fix la mine? Freza? Rujul? Ciorapul ușor 
uzat?... fermoarele?... și începe un fel de 
control, ca la aeroport, al propriului corp. 
Mă rog, al suprafeţelor aflate în vederea 
celorlalți, adică a vestimentaţiei... Pentru 
moment, fişierele se derulează prin faţa 
unor ochi care în dimineaţa aceea n-au 
văzut soarele, dar i-au ghicit prezența. 
Deci, totuşi, e ziuă. 

a Beijing nu se vede cerul de 

smog, la Hong-Kong, Shan- 

ghai şi Singapore se zăreşte 
ceva, la Londra, Paris, New-York, Bos- 
ton, dar şi la București, Roma, Buda- 
pesta, unde, totuși, nu sunt clădiri atât 
de înalte, se vede sau se simte, ca și în 
cele nu ştiu câte zeci de megalopolisuri 
construite de chinezi, cât să încapă acolo 
toată populaţia Europei, rămase pustii 
din capul locului... Doar drumarii, con- 
structorii de poduri, şoferii, călătorii cu 
avionul, vaporul, trenul văd soarele, văd 
dimineţile, dar nu se bucură prea mult, 
pentru că la capătul călătoriei îi așteaptă 
ceva important, vital chiar. Peste tot cal- 
culatoare, laptop-uri, informaţii care trec 
ca acceleratele de altădată prin halte, pe 
lângă urechile pasagerilor. Poate chiar 
informaţii despre ei, dar nu realizează 
coincidenţa de nume. Călătoria îi face să 
se simtă, totuși, liberi... măcar o vreme. 

Platon? Cine mai e acesta care ne 
vâră, sau ne vâra în cap că filozofia e pre- 
gătitoare pentru moarte? Și brahmanii, 
şi yoghinii susţin același lucru, deși ei nu 

24 Octombrie 1932. Bunicul Diel e invitat la familia doctorului sas Arnold Jo- 
sephi. Venit din Ardeal, cu o soție unguroaică, medicul s-a mutat de curând într-un 
apartament din palatul Széchényi, casa de la capătul pieței centrale a oraşului. A fost 
fascinat de figurile feminine ce decorează exteriorul clădirii, preluate de arhitectul 
László Székely de la palatele din Viena, frecvent decorate cu sculpturile impunătoare 
ale stilului Art Nouveau. Iar când doamna Josephi priveşte pe fereastra sufrageriei, 
vede copacii din parcul ce se întinde până la Bega. O cam deranjează trenul ce trece 
prin faţa casei, dar se zvoneșşte că în curând se vor scoate șinele de tren și le vor lăsa 
doar pe cele de tramvai, cu care se întretaie acum. De asemenea, se fac planuri pentru 
construcţia noii catedrale ortodoxe, plasată chiar în faţa casei lor şi proiectată de a fi 
cea mai înaltă din ţară. 

Bunicul pune o frână bruscă și se opreşte în faţa barierei ce se lasă încet. leșit 
pe platforma deschisă a micii locomotive, mecanicul încetinește trenul, atent să nu 
fie cumva o mașină pe linii. ÎI recunoaște pe bunicul și îi face semn cu mâna. A fost 
operat de curând și bunicul nu uită cât de greu a reușit să-l adoarmă. Era un caz mai 
puţin obișnuit, despre care dorește să discute și cu doctorul Josephi. Poate ar fi util 
să-i preia metodele legate de o substanţă apărută de curând, procaina. 

upă o cină încheiată cu specialitatea doamnei Josephi, un tort 

senzaţional de lămâie, domnii se retrag în bibliotecă pentru cafea și co- 

niac. Unul dintre invitaţi, doctorul Liuba, vrea să-i amuze cu o întâm- 
plare auzită de la servitoarea lui: o vrăjitoare dintr-un sat românesc tratează bolnavii 
de hepatită doar prin a le cresta fruntea. Ţăranii se vindecă repede şi nu rămân cu 
sechele. Cum s-ar putea explica fenomenul din punct de vedere medical? 

— Sunt atâtea lucruri de neînțeles, intervine Arnold Josephi, dar putem să le 
dezvoltăm în folosul nostru, chiar dacă știința nu e încă în stare să explice rezultatele 
neașteptate ale unor practici vindecătoare din popor. De pildă, eu am folosit procai- 
na, inventată de curând de doctorul Alfred Einhorn de la Hamburg, și am injectat-o 
între două vertebre cu efecte miraculoase în tratamentul durerilor de spate și al mi- 
grenelor cronice. E o substanţă foarte interesantă, despre care se va mai auzi în viitor 
pentru că are o mare influență asupra sistemului nervos vegetativ. Și ca anastezic 
local e mult superioară cocainei, neavând puternicul efect de euforizare al acesteia. 
Vă amintiţi de cercetările lui Freud? 

— Da, şi eu am citit Über Coca de Freud, intervine bunicul, dar n-am avut cura- 
jul să consum cocaină, aşa cum a făcut-o el. În schimb am băut coca-cola la Viena, 
o băutură foarte răcoritoare și interesantă. Unul dintre colegii de acolo i-a analizat 
conţinutul și și-a dat seama că într-un litru erau peste două sute de miligrame de 
cocaină, ceea ce explică starea de euforie și dependenţă provocată atunci când bei 
cantități mai mari. Deși producătorii susţin că băutura a vindecat durerile de cap 
şi impotenţa, au mai redus conţinutul de cocaină, temându-se de un scandal prea 
mare. 

— Şi Freud a urmărit efectele cocainei asupra pacienţilor, mai ales în tratarea al- 
coolismului, a sifilisului şi a astmului. Dar ceea ce nu înţeleg este cum s-a putut opri 
brusc din experimentele lui după ce el însuși a consumat drogul timp de doisprezece 
ani? Şi a făcut-o la o zi după înmormântarea tatălui său... Să fie moartea părintelui 
o explicaţie? Oricum, procaina este o soluție mai bună decât cocaina și mă gândesc 
să le las urmașilor mei indicaţii clare despre cum să o folosească. Dacă vor dori să 
urmeze medicina, poate că vor fi interesaţi în descoperirile mele. Nu sunt așa de ce- 
lebre precum cele ale lui Sigmund Freud, dar totuși merită atenţie. Le voi menţiona 
în testamentul meu pentru o bună aducere aminte... 

Autobiografeme 2 arhitectură 


Cariera mea de tată a mers mai departe, 
fără ca eu să mă dumiresc încă prea bine ce 
fac. Pur și simplu faci ce trebuie să faci. Îmi 
repetam asta ca pe o mantră, o mani padme 
hum, faci ce trebuie să faci, faci ce trebuie 
să faci, las că te odihnești mai tîrziu, faci 
ce trebuie să faci. Cumva, tiriş-grăpiș, am 
trecut de perioada cea mai istovitoare. Am 
reușit să ne mutăm la o casă cu curte, doar 
că nu în oraș, ci într-un sat din apropiere. 
(Aici a contat şi faptul că Alina a putut sta 
doi ani în concediul de creştere a copiilor. 
Printre multele măsuri proaste care se iau în 
România, asta este una incredibil de bună 
şi merită aplaudată. O biată americancă, 


cu cele douăsprezece săptămîni ale ei pe an 
— asta în cazurile fericite —, ar considera așa 
ceva paradisul maternității.) Mutarea a fost 
şi ea un coșmar: cum să aranjezi o casă ve- 
che și, în același timp, să ai grijă de copii? 
Meşteri, zugrăveală, parchet rașhetat, cu 
praf şi miros greu de lac, gunoaie de arun- 
cat, mobilă mutată, mobilă stricată, lăzi cu 
cărți și, printre toate, mîncare pentru copii, 
uneori și pentru noi, ţevi reparate, ciocane 
şi scutece, geamuri schimbate, sticlă spartă 
— un întreg, haos. 

are a trecut și el. Între timp, 

copiii au crescut, au deja trei 

ani. Dorm, dormim şi noi cu 
ei, uneori chiar nopţi liniștite. Alteori, nu. 
Odată cu creşa, au început bolile — viroze, 
pneumonie, varicelă —, cu febră spre patru- 
zeci de grade, tuse, muci, cu spaime noi, 
supozitoare, siropuri și antibiotice la ore 
fixe, așa că pun ceasul să sune noaptea — la 
două, la șase, cît o fi — și pregătesc medica- 
mentele. Şi termometrul. Şi sticluța cu apă. 
Din cînd în cînd, îi mai cîntărim, eu mă uit 
pe graficele cu ritmul evoluţiei copiilor și 
mă apucă groaza. Dacă sînt bolnavi? Dacă 
au ceva? Există copii de un an jumate care 
sînt mult mai mari ca ei. Şi de-acum n-ar 
trebui să vorbească mai bine? Să spună clar 
„hermeneutică“? Nu-s cam lenți? Griji, gri- 
ji, griji. 

De citit citesc pe sponci, de viaţa cul- 
turală m-am decuplat aproape complet, 
mai aflu sporadic că se întîmplă ceva inte- 
resant undeva unde nu am cum să ajung; 
apar cărți pe care le cumpăr și le stivuiesc 
„pentru mai tirziu“, deși nu ştiu cînd o fi 
tîrziul ăsta — și mai ales nu mai scriu. Nu 
mai am cum și cînd să scriu. Sînt scriitor, 
e vocaţia mea, îmi imaginez că asta aș face 
toată viața, însă nu o mai fac. Scriu cînd și 
cînd cîte un text scurt, îmi păstrez rubrici- 


„| le fixe la două reviste, ceea ce înseamnă, în 


medie, două pagini pe săptămînă, şi cam 
atit. Nici azi, cînd copiii sînt destul de mari 
ca să alerge de capul lor prin casă, n-aş fi 
în stare să leg un text coerent de zece pa- 
gini — poate tocmai fiindcă sînt ei mărișori 
şi aleargă peste tot prin casă. La un roman 
nici nu îndrăznesc să mă gîndesc. Ocazio- 
nal, concep cîte un text cum e ăsta și îmi ia 
minimum zece zile. Mai degrabă douăzeci. 
Eu îmi zic că e o pauză asumată, o întreru- 
pere, nu un final, dar mai știi? Fiindcă nu 
am timp, niciodată nu am timp. (Acum, 
cînd încerc să-mi termin ideea, Ştefan mă 
trage de mînecă să vin cu cl, iar Marina îmi 
întinde un pulover, ca s-o îmbrac, ea știe de 
ce. O să mă întrerup, reiau la noapte sau 
mîine.) 
ar, poate, schimbarea cea mai 
radicală a fost în curgerea 
timpului. Cînd ai copii, tim- 
pul se deformează straniu: pe termen scurt 
se dilată, o zi e atît de încărcată de treburi, 
evenimente și corvezi mărunte, încît nu se 
mai termină. Pe termen lung, se contractă. 
De alaltăieri pînă azi a trecut o veșnicie de 
gesturi și întîmplări și stări, nu mai ştiu vi- 
neri ce am făcut miercuri, nici ce am mîn- 
cat ieri la prânz şi nici care ieri a fost ieri, 
dar colicile sau momentul cînd au început 
să meargă parcă au fost acum o lună sau 
chiar ieri, nu în urmă cu doi ani. De trăit 
trăiesc pe termen scurt: nu mai pot progra- 
ma nimic cu o lună sau măcar o săptămi- 
nă în avans. Sînt mulţumit dacă la capătul 
unei zile, cînd mă strecor în pat, lucrurile 
au rămas așa cum erau ieri, că avem piine 
în dulap, că hainele lor sînt curate și pregă- 
tite pentru a doua zi, că vasele sînt spălate 
şi bucătăria, măturată de resturi, altfel vin 
furnicile. Mai rău: timpul se fragmentează, 
fluxul temporal se transformă într-un fel de 
spaghete în sos de rutină. Știu că am fost re- 
cent cu copiii la un control medical, cîndva 
într-o luni, dar dacă a fost lunea asta sau 
acum două săptămîni — sau o fi fost marți? 
— n-aş putea spune nici să mă tai. 
igur e că fiecare zi e marcată 
de psihoza corvezilor mărunte, 
care ajung întîi să te plictisească, 
apoi să te sictie pînă la enervare: spălatul 
de dimineaţă, care se întinde vreo jumă- 
tate de oră, mesele zilnice, fiecare de cîte 
o oră, curăţenia de după mese (mîncarea 
scursă pe masă, pe copii, pe jos, pe scaunele 
tapiţate, de „om mare“, pe care stau acum), 
strînsul jucăriilor, al cărților aruncate peste 
jucării, căutarea unui elastic de păr uitat, 
curăţatul nasului cu oroarea numită batista 
bebelușului, măturatul de seară, spălatul pe 
jos, punga cu scutece dusă la gunoi, recu- 
perarea pixurilor, cărților, lingurilor şi oale- 
lor cu care se joacă ei, încercarea tărăgănată 
de a-i culca: ieri, azi, mîine, cine să mai ştie 
şirul zilelor? Iar şi iar și iar, în timp ce un 
text aşteaptă să fie scris, o traducere să fie 
continuată de undeva de unde nici nu mai 
ştii că ai întrerupt-o, parcă nu am apucat să 
cumpăr piine, spirt mai avem?, dar hîrtie 
igienică?, dar cartofi? scutece? cafea?, de ce 
n-am făcut o listă? cînd s-o fac? la naiba! 

Şi toate astea, presiunea timpului, stre- 
sul, rutina, neputinţa de a duce ceva pînă la 
capăt, îmi stirnesc cîteodată enervări epoca- 
le, cum rareori am avut. Mă privesc cu ulu- 
ire din afară cum trîntesc un picior în ușă 
şi după aceea văd privirea speriată a fetiţei 
şi mă ruşinez, ies valvîrtej şi mă ascund un- 
deva în cameră. Revin, o iau în braţe şi mă 
gîndesc ce tată mizerabil sînt. 


(Fragmente din acest text au fost folosi- 
te în spectacolul dramatic „Cocotat pe sche- 
le“ de Robert Bălan, proiect co-finanțat de 
AFCN.) 


Nevastă-mea era arhitectă, iar când in- 
tra într-o casă vedea tot ce era făcut prost 
acolo. Și o spunea gazdelor, fiindcă își iu- 
bea şi meseria, iubea și adevărul. Să nu zică 
apoi că n-au știu, îmi susura ori de câte ori 
îi făceam semne să se oprească ori să se 
cenzureze. Mai încercam, uneori, discret, 
să intervin, mai ales când eram în vizite la 
oameni pe care abia de îi cunoscusem sau 
la rude de-ale mele, la care ea nu mai fusese 
niciodată. Trebuie să ştie, mai ales că astfel de 
tâmpenii se pot corecta. 

Dar nu numai la arhitectură se price- 
pea nevastă-mea, ci și la design interior, do- 
meniu în care făcuse un doctorat în Italia. 
Iar în design lucrurile sunt şi mai compli- 
cate, fiindcă e plin de orori peste tot: culori 
care nu se pupă, mobile care stau ca niște 
cadavre, tablouri în locul cărora mai bine 
ai face găuri în pereţi, corpuri de iluminat 
ca niște prăjituri, kitsch, mult kitsch, în- 
cepând din hol și până în WC-ul în care 
gresia, faianţa și, uneori, marmura, dădeau, 
alături de obiectele sanitare, un spectacol 
constipant, cum bine zicea ea. 

traniu era că nimeni nu se supăra 

pe nevastă-mea. Era atât de 

frumoasă și de stilată, de bine 
crescută și de credibilă, iar tot ceea ce spu- 
nea era fără urmă de ironie și de superi- 
oritate, încât crea senzaţia că sunt cuvintele 
surorii mai mari întoarsă acasă ca să ia locul 
şi rolul mamei moarte. lar dacă observaţiile 
ei pe mine mă stinghereau, mă făceau, 
uneori, să roşesc, să îmi caut de lucru pe 
telefonul mobil sau, pur și simplu, să mă 
prefac că am uitat ceva în mașină și să ies, 
gazdele o sorbeau din ochi și o ascultau fără 
să zică pâs, fără să încerce măcar să-și apere 
cuibul. Nu de puţine ori notau ce spunea, 
iar când termina, nu mai pridideau cu 
mulţumirile și cu exclamaţiile de uimire și 
de fericire, de parcă nevastă-mea le ghicise 
trecutul în palmă. De ce astfel de reacții? 
Fiindcă, în afară de faptul că era hipnoti- 
zant de frumoasă, vorbea calm, limpede, 
argumentat, aproape duios, de parcă n-ar 
fi fost doar sora-mamă, ci şi doctorița ce 
le explică aparţinătorilor că scumpetea lor 
bună și frumoasă are atâtea boli și atâtea 
complicaţii, încât numai niște intervenţii 
chirurgicale rapide o mai pot salva. Ei bine, 
de fiecare dată aşteptam să văd deznădejdea 
şi revolta în ochii lor, să observ o răbufnire, 
o împotrivire, o ieşire nervoasă, măcar niște 
ochi daţi peste cap, ceva. Nimic! Avea o 
putere de persuasiune fascinantă, încât 
multe dintre cunoștințele noastre se şi apu- 
cau a doua zi să facă modificări prin casă. 
Sau să o scoată la vânzare, când problemele 
pe care nevasta-mea le văzuse li se păreau 
complicat de remediat. 

Şi făcea toate astea doar din pasiune 
şi dintr-o conștiință profesională vecină 
cu habotnicia, care-i genera permanent 
impulsul să amendeze greșeli și să-i deter- 
mine pe cei cărora le arata că unghiurile nu 
sunt chiar de 90 de grade, că mai lipsește 
o fereastră în respectiva cameră, că ușile nu 
deschid niciodată așa, ci exact invers, că un 
set de scaune Secession nu merge sub nicio 
formă cu o masă din lemn masiv, că scara 
interioară la o structură modulată nu-știu- 
cum se pune acolo sau dincolo, dar nu în 
mijlocul holului, chiar dacă pare cea mai 
comodă variantă. Și aşa mai departe. Pe 
toţi părea că îi convinge și mai toți încer- 
cau, apoi, să o determine să se ocupe ea 
de îndreptatul lucrurilor, de schimbările 
necesare, de redecorat, de remobilat, de 
găsit o altă casă de cumpărat, de proiectat 
o altă casă. Or, nevastă-mea nu avea nici 


timp, nici chef de mărunţișuri. Pentru ea 
— aşa mi-a spus când o familie de avocaţi 
a insistat, dând de înțeles că banii nu sunt 
o problemă, să facă un proiect pentru 
locuinţa fetei lor — erau mărunţișuri. Pen- 
tru mine, impresionantă și uluitoare era, de 
fiecare dată, puterea ei de convingere că un 
loc sau altul are probleme. 

De fapt, nu ştiu de ce mă mir, fiindcă 
la nici o jumătate de an după ce ne-am 
căsătorit, m-a determinat să renunţ la 
tablourile pe care le avem pe pereţii apar- 
tamentului, la mobila cu care copilărisem, 
la cada din baie, la bucătăria cu sertare și 
sertărașe atât de folositoare, la fotoliile de 
pe hol pe care mă așezam când veneam 
de la serviciu, la aproape toate cărţile din 
bibliotecă, la culorile calde în care erau 
zugrăvite cele trei camere moștenite de la 
părinți. 

Nevastă-mea adora  minimalismul, 
albul și răcoarea. Nu e aer în camere, sunt 
arhipline, trăim sufocați de obiecte, de tot 
felul de prostioare vechi şi nefolositoare, de 
praf, de bacterii, de kitschuri. Şi rezistența 
pe care am opus-o aproape șase luni să nu 
vindem lucrărelele făcute de vărul tatei, să 
recondiționăm măcar mobila din sufragerie, 
să nu ne arate casa ca o clinică, mi-a erodat- 
o încet, calm, drăgăstos, argumentat. Avea 
dreptate până la capăt. 

Şi viața mi s-a schimbat, nu doar locul 
în care am trăit până să mă însor. M-am 
împăcat cu pereţii albi, mi-au fost sufi- 
ciente o canapea și o măsuţă, în living, o 
saltea pusă direct pe parchet și un dulap din 
lemn neprelucrat, în dormitor, o bibliotecă 
cu cărți electronice, păstrate în computerul 
de pe un birou mic și cochet. Să nu mint, 
aveam și o etajeră în care mi-am pus câte- 
va zeci de op-uri foarte dragi, majoritatea 
cu autograf de la autori. Apoi, mi-am dat 
seama că nevasta-mea nu se înșelase: eram 
mult mai relaxat și găseam totul mult mai 
ușor. Fiindcă aveam puţine obiecte, puţine 
haine, iar pentru chei și telefon cumpărase 
ea o poliţă din lemn de mesteacăn, pe care 
am montat-o chiar la intrare. 

Eram îndrăgostit de femeia mea și 
bănuiesc că și câţiva dintre prietenii noștri 
erau, mai ales cei care nu ezitau să-mi 
spună, chiar și după opt ani de la nuntă, că 
am dat lovitura. Călătoream destul de mult 
împreună, fiindcă ea voia să vadă și să știe, 
să înțeleagă spaţiile, fie că erau închise sau 
deschise, fie că erau clădiri noi sau vechi, 
cule sau uriașe complexe comerciale, sta- 
dioane ori muzee de tot felul. Îmi vorbea 
despre linii, structuri, planuri tăiate, spiritul 
betoanelor, profiluri, mascaroane, denticule, 
vibrații în oţel, funcţionalitate şi organici- 
tate, dar, mai ales, îmi arăta ce era în plus, ce 
nu se cădea, ce ar fi trebuit rapid să cadă. 

a sfârșitul unei toamne a mers 

la Reykjavik, la un simpozion 

despre tehnologii folosite la 
corpurile de încălzit pe bază de combusti- 
bili ecologici. N-am putut-o însoți, mi se 
terminaseră zilele de concediu. La data în 
care trebuia să revină acasă, m-a sunat să 
îmi spună că şi-a schimbat biletul de avion, 
pentru că organizatorii le propuseseră să 
viziteze o comunitate unică din Groenlanda 
şi că e o ocazie pe care nu vrea să o rateze. 
Apoi, o săptămână n-am mai ştiu nimic de 
ea, însă am primit un SMS liniștitor, de pe 
un număr necunoscut: “Nu am semnal aici. 
Totul OK. Te sun când por”. Și m-a sunat 
după patru zile ca să mă anunţe că nu se va 
mai întoarce, fiindcă nu se putea desprin- 
de dintr-o minune arhitectonică pe care o 
vizitase acolo: un iglu uriaș, perfect, ca o 
cupolă de biserică, în mijlocul căruia ardea 
focul, iar lângă foc, blănuri albe, imaculate, 
pe care va dormi împreună cu eschimoșul 
ce construise minunea de gheaţă. 


a 


Sunetul făcut de alunecarea roților pe 
şosea îi producea o moleșeală plăcută, ce o 
ţinea suspendată între realitate și vis. „Încă 
puţin şi suntem la han. Trebuie să pun 
benzină. Acolo puteţi să vă faceţi treburile, 
dar nu stăm mult, că vreau să ajung la mare 
pe lumină”. Tatăl ei conducea de vreo pa- 
tru ore fără întrerupere. Ava deschise ochii, 
cât să-și vadă părinţii pe locurile din faţă, 
privind înainte concentrați, de parcă şofau 
amândoi, şi căzu din nou în visare. Acolo îi 
era mai bine decât oriunde, pentru că aco- 
lo lucrurile se întâmplau după voia ei. 

vo stătea cu piciorul proptit de 

balustrada făcută din bârne nege- 

luite, care separa cerdacul hanului 
de parcarea benzinăriei. Terminase ţigara şi 
parcă tot nu îi venea să intre înapoi în bu- 
cătăria restaurantului unde aerul saturat de 
aburi şi de mirosul de ulei încins era deja 
sufocant. S-ar fi urcat fără ezitare în oricare 
dintre mașinile care făceau popas în drum 
spre mare, dacă cineva ar fi fost dispus să-l 
ia. 

I se întâmpla des să se viseze în braţele 
unui străin, dar mai frumoase și palpitante 
decât îmbrăţișarea erau toate staţiile, incer- 
titudinea și ezitările care duceau până aco- 
lo. Cu puţin timp în urmă, Ava visase că se 
află într-un tren cu destinaţie necunoscută, 
fapt care făcea călătoria şi mai excitantă. În 
fâșiile de lumină galbenă, filtrată prin jalu- 
zele ca într-un film vechi, pluteau particule 
minuscule de praf, învolburate cu fiecare 
adiere produsă de trecerea cuiva. Oamenii 
așezați pe banchetele de lemn i se păreau 
cu toții familiari, fără să-i cunoască. Simţea 
acea bucurie mocnită, ca dinaintea marilor 
întâmplări. Când s-a ridicat să-și ia ceva 
din bagaj, a simţit cum un braț puternic 
o cuprinde de la spate. Un glas adânc i-a 
şoptit fierbinte în ureche, „Vino cu mine, 
acum! Te doresc ca un nebun.” L-a urmat 
cu acel sentiment de fericire desăvârșită, pe 
care-l cunoștea doar din vis. 

Ivo ştia foarte bine că aprinzându-și 
cea de-a doua ţigară risca să-şi piardă sluj- 
ba, obţinută prin intervenția tatălui unui 
coleg de facultate. Înțelegerea fusese de la 
bun început, o ţigară la fiecare două ore, 
nu mai mult. Trăgând adânc în piept şi 
privind spre munţii care tremurau fumurii 
în fundal, căzu în reverie. Poate că reverie 
nu este termenul cel mai potrivit aici, con- 
siderând faptul că fanteziile sale aveau cu 
precădere un conţinut sexual. Spre deose- 
bire de cele din timpul nopţii, cele diurne 
aveau însă un aer mai romantic. Fetele care 
făceau obiectul dorinţei sale erau necunos- 
cute și fără excepţie frumoase, cu părul 
lung și de cele mai multe ori blond, și cu 
un fel de mister în privire. Culmea era că 
acea privire nu îi era niciodată adresată. 
Chiar și când le ţinea în braţe, ele priveau 
într-o parte sau undeva în spatele lui, iar 
el avea de fiecare dată senzaţia că fata nu-i 
aparține cu adevărat. 

Maşina se opri exact în dreptul cerda- 
cului, singurul loc în care mai era umbră. 
leşiră pe rând, mai întâi Ava, apoi mama, 
care începu să-și scuture firmiturile din 
poală, fratele ei, care o luă imediat la fugă 
spre locul de joacă, şi după o vreme tata, 
care găsise ca de obicei ceva de moșmondit 
în jurul volanului. „Care rămâneţi la 
mașină, ca să n-o mai încui?” Ava nu avea 
nicio urgenţă fiziologică, așa că rămase ea. 

Trezit din reverie de scrâșnetul frânei 
de mână, Ivo își mută privirea spre mașina 
care tocmai parcase la picioarele lui. Dădu să 
intre în bucătărie, dar întoarse capul, cu acea 
curiozitate involuntară pe care o ai când auzi 
deschizându-se o ușă și rămase locului: fata 
care tocmai ieşea din mașina prăfuită era cea 
care-i vizita cel mai des visele. Se întoarse şi 
rămase ţintă cu privirea la ea. 

Afară era mai cald decât în mașină, așa 
că începu să-și desfacă nasturii de la blu- 
za înflorată îmbrăcată de dimineaţă peste 


maieu. Deodată, simți că cineva o privește. 
Ridică ochii, îndepărtându-și şuviţa aurie 
care-i căzuse, şi căută sursa privirii. Trecu 
o vreme până când ochii, orbiţi de soare, 
i se obișnuiră cu umbra cerdacului. Văzu 
silueta neclară a unui tânăr care fuma spri- 
jinit de zidul restaurantului. Își dădu sea- 
ma că trebuie să fie tânăr după atitudinea 
nonşalantă cu care tocmai scutura scrumul 
şi după piciorul ridicat pe bârnă. Se uita 
ţintă la ea. Continuă să-și dezbrace bluza, 
scoase mai întâi umărul drept la iveală, 
perfect ca un măr. Stătuse câteva zile la 
plajă după terminarea școlii, așa că rotun- 
jimea lui oglindea acum lumina din jur. 
Cu un gest arcuit, aruncă bluza în mașină 
prin fereastra deschisă. Apoi îşi trecu mâna 
prin păr şi, lăsând-o acolo, se uită drept în 
soare. 

Ivo întoarse capul într-o parte şi pri- 
vi din nou munţii. Ar fi trebuit să plece, 
dar nu se putea mișca din loc. După un 
timp, trecu cu privirea pe deasupra fetei și 
o văzu cum se uită în telefon. Avea picioare 
lungi, cu gleznele fine, iar sânii împingeau 
materialul maieului, atât cât să se vadă că 
nu purta sutien. Când ochii îi ajunseră în 
dreptul bustului, o simți cum se cabrează. 
Mai rămase acolo un pic, apoi își ridică din 
nou privirea spre munți. Avea nevoie de 
răcoarea lor. 

Se întoarse astfel încât să vadă imagi- 
nea tânărului reflectată în ecranul telefonu- 
lui. Arăta bine. Prin tricoul alb i se vedeau 
braţele musculoase, probabil că mergea la 
sală. Tocmai îşi aprindea o ţigară cu un gest 
hotărât, cumva golănesc, care o făcu să se 
gândească la un actor văzut într-un film. 
Începu să-și aranjeze din nou părul, apoi, 
amintindu-și că citise într-o revistă cum că 
ar fi un semn de afectare, lăsă repede mâna 
jos. 

Nu-i trebuia mult ca să şi-o imagine- 
ze în camera lui, pe pat. O visase de atâtea 
ori acolo. De data asta însă, știa că ar fi 
mângâiat-o mai mult, i-ar fi trecut mâna 
peste umăr şi apoi ar fi coborât-o încet 
spre talie şi de-a lungul coapselor lungi, 
care se vedeau prin jeans-ii rupți. Poate 
că nici n-ar fi trecut imediat la sex, poate 
ar fi rugat-o să-i arate sânii sau ar mai fi 
vorbit ceva. 

Ava se întoarse cu o mișcare bruscă şi 
îl privi drept în ochi. Il văzu cum își plea- 
că privirea, de parcă s-ar fi gândit la ceva 
ruşinos. Se aplecă iar şi scoase prin gea- 
mul mașinii sticla de apă de pe banchetă. 
Desfăcu încet dopul și bău îndelung cu 
înghițituri mici. Ştia că arată bine, cu băr- 
bia ridicată şi cu pieptul arcuit. Înşurubă 
la loc dopul și-l mai privi o dată scurt. Da, 
semăna cu un actor văzut recent într-un 
film, dar nu-şi amintea nicidecum numele. 
Se visase de câteva ori în braţele lui vânjoa- 
se, odată a visat și un sărut. 

orpul fetei se unduia ca o lia- 

nă pe fundul apei. Erau niște 

mișcări pe care le văzuse într- 
un local unde fetele dansau la bară, poate 
nu chiar așa de lascive, dar pentru el, acum, 
provocatoare. Își zise: „Dacă se mai uită o 
dată încoace, o întreb cum o cheamă”. 

Cufundată în gândurile ei, Ava nu-și 
dădu seama imediat cui aparţinea vocea 
care-i striga numele. Fratele ei o chema la 
locul de joacă, să-i împingă leagănul. Se 
întoarse și porni într-acolo, întrebându- 
se (pentru a câta oară?) dacă arată bine 
din spate. Ivo o urmări cu privirea până 
dispăru după tufa înaltă care ascundea in- 
trarea. Rămase în așteptare, deși depășise 
demult timpul pauzei. 

„Ava, Ionuț, haideţi, plecăm!” Tatăl, 
aplecat peste mașină, se apucă să curețe 
parbrizul cu gesturi repezite. Ava ieși din 
ţarcul unde se jucau copiii şi porni spre 
mașină ţinându-și fratele de mână. Parcă 
venea spre el. După ce-și instală fratele în 
scaun şi-i încuie centura, ocoli mașina cu 
paşi repezi şi urcă în mașină. Când tatăl ei 
manevră ieșirea din parcare, distanţa de Ivo 
fu doar de doi metri, dar Ava se uita drept 
înainte, nemișcată și albă ca o camee înca- 
drată de fereastra deschisă a mașinii. 


Conscriptio spirit = 


Claudiu T. ARIEŞAN 


(1) Există numeroase legături de sub- 
stanță, adesea inextricabile şi subtile, între 
făptuirile spirituale de orice fel — că sunt 
artistice, religioase, culturale — şi posibili- 
tățile lor de descriere adecvată şi punere în 
pagină folositoare pentru posteritate. Anii, 
deceniile, secolele şi, arareori, mileniile dau 
limpede mărturie despre acest efort colectiv 
şi susținut de întreţesere şi contextualizare 
dinamică, ce caută a păstra cât mai fidel 
memoriile colective sau individuale. Un 
proiect lăudabil şi de mare anvergură este, 
exempli gratia, cel început prin volumul bi- 
lingv Aristofan, AcharnieniiAcharnes, trad., 
note Liviu Franga, introd., note Theodor 
Georgescu, Editura Eikon, Bucureşti, 2019, 
337 p., preconizat ca prim tom din seria de 
opere complete ale genialului comediograf 
elen. Piesele sale polimorfe au străbătut 
aproape nevătămate axiologic nenumărate 
epoci culturale şi mentalități estetice, dove- 
dind o vitalitate afară din comun, compara- 
bilă pe alocuri cu monumentalitatea şi forța 
modelatoare proprii genialei triade a trage- 
dienilor greci: Eschil, Sofocle şi Euripide. 
De aceea, proiectul de translare în bună 
română literară a dramaturgiei aristofani- 
ce, început de proteicul clasicist şi scriitor 
care e Liviu Franga încă din finalul anilor 
“80 şi adus acum în pagină tipărită pentru 
amatorii de literatură perenă, nu poate de- 
cât să ne încânte. Calitățile personale de 
autor dramatic, recunoscute de critici, îl 
îndreptăţesc pe traducător să afirme că nu 
dăruieşte publicului o simplă versiune, ci 
„oferă traducerea unui spectacol” din care 
cititorul devine parte profund implicată, 
ce (întrevede „scena pe care joacă actorii, 
interpreţii textului dramatic”. Ad plura si- 
mmillima, magister! 


(ID). O veritabilă antologie a sufe- 
rinţei pentru credință, dar şi a eroicităţii 
virtuţilor unor martiri moderni ce sfidează 
opiniile blazate că vremea minunilor vii a 
trecut, este cartea realizată în tandem de 
Francisca Băltăceanu şi Monica Broştea- 
nu, Martori ai fericirii. Şapte vieți de sfin- 
ți români, cu un cuvânt însoțitor de PS. 
Mihai Frăţilă, episcop greco-catolic de 
Bucureşti, Editura Humanitas, Bucureşti, 
2019, 243 p. Volumul descrie, cu multe 
mărturii ale contemporanilor, biografiile 
celor şapte ierarhi români uniţi cu Roma 
(Vasile Aftenie, Valeriu Traian Frențiu, 
Ioan Suciu, Tit Liviu Chinezu, loan Bă- 
lan, Alexandru Rusu, Iuliu Hossu) care au 
fost beatificaţi recent, la 2 iunie 2019, pe 
Câmpia Libertăţii din Blaj, de însuşi Su- 
veranul Pontif al Bisericii Catolice, Papa 
Francisc. Cum declară autoarele, „această 
carte se bazează pe dosarul înaintat la Va- 
tican în vederea recunoaşterii martiriului 
celor şapte episcopi greco-catolici români 
morţi sub prigoana comunistă între anii 
1950-1970” — un dosar de 1868 de pa- 
gini, realizat cu maximă acribie istorică 


şi ştiinţifică, bazar pe declaraţii date sub 
jurământ şi însumând 571 de documente, 
majoritatea originale, ce sprijină argumen- 
taţia respectivă. Cum subliniază Gabriel 
Liiceanu „când, în 1948, comuniştii au 
desfiinţat Biserica Greco-Catolică, al cărei 
rol a fost uriaş în naşterea sentimentului 
de nație a românilor, în educarea lor şi în 
apariţia conştiinţei latinităţii noastre, le- 
au cerut episcopilor să se lepede cu legă- 
mântul făcut de Biserica lor în urmă cu 
248 de ani. Cu toţii au luat această cerință 
ca pe o insultă. Şi au ales, cum spune unul 
dintre ei, «marea cinste a temniţei pentru 
credință»”. Intraţi definitiv în „panteonul 
demnităţii prin suferinţa şi devotamentul 
lor pentru adevăr” ei au pătruns şi în rân- 
dul select spiritualiceşte al Fericiţilor oma- 
giaţi de întreaga eclezie catolică, primind 
în fața lumii întregi consacrarea bucuriei 
ce „îi oferă întotdeauna omului măsura... 
fără măsură a dragostei lui Dumnezeu”. 


(IID. Un debut târziu, dar din fe- 
ricire nu tardiv, este cel al poetei şi proza- 
toarei — vizibile până acum cu precădere în 
mediul online şi la numeroasele evenimen- 
te organizate de BCUT „Eugen Todoran” 
unde activează de ani buni — Dorina Mă- 
gărin, Galeria oglinzilor (proză mai mult 
sau mai puţin scurtă), pref. Cornel Ungu- 
reanu, Editura David Press Print, Timi- 
şoara, Timişoara, 2019, 242 p. O lansare 
memorabilă a cărții a avut loc de curând, 
la librăria Esotera din oraşul de pe Bega, 
unde invitaţii Cornel Ungureanu, Adrian 
Dinu Rachieru şi cronicarul subsemnatar 
au consfințit intrarea de facto în lumea li- 
terară locală a unui prozator talentat, cu 
largi perspective de evoluţie în domeniu. 
Banatul ca matrice structurală, ţinuturile 
originare, oraşul în special şi marea lume 
liberă în general (Montreal, SUA, Viena, 
Londra şi alte cele visate cu ochii minţii de 
orice călător îndătinat) sunt cadrele ce con- 
ţin interesantele incursiuni memorialistice 
cu pasaje întregi în grai sau crochiuri de- 
cupate din cotidianul ardent, impregnate 
de citate profunde din autori frunzăriţi şi 
iubiţi cultural cu eleganță de autoare. Se 
dă în aceste compoziţii — voit eclectice şi ca 
structură şi ca dimensiuni — o luptă destinsă 
şi constructivă între vocaţia autohtonistă a 
scriitoarei ce descrie cu şarm păţaniile unui 
univers rural atopic când idealizat, când 
bagatelizat şi capacitatea reală a aceleiaşi 
de a plonja în meditații cu tentă existenți- 
ală, decupate scurt — e drept — de o faptică 
ce o agresează şi seduce deopotrivă. Apoi 
fragmentele de corespondență aruncate 
ici-colo au şi ele rolul lor de a contribui la 
o sănătoasă fragmentare şi chiar decompo- 
ziţie a fluxului prozastic, reunind crâmpeie 
de gând şi iconicităţi vizuale. Textul meu 
favorit, Privind-o pe Smarty — ispravă ani- 
malieră cu implicații umaniste şi familiale 
— adună multe din aceste calități evidente 
şi, lângă alte reuşite neîndoielnice compun, 
repet, un volum ce ne dă speranţe în sporul 
unei voci puternice şi originale a literaturii 
timişorene. 


iviva 


red 


PATRIE 


Pater noster, nu te mai ascunde în peisaj, 
dulce închisoare cu gratiile înflorite 

ce aș putea să îți mai doresc? Le ai pe toate. 
Cuib de pasăre cântătoare, zbor întrerupt, 
popasuri pe creștetele statuilor coclite, 
cine vă mai cunoaște, umbre vechi? 


Vântul ne aduce miros de iarbă cosită, 

dar unde se pierd toate miresmele, cine aude 
cum geme inima copacului iarna? Eu văd 
numai tăcerea care aprobă timpul, o lupă 

de gheaţă îmi apropie prundul pestriţ, 
paleta unui pictor lovit de amnezie. 


Istorie, periscop ruginit, ochi de melc 
cu care pipăim faptele părinţilor noștri, 
oare ești busola porumbelului călător? 
Tot mai bătrâni urcăm înspre muzeu, 
cam rușinaţi de ecourile marilor săli, 
miopi, nedumeriţi ne întoarcem acasă. 


Dacă toate au un singur izvor, de ce 
negrul scrie pe alb și albul pe negru, 
se mai poate șterge ceva, ori în van 
vrei să scapi de urmele rușinoase, 
are hărnicia vreun final galactic? 


Ecoul pe care am călcat dintotdeauna 
era piatră şi nu știam. Asurzit de tăcere 
eram eu însingurarea celui apropiat, 
purtat lent dintr-o anarhie în alta. 
Doar toamna, la culesul păsărilor 
începeam să înţeleg anotimpurile, 
voinţa de a trage cercuri perfecte. 


La capăt de timp, totul e derizoriu, 
albastrul este ridicol și plat ca uitarea, 
lacrimile ard dar nimeni nu mai știe 
mișcarea prelungă de renunțare, 

nu poate să lege capetele între ele, 

să închidă ușa încet, ca la priveghi. 


CENUȘĂ STELARĂ 


o bicicletă plimbă solstițiul de iarnă prin burg 

urmele ei străpung frigul 

îngheţată libertatea stă ghemuită într-un ţurţure la streașină 

ţipătul mierlei negre trezește amintirile anticarului mahmur 

vidul istoriei e plin de găuri negre 

viitorul se ascunde în frumuseţea unei femei 

calamităţi naturale în lacrima mamei 

la lumina candelei ne-au fracturat sângele mercenarii imperiului migrator 
din vreascurile lui în șemineu se fabrică cenușă stelară 

degetele subţiri ale unei pianiste ne recompune chipurile 

oglindă concavă lacrima 

ireversibilul poem din vocea strangulată a lui nichita 

incendiem coperţile compendiului de gastronomie 

foamea trece prin garderoba imperială a mariei tereza 

nechezat de cai prin istorii 

ecoul poemelor noastre mâine va fi un ieri plin de întrebări 

buzele tale intredeschise pe marginea ploii ne spală sărutul 

migală demnă de picasso 

cenușa stelară ne-ntoarce în noi lacrimile 

trupul tău ascunde de tine ridul de pe sânul stâng 

ne copilărim într-o floare de cactus devenim sensibili la insomniile dimineţii 
frumuseţea ta înflorește bisturiul din mâna cerșetorului 

în scuar miros de pâine coaptă 

la jocul de zaruri ţi-ai pierdut virginitatea poemului 

cenușa stelară fardează razele lunii 

o păpădie dezintegrează zborul unui fluture 

în scârțâitul ciuturii ne stocăm mailurile 

locuim în scorbura eternității 

aici fiecare zi poartă numele unui poet cum ar fi montale eminescu blaga nichita... 
toate lucrurile atinse devin poeme 

așa s-a ajuns ca buzele noastre să recite poeme de dragoste din senin 

sub tălpi un drum desfundat plin de poeme virgine 

cenușa stelară e contemporană cu mirosul cafelei 

e o după amiază cu precipitaţii mixte în trupurile noastre 

ieșirea din scorbură o aventură astrală 

pe umbrele noastre se joacă șotron 

nostalgia primului sărut ne năpădește buzele 

împietresc în noduri și semne șoaptele 

în scorbura eternității poeții își exercită dreptul de veto prin tragere la sorți 
forma filigramată a privirii naşte confuzii la jocul de zaruri 

tu ai adormit într-un poem 

braţele tale leagă viclenia trecătorilor la ochi 

continui să mă faci vulnerabil la șoaptele tale 

ne tatuăm trupurile cu cenușă stelară 

tangentă la liniștea mea liniștea ta generează pe corso neliniști în umbra birjarului 
bâjbâim prin lumina lunii 

solstițiul de iarnă se plimbă cu bicicleta prin burg 


nu știu când mi-au căzut ochelarii tu mă tragi de nas chicotind gura ţi-e plină de trecători 


mă plimb pe un cal alb prin imperiul fricii 

învăţ să-mi număr eșecurile 

până departe ne miroase sudoarea mi se pare că ești o femeie înflorită în zarzăr 
mii de virgule biciuiesc foamea din farfurii 

ne îmbrăţișăm braţele inocenţa într-o extensie infinitezimală 
neoliticul timpuriu al răbdării prin buzele noastre 

o sinucidere nedovedită 

talpa destinului potcovită ne poartă noroc 

îţi simt încheieturile ieșind din mine 

există un afară înlăuntrul nostru 

încăpător în auzul nostru claxonul mașinii latră în spărtura zidului 
generaţia trădată a imperiului poartă pe umeri stupiditatea clipei 
îmi simt umbra consecventă 

copacul de vinilin ezită să iubească 

liniştea în zigzag prin gaura cheii 

în rest un miros de pâine coaptă prin respiraţia noastră 

obosim în alergatul peregrinilor 

părăsesc şotronul merg la pescuit 

tremur ca absenţa zilei de mâine prin trupul tău 

de pe sărut ne cad solzi de peşte 

cireșul înflorește în vibrația terrei 

abandonăm discursul non verbal al timpului 

lumina rămâne descumpănită în privirea ta 

ne desparţi umbrele cu un pocnet de bici 

există un început al sfârșitului 

de ce ne pocnește deșertul între degete 

ochelarii cu capul în frigider 

creștetul păsării cuibărite în palme îmi ciuguleşte degetul 

rănile frigului înfloresc 

ne vindecăm de lumină în afara noastră 


| di 


Robert LAZU KMITA 


Superbele scrieri ale lui Horia-Ro- 
man Patapievici din ultimul său volum, 
Două eseuri despre Paradis şi o încheiere, 
ne-au convins: în epoca noastră ultra- 
tehnologizată se pare că doar poeţilor 
le mai este îngăduit să vorbească despre 
subiecte atât de inactuale precum para- 
disul. La urma urmei, ce ar mai putea 
spune teologii sau filosofii creștini după 
ce, o dată încheiată explorarea întregii 
lumi cunoscute, epigonii modernităţii 
s-au grăbit să ne anunţe, compătimitor 
şi crud, că textul biblic despre Eden nu 
este decât un simplu „mit? Cum ştim 
prea bine ce otrăvuri teribile ascunde 
acest cuvânt sinonim, de obicei, cu cel 
de „minciună”, ne-am simţit adesea 
descumpăniţi, noi, iubitorii vechilor is- 
torii, în faţa „cuceririlor ştiinţei” recente. 
Aşa se face că am încetat să mai vorbim 
despre textele cerești cuprinse în Cărțile 
Sfinte ale Tradiţiei iudeo-creştine. 

Cine dintre dumneavoastră își poate 
aminti vreo predică, măcar una!, pe su- 
biectul localizării Paradisului? Sau câţi 
dintre noi i-ar putea răspunde Sfântului 
Ioan Gură de Aur care îşi întreba, retoric, 
credincioșii, unde este paradisul și cum 
se poate ajunge în ţara tinereţii fără de 
bătrâneţe şi a vieţii fără de moarte? Ani- 
mat, poate, de nebunia genialului Pound 
ori de îndrăzneala frământatului Dante 
- ale căror viziuni au fost prezentate cu 
imbatabilă erudiție de către Horia-Ro- 
man Patapievici - , am ajuns să sper, 
pentru câteva clipe, că voi reuși să răs- 
pund întrebărilor cruciale luate cu asalt 
de distinsul nostru prieten. Nu ştiu dacă 
voi reuși. Însă, după cum ne-a amintit 
în finalul cuvântului rostit cu ocazia lan- 
sării cărţii sale aici, la Timișoara, ne ră- 
mâne poezia... În acest spirit vă propun 
nu un studiu, ci, mai degrabă, un poem. 
Un poem dedicat atât Dumnezeului lui 
Dante şi Insulei fără Anotimpuri precum 
şi, deopotrivă, lui Horia-Roman Patapi- 
evici. 

Faptul extraordinar 


Consemnată de Părintele domi- 
nican Bartolomé de las Casas în storia 
Indiilor, mărturia lui Cristofor Columb, 
străbătută de un crescendo emoţional 
lesne perceptibil, arată că nopţile ce au 
precedat ziua de 16 August 1498 vădeau 
apropierea unui moment crucial al celei 
de-a treia expediţii a genovezului: „Ami- 
ralul spune că în tot timpul nopţilor se 
minună de schimbările ce aveau loc pe 
bolta cerească şi în climă, când descoperi 
pământuri la o depărtare atât de mică de 
ecuator. Acestea se întâmplară când soa- 
rele fusese în constelația Leului, iar pe 
acest pământ, dimineaţa suflau vânturi 
răcoroase iar locuitorii erau mai albi de- 


cât ceilalți locuitori din Indii? 


Totul în acea zi de 16 August preves- 
tea ceva ieșit din comun. După ce înaintă 
- „cu ajutorul lui Dumnezeu” - mai bine 
de 26 de leghe pe o mare liniștită precum 
oglinda unui lac celest, Columb „observâ 
un fenomen uimitor: când navigase de la 
insulele Canare spre Española și se de- 
părtase cu 300 de leghe către vest, acele 
compasului începuseră să se încline în- 
dată cu un cart spre nord-vest, iar Steaua 
Polară nu se ridicase mai sus de 5 grade. 
Acum, însă, în această călătorie, acele se 
înclinau spre nord-vest numai în tipul 
nopţii, dar cu mai mult de 1,5 carturi, 
iar unele ace se înclinau spre nord-vest 
cu o jumătate de vânt, adică cu două 
carturi. Așa se întâmplă tot timpul, doar 
noaptea.” 

Şi totuşi abia în ziua următoare, 
vineri, 17 August 1498, după ce străbă- 
tu mai bine de 37 de leghe pe o mare 
liniştită, navigatorul realiză evenimentul 
epocal care tocmai se petrecuse: „Faptul 
că nu se mai descoperă alte insule, spune 
amiralul, dovedeşte că pământul pe ca- 
re-l părăsise trebuie să fie un mare conti- 
nent sau locul unde se află raiul pământesc 


(subl. R.L.).”4 
Lângă Eden, pe contur 


Relatată în termeni de o deconcer- 
tată simplitate, prezumtiva traversare a 
unei regiuni situată în proximitatea pa- 
radisului nu a iscat nici o suspiciune, nici 
o interogație sceptică în mintea narato- 
rului, Părintele Bartolomé de las Casas, 
după cum nu stârnise nici cea mai mică 
umbră de îndoială în cea a navigatoru- 
lui. De fapt, atât pentru ei cât şi pentru 
majoritatea contemporanilor, existența 
istorică, reală, tangibilă a paradisului 
terestru, era un fapt incontestabil. Jean 
Delumeau are deplină dreptate atunci 
când afirmă că navigatorul „a fost stă- 
pânit realmente de ideea că Noile Indii 
se găsesc în vecinătatea paradisului teres- 
tru”? Singura problemă nerezolvată ră- 
mânea aceea a poziţiei geografice a grădi- 
nii unde puteau fi găsite tinerețea fără de 
bătrâneţe şi viaţa fără de moarte. 

Cristofor Columb nu a precupeţit 
nici un efort pentru a descifra enigma 
istoriei relatată de cărțile negreşelnice ale 
Sfintei Scripturi. Mărturie stau paginile, 
extrem de consistente, dedicate acestui 
subiect în scrisoarea trimisă alteţelor 
lor regale, Regele Ferdinand al II-lea de 
Aragon şi Regina Isabela I a Castiliei, în 
preajma datei de 30 Mai 1498.6 Ai spune 
că aproape toate autorităţile intelectuale 
ale epocii sunt invitate la acest symposion 
dedicat teoriilor despre locaţia grădinii 
Edenului. Aristotel, Strabon, Plinius, 
Ptolemeus, Sfinții Ambrozie, Augustin, 
Beda Venerabilul, Isidor din Sevilla și 
încă mulţi alții probează, cu toţii, con- 
vingerea sa că a descoperit poziția geo- 
grafică a paradisului - „în care nimeni nu 
poate intra fără permisiunea lui Dumne- 


zeu.” 


Am putea continua de-a lungul 
multor altor pagini prezentarea ideilor şi 
călătoriilor acestui aventurier inegalabil. 
Ceea ce am arătat, însă, până în acest 
punct, este suficient spre a permite expri- 
marea unei prime premise: existența unei 
locaţii geografice a raiului în care Dumne- 
zeu i-a aşezat pe Adam şi Eva la începutul 
istoriei lumii era considerată, în secolul al 
XV-lea al erei creștine, un dat indubitabil. 
Dacă acest lucru ne-a devenit cât se poa- 
te de clar prin invocarea convingerilor 
lui Columb reflectate în paginile jurna- 
lului celei de-a treia călătorii în Lumea 


dornici de o cunoaștere aprofundată se 
vor mulțumi cu precizarea că, pentru 
prima oară, lucrarea a văzut lumina ti- 
parului în 1875, când a fost publicată 
de Miguel Ginesta la Madrid. Pentru 
maximă acuratețe furnizăm aici textul 
originalului spaniol, care se găsește, în 
volumul 2 al ediţiei menţionate, la pagi- 
na 314: „Y dice que cada noche estaban 
sobre el aviso maravillândose de tanto 
mudamiento del cielo, y de la tempe- 
rancia dél, allí, tan cerca de la línea 
equinoccial, en todo este viaje, despues 
de haber hallado la tierra; mayormente 
estando el sol en Leo, donde, como ar- 
riba ha dicho, por las mañanas se vestia 
un ropon, y la gente de allí de Gracia ser 
más blancos que otros que haya visto en 
las Indias.” 

3 Jurnalul de bord al lui Cristofor Co- 
lumb, ed. cit., p. 295. În ediția din 1875, 
textul original se găseşte la aceeaşi pagină 
314: „Dice aquí una cosa maravillosa, 
que cuando partia de Canaria para esta 


Nouă, acum a devenit imperios necesară 
stabilirea raţiunilor profunde ale unei 
asemenea abordări a textelor sfinte. Cu 
alte cuvinte, a sosit momentul să înfrun- 
tăm una dintre cele mai dificile întrebări: 
ce anume motiva lectura riguros /izera- 
lă a istoriei din cartea Genezei? Spre a 
descoperi răspunsul corect și complet la 
o astfel de interogaţie avem, de această 
dată, nevoie de geniul celor mai străluci- 
te minţi slujitoare ale Tradiţiei Creştine: 
Sfinţii Augustin și Toma d'Aquino. 


(Va urma) 


! Editura Humanitas în 2018. 

° Jurnalul de bord al lui Cristofor 
Columb, Bucureşti, Editura Artemis, 
1992, p. 295. Traducerea îi aparţine lui 
Theodor Enescu care, într-o succintă 
notă, a precizat că „descrierile celei de 
a doua şi a treia călătorii au fost efectu- 
ate în redacţia fostei Edituri Științifice 
pentru ediţia din 1961, după versiunea 
în limba rusă, confruntată cu originalul 
spaniol al redactării lui Las Casas repro- 
dus în ediţia îngrijită de Augustin Mi- 
lares Carlo, Mexic, 1942.” Scrisă între 
1527 şi 1561, Historia de las Indias are o 
istorie atât de sinuoasă încât numeroase 
pagini ar fi necesare spre a o zugrăvi în 
întregime. Sperăm, însă, că acei cititori 


Española, pasando 300 leguas al Oueste, 
luego nordesteaban las agujas una cuar- 
ta, y la estrella del Norte no se alzaba 
sino 5°, y agora en este viaje nunca le ha 
nordesteado, hasta anoche, que nordes- 
teaba más de una cuarta y media, y algu- 
nas agujas nordesteaban medio viento, 
que son dos cuartas; y esto fué, todo de 
golpe, anoche.” 

í Jurnalul de bord al lui Cristofor Co- 
lumb, ed. cit., p. 296. Iată şi textul ori- 
ginal din Historia de las Indias, p. 315: 
„Dice, que con no hallar ya islas se cer- 
tifica, que aquella tierra de donde viene 
sea gran tierra firme, ó á donde está el 
Paraíso terrenal.” 

5 Jean Delumeau, Grădina desfătă- 
rilor. O istorie a paradisului, Bucureşti, 
Editura Humanitas, 1997, p. 98. 

* Am consultat traducerea în limba 
engleză a scrisorii realizată de istoricul 
R. H. Major de la British Museum și 
publicată alături de textul original: Se- 
lect Letters of Cristopher Columbus, with 
Original Documents, relating to his Four 
Voyages to the New World, London, 1847, 
p. 135 sq. 

7 Textul se găseşte Select Letters of 
Cristopher Columbus, with Original Do- 
cuments, relating to his Four Voyages to the 
New World, ediția citată, la pagina 137. 


»»»»Kakutani e femeia-kamikaze. Nu 
pot s-o dea afară de la Times fiindcă e şi 
feministă şi asiatică, şi cu regulile astea îm- 
potriva discriminării... 

Norman Mailer 


[Recenzia ei] a fost ca și cum o zână 
bună m-ar fi atins cu bagheta ei magică. 
Marry Karr 


Să scrii tu o elegie pentru adevăr* 
în care să foloseşti întreg arsenalul mis- 
tificării, asta da performanţă demnă de 
o fostă chief book critic la The New York 

Times! Michiko Kakutani a fost, până 
ieri, alaltăieri, în 2017, timp de 34 ani, 


critic literar al cândva importantului co- 
tidian new-yorkez. După care s-a retras 
să cugete. Orbită de puterea propriilor 
verdicte (de multe ori abracadabrante) 
în materie de literatură, care, datorită 
tirajului publicaţiei, influenţaseră serios 
soarta multor cărţi recenzate, doamna 
Kakutani a bătut, în fine, încrezătoare la 
ușa unei edituri, cu un text propriu. Avea 
63 de ani. I s-a deschis și deşi subiectul 
propus — Donald Trump şi relatia sa 
cu adevărul — era deja cam tocit (şi-n 
susul, şi-n josul șmirghelului), i s-a dat 
repede un ISBN. 

ichiko e fiica unui ma- 

tematician american de 

origine japoneză pe care 
— citindu-i cartea n-ai cum să nu-i dai 
dreptate doamnei critic — recunoaște că 
nu-l moşteneşte în materie de... logică. 
Kakutani Sr., profesor la Yale timp de câ- 
teva decenii, a demonstrat mai multe te- 
oreme importante în topologie și analiză 
funcţională, dintre care una îi poartă nu- 
mele. Fiica sa, născută și şcolită la New 
Haven, Connecticut (da, Yale), ne oferă, 
din păcate, o carte unde argumentaţiile 


Cind Michiko dă 
cu pietre-n Derrida 


prezentate sunt exemple clasice de non 
sequitur. Nimic nu derivă: la capătul 
multora dintre demonstrațiile încercate, 
indiferent că e vorba de politica externă 
sau electorală americană, de postmoder- 
nismul francez al deceniilor șase şi șapte 
sau de chiriașul actual de la Casa Albă, 
nu se poate scrie cu cugetul împăcat 
q.e.d. Ce-i drept, e posibil ca țelul ascuns 
al cărţii, acela de a şterge urmele lăsate 
de mulți reprezentanţi ai presei culturale 
pe plaja educaţională americană, care au 
condus deja două-trei generaţii rătăci- 
toare spre peisajul haotic de azi, în mod 
paradoxal deplâns în text, s-o fi obligat 
la ambiguităţi și lipsă de coagulare tex- 
tuală. 
-am nimic împotriva tex- 
telor cu volum limitat 
(cartea doamnei Kaku- 
tani numără 173 pagini, în format mic, 
aproape pocket), măcar că ar striga, nu-i 
aşa, la mine, din teancul de lângă fotoliu, 
şi Prințul lui Machiavelli, care nu pune 
de-o sută de pagini, şi Biblia abreviată a 
lui Thomas Jefferson. Dar te-ai aştepta, 
ca cititor, la un text dens şi original 
din partea unui intelectual purtător de 
carte blanche. La tel, refuz să comentez 
nuanţa patetică, de deja-vu, a titlului. 
Ce şochează însă de la primele pagini 
e stilul de compunere-de-clasa-a-opta, 
unde elevul a fost învăţat să arunce în 
luptă tot felul de nume şi citate ca să dea 
senzaţia de erudiție. Ca martori ai acu- 
zării de sorginte progresistă, împotriva 
celor şi mai ales celui care, conform cu 
viziunea ei, e vinovat de asasinarea ade- 
vărului în America, sunt listaţi și citați 
laolaltă Hannah Arendt, Papa Francis, 
Tom Wolfe, Alan Bloom (!!!), Abraham 
Lincoln, Obama, Philip Roth, Orwell 
(1), Umberto Eco (!!) şi Garry Kaspa- 
rov. Plus Spike Jonze, din care, apropo, 
Michiko foloseşte următorul citat, mai 
adânc decât Platon și Aristotel: „Our 
subjectivity îs so completely our own” Nu, 
serios! Citatul ăsta, de un umor involun- 
tar care îl bate până şi pe clasicul “Nici 
nostalgia nu mai e ce-a fost”, e motto-ul 
capitolului 3 al cărţii. 
upărarea cititorului față de 
chemarea în boxa martori- 
lor de către acuzatoarea lui 
Trump a zeci și sute de nume mari, e 
dublă: mai întâi, nepotrivit e felul cum 
e făcută (aşa cum X a spus, de amintit 
citatul din Y, după cum Z povesteşte: 
ştacheta stilistică e foarte joasă, ar putea 
trece peste ea, și foarfecă și flop, orici- 
ne). Apoi, prezentarea drept aliați a unor 
personalităţi care nu i-au fost şi nu au 
cum să-i fie ideatic aproape e lipsită de 
onestitate. În cazul lui Tom Wolfe, spre 
exemplu, m-am oprit, plictisit, cu nu- 
măratul „intervenţiilor” lui din carte la 
opt, dar sunt mai multe. Wolfe, care ne- 
a părăsit anul acesta, a luat mereu fățiș 
poziţie împotriva political correctness şi 
a practicanţilor oportunişti din mediile 
academice şi artistice, adică a aliaţilor și 
admiratorilor obișnuiți ai lui Kakutani, 
ştampilându-i încă din anii 1970 ca „ra- 
dical chic”, titlul unui eseu al său care a 
făcut istorie. 
Mai mult, antipatia a fost mereu re- 
ciprocă, şefa criticilor de la MYT etiche- 
tând, spre exemplu, la rândul ei romanul 


„I Am Charlotte Simmons”, din 2004, 
al lui Wolfe, ca flat-footed şi plin de ste- 
reotipuri. Prezentarea vieţii de campus 
a gay-lor, ca şi multiculturalismul, aşa 
cum apar în roman, au nemulțumit-o 
grav pe Michiko. La fel aerul de supe- 
rioritate cu care, cică, domnul Wolfe își 
tratase eroina. Păi atunci, când (mai) to- 
tul te desparte de felul în care gândeşte 
şi scrie Wolfe și îți presari cronica la 
cartea lui cu onomatopee (infantile) ca 
Yikes!, cum să vii şi să-l propui cititorilor 
ca martor al acuzării, pe care o conduci? 
Puţină onestitate, ce Dumnezeu! 

La fel, acapararea lui Roth, care a 
practicat toată viața un bun-simţ-de- 
centru-stânga și care, spre deosebire de 
Kakutani, a reacţionat la toate momen- 
tele grave din istoria recentă americană, 
provocate de progresiști-militanţi-neo- 
marxişti, e o obrăznicie. Citate din Roth 
din anii *60, care marchează rezistența 
lui la schimbările-provocatoare-de-haos 
din societatea americană, sunt folosi- 
te ca argumente împotriva celui care, 
conform cu M. K., provoacă haos azi 
la Casa Albă. (Indiferent care ţi-ar fi 
orientarea politică, stai și te întrebi: de 
aducerea haosului trebuie acuzată actu- 
ala, sigur, imperfecta, administraţie? N- 
a simplificat ea serios legea taxelor, n-a 
cerut graniţe securizate și n-a renegociat 
tratate comerciale difuz formulate din 
trecut, tocmai pentru a limpezi apele? 
Nu s-au desemnat zeci de judecători, la 
toate nivelele, în posturi lăsate inexpli- 
cabil neocupate de predecesori? Or fi ele 
alte hibe, nu zic nu, dar nu haosul pe 
care îl inventează Michiko). 

A circulare, ca erori 

ogice specifice cărţii, abundă. 
Iată un exemplu: Ayn Rand e una dintre 
puţinele scriitoare pe care Trump a citit- 
o, ni se spune. Dacă a citit-o Trump (şi 
o laudă mulți alți bigoţi, după cum îi 
vede M.K., deşi ei par a fi deputaţi, se- 
natori, lideri ai Congresului, judecători 
de Curtea Supremă), înseamnă că n-are 
valoare. Prin urmare, Trump n-are nici 
el valoare, fiindcă citește o scriitoare fără 
valoare. Lămuriţi? În rest, nişte adjective 
care pun o cortină de fum între greșeala 
logică, de manual, și cititorul altfel bul- 
versat. Ca să găsească un numitor comun 
cu toţi cei pe care i-a convocat în pagină 
s-o ajute să apere „adevărul”, ca o loana 
d'Arc a criticii literare americane, și ca 
să achite sistemul mediatic din care, fie 
şi pe pagina de cultură, a făcut parte, de 
delictul de dezinformare, Kakutani, care 
nu-şi cere o dată scuze în carte, trebuie 
să sacrifice ceva/pe cineva. Altfel, nici c- 
ar fi avut vreo credibilitate. 

Prin urmare, urmează o mică, mare 
epurare. Ca să nu înceapă chiar cu Ro- 
usseau, M.K. plasează, corect de altfel, 
germenele răului (al relativismului, al 
lipsei scării valorilor, al ignorării faptelor 
şi al asaltului lor de către puncte-de-ve- 
dere-diferite) la 1968 şi, în mod șocant, 
lasă, pentru o clipă, aerul de sincerita- 
te să pătrundă textul. Foarte devreme, 
de altfel, în economia cărţii, la pagina 
18, între, sigur, o adiere de marxism şi 
o miasmă de misandrism: „Relativismul 
e în ascendență încă din anii 1960, de 
când au început războaiele culturale. La 
momentul acela, el a fost îmbrățișat de 


Noua Stângă — dornică să expună păr- 
tinirea de care se făcea vinovată gândirea 
Vestică, burgheză, dominată de bărbaţi 
— şi de lumea academică, care a înce- 
put să propovăduiască evanghelia post- 
modernismului, susținând că nu există 
adevăruri universale, ci numai adevăruri 
mai mici, personale — percepții care iau 
naștere sub influenţa forţelor sociale și 
culturale ale momentului”. 
ici începe epurarea. Din 
păcate, aici se și termină. 
simplu de făcut, fiindcă 
cei epuraţi s-au stins de mult sau sunt 
nonagenari și nu opun rezistenţă: Fou- 
cault şi Lacan, Baudrillard, Derrida și 
Paul de Man. Nu scapă unul de kaku- 
tanizare. Da, kakutanized era forma de 
participiu trecut a verbului inventat de 
scriitorii a căror opere căzuseră sub ka- 
tana necruțătoarei de la MYT. Ca să-și 
salveze onoarea (ca şi pe cea a colegilor 
de generaţie din mediile progresist libe- 
rale vinovaţi de asasinarea adevărului), 
M.K. îi sacrifică pe postmoderniștii și 
deconstrucţioniștii de la '68. Ceea ce 
propune însă apoi, ca verigă adiacentă al 
defectuosului lanţ cauzal, nu ţine: „De 
atunci încoace (după anii ‘60, n.n.), ar- 
gumentele relativiste au fost însuşite de 
Dreapta populistă, inclusiv creaţioniștii 
şi contestatarii fenomenului de încălzi- 
re globală”. Nu ţine, fiindcă Michiko 
nu e în stare să explice, lipsită fiind de 
raţionamentul oricărui membru al unui 
debate team studenţesc, cum şi de ce. 
Cum a migrat, vezi Doamne, min- 
ciuna din Stânga în Dreapta? Aici nici 
măcar magicianul Harry Potter, al cărui 
fan declarat Michiko este, n-o poate aju- 
ta. Fiindcă minciuna aceea a cam rămas 
pe malul stâng. Cât despre atacurile ei 
la baionetă contra duhurilor rele (şi di- 
gitale) rusești, „Russian trolls”, din car- 
te, acestea par acum, după publicarea 
raportului Mueller, și mai aiuristice. Şi 
fiindcă tot ajunsesem la Harry Potter, 
haideţi să încheiem cu câteva exemple 
din cronicile literare semnate de Michi- 
ko Kakutani, această arhitectă a relati- 
vismului şi campioană a inconsecvenţei, 
pornită acum în căutarea adevărului 
pierdut, de-a lungul timpului, în NYT: 
„]. K. Rowling a creat în romanele cu 
Harry Potter o lume ficțională la fel 
de bine imaginată ca Oz sau Narnia. 
Rowling a construit o lume epică care 
transcede sursele sale clasice.” 
au, iat-o încă și mai entuzias- 
mată de memoriile lui Keith 
Richards: „După ce a inhalat 
tot bluesul şi istoria muzicii, (Richards, 
n.n.) vrea să dea mai departe toată 
această știință. Consider aceste memorii 
cu totul uluitoare.” În schimb, pentru 
aceeaşi Kakutani, The Dying Animal, 
de Philip Roth, e „subţire şi artificial, 
personajele sunt o colecţie de trăsături 
generice, destinele lor sunt regizate în 
mod neîndemânatic”, iar Nocturnes, de 
Kazuo Ishiguro, se dovedeşte a fi „obtuz 
din punct de vedere psihologic, constru- 
it cu nepricepere, și implauzibil”. La fel 
NW, de Zadie Smith, e o carte „melo- 
dramatică până la limita absurdului”, 
iar The Witches of Eastwick, de Updike, 
rămâne „un hocus pocus în ale magiei, 
plin de remarci acide, o bâlbâială in- 
comprehensibilă”. Asta da, haos! 


* Michiko Kakutani. The Death of 
Truth. Notes on Falsehood in the Age of 
Trump. Tim Duggan Books. 2018. 

Pentru Aura Bălănescu, drumul 
înspre artă s-a deschis în perioada 
adolescenţei prin pasiunea sa, autonom 
dobândită şi dezvoltată, pentru modă. 
La finalul anilor '80, în perioada liceu- 
lui, îşi confecţiona propriile costumaţii 
excentrice, pe care le purta cu nonşalanţă 
inclusiv la școală. O avea alături, în 
această aventură a creativității vestimen- 
tare debordante, pe prietena sa cea mai 
bună. Această joacă adolescentină, care 
ascundea un puternic spirit de rebeliu- 
ne împotriva normelor pe care sistemul 
politic din România acelor vremuri le 
impunea, a fost prima formă de întâlnire 
cu arta. 

upă terminarea liceului cu 

profil de matematică-fizică 

din Brăila, au urmat câţiva 
ani de studii universitare tehnice în do- 
meniul construcţiilor, la București. Cu 
toate că avea o capacitate înnăscută pen- 
tru înţelegerea matematicii şi un tip de 
gândire în care primau principiile logicii, 
nu s-a simţit niciodată satisfăcută de acel 
traiect. Momentul Revoluţiei din '89 a 
fost decisiv pentru a pune punct studi- 
ilor tehnice și pentru a da curs dorinţei 
care a existat mereu, aceea de a face artă. 
Detensionarea socială generală de după 
Revoluţie a fost resimţită la nivel foar- 
te personal. Alegeri care înainte păreau 
imposibile, au devenit brusc reale și au 
determinat reconfigurări semnificative. 
Primul impact major al acestei atmosfere 
de libertate euforică l-a resimţit imediat 
după întoarcerea la București, în ianuarie 
1990, când în căminele studențești exis- 
ta acea dorinţă stringentă de eliberare de 
urmele materiale ale trecutului. 

Pentru următorii ani, pregătirea în 
vederea admiterii la Universitatea de 
Arte din Bucureşti a devenit o priori- 
tate. În cele din urmă, a ales Facultatea 
din Timişoara unde a intrat, în 1998, 
la Secţia de Sculptură. Dinamica vieţii 
studențești era efervescentă la Timișoara 
în acea perioadă, culminând în fiecare 
an cu organizarea Festivalului Student- 
Fest, care angrena energii extraordinare 
în domeniul artei. Profesorul Petru Jecza 
a fost cel care i-a coordonat formarea în 
perioada facultăţii, orientându-i căutări- 
le în direcţia structurilor spaţiale geome- 
trice, abstracte. Modelajul tradițional și 
reprezentarea figurativă, învăţate în anii 
anteriori, au fost abandonate în favoarea 
unei abordări în care utilizarea materia- 
lelor neconvenţionale deschidea drumul 
instalaţionismului. 

igrarea spre instalația 

media s-a produs în 
anul 2001, în contex- 
Material, desfäşurată 
în Spațiul H.arta. A realizat atunci o 
instalație sculpturală în care componen- 


tul expoziției 


ta video avea o pondere considerabilă. 
Lucrarea era alcătuită din paturi metalice 
ale căror saltele, confecționate dintr-un 
material spongios, folosit în construcții 
pentru izolații speciale, erau acoperite cu 
o peliculă de apă. Aceste suprafețe reflec- 
tau proiecții video, care, la rândul lor, 
prezentau imagini pe tema apei, dar o 
apă virtuală, extrem de dinamică. În acel 
context, revelația posibilității de a scoate 


obiectul sculptural din forma sa rigidă, 
statică, cu ajutorul efectelor noilor teh- 
nologii a cunoscut o dimensiune con- 
cretă, cu toate că această tendință exista 
deja la nivel ideatic, prin participarea sa 
la cursurile de montaj video analogic ale 
profesorului Doru Tulcan. 

Între 2001 şi 2005 a avut nume- 
roase tatonări și proiecte orientate în- 
spre problematica extinderii unei piese 
sculpturale sau a unei instalaţii obiec- 
tuale printr-o componentă obţinută cu 
ajutorul tehnologiei computerizate. Un 
moment relevant în acest sens a fost 
colaborarea Alexandru Patatics, care, în 
2002, a fondat pentru o scurtă perioadă 
Galeria 2/2, unde a invitat artiști tineri 
într-un maraton expozițional desfășurat 
timp de zece zile (Night Shot Series). În 
acest spaţiu, considerat mai degrabă un 
apendice al străzii decât o galerie clasică, 
tinerii artiști au fost invitaţi să experi- 
menteze în zona new media, pornind de 
la video, audio, tactilitate sau chiar simţ 
gustativ. Aura Bălănescu a realizat atunci 
instalaţia The Source, alcătuită dintr-o 
carcasă căreia îi atașase o serie de tenta- 
cule cu aspect organic. În interiorul ei, 
imaginile video, care înfățișau etapele de 
formare ale unui embrion, erau percep- 
tibile doar prin intermediul reflexiei pe 
un sistem de prisme de sticlă, creându- 
se un efect de stranietate și perplexitate 
ce prevestea o dimensiune pur virtuală a 
reprezentării sculpturale pe care ulterior 
artista avea să o urmărească în mod con- 
secvent în demersul său creativ. 

elaţia cu instituția de 
învățământ unde 
esfäşurat studiile a fost 


şi-a 
$ 


simptomatică pentru întreaga scenă ar- 
tistică românească, care, în jurul anilor 
2000, încă se lupta cu acceptarea noilor 
tehnologii. Unii profesori ai catedrei de 
sculptură se opuneau căutărilor sale în 
această direcţie. Pe de altă parte, la so- 
licitarea Decanului Dumitru Şerban, 
instalaţiile sale media au fost dispuse 
pentru o bună perioadă de timp în noua 
clădire a Facultăţii de Arte, în scopul de 
a crea imaginea unei şcoli inovatoare pe 
parcursul vizitelor pentru acreditare. În 
perioada 2001-2006 a colaborat în di- 
verse proiecte iniţiate de Spaţiul H.arta, 
galerie alternativă de tipul artist-run spa- 
ce, coordonată de grupul cu acelaşi nume 
format din trei tinere artiste timişorene: 
Maria Crista, Anca Gyemant şi Rodica 
Tache. 

De asemenea, o serie de participări 
în cadrul expozițiilor curatoriate de Ilea- 
na Pintilie au reprezentat provocări im- 
portante pentru realizarea unor instalaţii 
media. Printre acestea se numără: 
Prospecțiuni asupra artei tinere din Româ- 
nia, la Muzeul de Artă din Timișoara, în 
2004; Living inside the Cube, la Galeria 
Delta din Arad, în 2008; Posibi/- Nesigur 
la Halele Timco din Timişoara, în 2011. 
Iniţial, aceste lucrări purtau denumirea 
generică de media-mix-sculptural, artista 
ajungând ulterior la termenul de sculptu- 
ră media, pe care avea să-l definească în- 
cepând cu anul 2005, în cadrul cercetării 
doctorale coordonate de Aurel Chiriac. 
Studiile în domeniul științelor exacte 
din timpul liceului și primilor ani de fa- 
cultate au avut un impact major asupra 
metodologiei elaborate pentru abordarea 
acestui subiect. Gândirea logică i-a dat 


posibilitatea de a fructifica în manieră 
originală cunoştinţele de istoria artei, 
prin transpunerea conceptelor artistice 
în teoreme, formule, scheme și diagra- 
me: oadevărată matematică a artei. 

n 2007, în timpul studiilor 

doctorale, a beneficiat de două 

rezidenţe importante, la Paris 
şi la Londra. Ieşirile în spaţiul euro- 
pean i-au întărit convingerile legate de 
potenţialul utilizării tehnologiei digita- 
le în artă. La fel s-a întâmplat în urma 
participării, în 2011, la workshop-ul 
ReMake, organizat de Fundaţia AltArt la 
Cluj şi, în 2013, la conferința Media Art 
Histories: RENEW, Artă media, ştiinţă 
şi tehnologie de la Riga. O nouă zonă de 
interes s-a conturat şi a devenit vizibilă 
în creația Aurei Bălănescu începând din 
2012. Artista a început să experimenteze 
principiile realităţii virtuale prin utiliza- 
rea imaginii stereoscopice drept modali- 
tate incipientă de a aduce interactivitatea 
şi imersiunea în cadrul reprezentării ar- 
tistice, precum și ca experiență percepti- 
vă adresată publicului. Un prim proiect 


expozițional ce i-a prezentat rezultatele 
cercetărilor în această direcţie a fost Salt, 
realizat în 2013 la Galeria Geam Mat a 
Muzeului de Artă din Timișoara. 

nteresul pentru experimentele 

perceptive a coincis cu preo- 

cupări similare ale unor artiști 
timişoreni precum Gabriel Kelemen, 
Nicolae Velciov, Petrică Ștefan, Bogdan 
Tomșa și Daniel Tellman, împreună cu 
care, în 2014, a fondat platforma Avan- 
post, în scopul de a crea o interferență 
între artă, știință şi tehnologie. În primul 
proiect expozițional al grupului, The Va- 
nishing Point, ce a avut loc la Halele Ti- 
mco în 2014, reprezentările binoculare 
ale Aurei Bălănescu au propus pseudo 
sculpturi virtuale, percepute cu ajutorul 
ochelarilor anaglifici. Obţinerea unor 
“imagini fantomă” de natură mentală, 
prin sinestezia binoculară, aducea în 
discuţie o a treia stare a minții, așa cum 
o denumește artista. 

Toate aceste căutări au fost continu- 
ate şi dezvoltate în următoarele expoziţii 
ale grupului Avantpost. În 2015, în 
cadrul proiectului Beyond the Silence, 


artista a investigat existenţa “sunetului 
fantomă”, reprezentării binoculare adă- 
ugându-i-se o componentă binaurală, 
prin decalarea celor două canale auditi- 
ve. În expoziţia Becoming Connected, din 
cadrul primei ediţii a Bienalei Art En- 
counters, reprezentările stereoscopice ale 
catenei ADN au fost dispuse în relație 
cu spaţiul și exponatele Memorialului 
Revoluţiei, conferind intervenţiei artisti- 
ce unagracter de instalație size-specific. 

n ultimii ani, artista a abordat 

instalația digitală intermedia- 

tă de softuri şi senzori, fapt ce 
a condus decisiv la depăşirea obiectului 
sculptural, în favoarea creării unor am- 
bienturi cu efecte sculpturale, capabile 
să implice publicul, prin diverse grade 
de adresare perceptivă, vizuală, audi- 
tivă, tactilă, chiar kinestezică, într-o 
acţiune participativă. Astfel, în lucrarea 
Midnight Sun, privitorul accesează în 
mod tactil parametrii instalaţiei, gene- 
rând multiple niveluri ale percepţiei. În 
instalaţii precum Hidden Shadows şi Hu- 
man Imprints, publicul îşi percepe pro- 


pria corporalitate ca fiind imersată, pe o 
perioadă relativă, în reprezentarea artis- 
tică. Acest tip de lucrări au fost prezen- 
tate în cadrul unor festivaluri și expoziţii 
precum: E/ektro Arts - Muzică electroa- 
custică, Cluj-Napoca (2018); Danube 
Dialogues, Novi Sad (2018), Baroque 
Urban, Timişoara (2018), UNIVER- 
SALLOWED, Timişoara (2017), Art in 
Process - Process in Art, Viena (2017). 

otodată, cercetările sale te- 

oretice au fost diseminate 

în cadrul unor conferințe 
internaţionale: Zip-Scene - Analogue and 
Digital Immersive Environments, Buda- 
pesta; Stereo & Immersive Media - Pho- 
tography and Sound Research, Lisabona 
(2018); Histories of Media Art, Science 
and Technology RE: TRACE, Krems 
(2017). Toate aceste exemple vorbesc 
despre un interes permanent pentru 
inovația tehnologică cu aplicabilitate în 
domeniul artelor vizuale. Conlucrarea 
dintre artă şi tehnologie, transdiscipli- 
naritatea şi experimentalismul pluridis- 
ciplinar au fost mereu definitorii pentru 
creaţia Aurei Bălănescu. 


= Curat si gata 
să mă urc la stele 


arte 


La Divina Commedia 2017-2021 
este un program creat de Marco Mar- 
tinelli şi Ermanna Montanari (directori 
artistici ai Teatro delle Albe, Italia), co- 
misionat de Ravenna Festival și realizat 
în coproducție cu Teatro Aligheri şi Tea- 
tro delle Albe. Prima parte, multi-prea- 
miată, Infernul, s-a desfăşurat în 2017. 
Purgatoriul este a doua parte a proiectu- 
lui şi a avut două oraşe-gazdă, Matera şi 
Ravenna. Paradisul va avea premiera în 
2021 la Timișoara şi Ravenna. 

Trebuie spus de la bun început că 
nu e vorba (numai) despre un spectacol. 
Este — aşa cum o spune Marco Martinelli 
(regizor, dramaturg, actor), referindu-se 
la munca lor, o punere în viață. Sintagma 
ar putea părea emfatică, însă își află cu 


asupră de măsură acoperirea în întregul 
pe care îl imaginează. Este — fără îndo- 
ială — un spectacol al orașului, creat îm- 
preună cu locuitorii, având în conştiinţă 
spiritul dantesc. Nu poate fi altfel, cu 
atât mai mult cu cât prezenţa lui Dante 
este vădită şi copleșitoare: „La Ravenna 
nu se poate să nu te împiedici de Dante. 
Este oraşul care îi păstrează oseminte- 
le, care timp de secole a menţinut viu 
cultul zazălui limbii. Pretutindeni sunt 
semne că e păstrat în memorie”!. 

xistă mai multe puncte de 

susținere ideatică în parcursul 

propus de Ermanna Monta- 
nari şi Marco Martinelli — care preiau ro- 
lul lui Virgiliu. Un prim moment ritualic 
are loc odată cu deschiderea porţilor care 
străjuiesc mormântul lui Dante. Viaţa 
şi pagina se confundă în mod misterios. 
Putem pătrunde, pe de o parte, în uni- 
versul livresc al lui Dante, dar, mai mult 
decât atât, ce e cu adevărat excepţional, 
vom reface propriul traseu prin Purgato- 
riu. Din momentul în care te alături ca 
spectator mulțimii adunate în faţa mor- 
mântului lui Dante, intri într-o lume a 
ritualului. Eşti Dante — fiecare spectator 
e — şi aceasta va fi şi adresarea permanen- 
tă a ghizilor. 

Primul cânt e intonat de Ermanna 
Montari — actriță de o forță extraordinară. 
Pasaje întregi sunt dublate de cor. Privito- 
rii sunt încercuiți de oameni care ţin în 


mână trestii, semnalând astfel ieșirea din 
mare, la țărm: o muncă imensă desfășurată 
în timp şi o reevaluare fericită a relaţiei 
corifeu — cor adusă de peste veacuri. Co- 
rul e format din cetăţeni ai orașului care 
participă seară de seară (Purgatoriul s-a 
desfășurat la Ravenna în perioada 25 iu- 
nie-14 iulie) alături de actori profesionişti 
la realizarea acestei opere monumentale 
prin viziune, conținut și realizare. Forţa și 
energia corului încheagă și mai tare con- 
ceptul artistic. Iar dincolo de experienţa 
artistică rămâne adânc înrădăcinat în in- 
divid şi comunitate itinerariul. 

ând primul cânt se încheie, 

suntem invitați să purcedem, 

să „urmăm paşii” însoţiţi de 
secvenţe de cânt gregorian desprinse din 
trompeta muzicianului Simone Mar- 
zocchi. Oraşul e animat, fragmente inter- 
pretate de cor sau de soliști/îngeri răsună 
de pe clădiri sau din balcoanele aflate pe 


traseul urmat de mulțime. Sentimen- 
tul e acela că ai pătruns într-un spaţiu 
în care firidele sunt descoperite treptat. 
Procesiunea continuă pe străzile orașului 
transformat într-un imens spaţiu de joc. 
Versurile — rostite de această dată de 
Martinelli — sunt preluate mai întâi de 
o portavoce, apoi de cor și răsună: „Pe- 
un câmp pustiu mergeam ca omul care, 
/ cătând pierdutu-i drum, până ce nu-i / 
ajuns la el, degeaba drumu-i pare”?. 
Mulțimea de Dante? sosește la 
porţile mântuirii. Ignis Purgatorium are 
valoarea unui enunţ performativ şi e du- 
blat de gestul prin care ni se conferă ac- 
cesul la Purgatoriu, semnul P pe frunte, 
realizat de figurile angelice (copiii-îngeri 
învestmântaţi în robe negre). Ritualul nu 
este nicio clipă abandonat. Are, desigur, 
rolul de a sacraliza întregul parcurs. Oda- 
tă cu deschiderea porţilor, izbucnește și 
simfonia de sunete atent create și supra- 
vegheate, care au funcţionat impecabil 
în tot acest itinerar dantesc desfășurat 
exclusiv în aer liber, în spaţii diferite, cu 
voci, instrumente și înveliş sonor redat 
(regie de sunet: Marco Olivieri). 
rimele suflete pe care Dante 
le întâlnește sunt acelea ale fe- 
meilor moarte de moarte vio- 
lentă. De altfel, încă înainte de a te așeza, 
îţi răsună obsesiv în ureche — ca un refren 
încarnat, cu impactul unei lame: „Adu-ţi 
aminte de mine”. Construcţia este poli- 


fonică. Rând pe rând, femeile ascunse în 
voaluri își spun în fraze scurte poveștile 
cutremurătoare. Nu e nevoie de multe 
cuvinte, teroarea, spaima, violenţa fizică 
şi psihologică reies din vorbele iubitelor, 
soțiilor, surorilor te urmăresc. Poveștile 
sună brutal de actual: moartea copilăriei, 
destrămarea încrederii, durerea care ma- 
cină corpul, mama acoperită de vânătăi, 
dar care rămâne alături de agresor „pentru 
copii”, tatăl pentru care nimic nu e destul 
de bun, ruşinea care le face pe femei să 
nu spună nimic, nepăsarea în raport cu 
abuzul, neputinta de a articula („strigam, 
strigam, dar nimeni nu mă auzea”). 

Scenele sunt construite cu abilitate 
pe un dialog între personajul colectiv — 
admirabil realizat în toate tablourile — 
şi cel care se individualizează în fiecare 
etapă în drumul spre culmea muntelui. 
În prima scenă îl întâlnim pe Manfredi, 
cel care îşi are „oasele pierdute în vânt”. 
Scena se încheie, iar în tranziţia către 
următorul spaţiu — în aceeași grădină 
(spaţiile sunt diferite și nu se lasă dibuite 
cu o privire — sunt inteligent concepu- 
te, astfel încât surpriza funcţionează), 
unde, la înălțimea unei ferestre, îl auzim 
pe Bonconte da Montefeltro, salvat de la 
moarte de o lacrimă — semn al căinţei. 

oposim apoi în ceea ce pare o 

sală de clasă. Suntem invitaţi 

în bănci, e prima zi de şcoală, 
ni se spune şi trebuie să învăţăm o nouă 
limbă, aceea a iubirii şi a compasiunii, 
pentru a o înlocui pe cea a războiului și 
a violenţei. Scena își extinde ramificaţiile 
culturale cu trimiteri la discursul despre 
rolul artei al lui Joseph Beuys. Citarele 
alese (dispuse pe zidurile clădirii) sunt 
surprinzătoare. „Acesta este Purgatoriul: 
o şcoală”, exclamă Ermanna Montanari 
şi îşi continuă gândul cu un discurs 
percutant despre confuzia actuală între 
liberul arbitru și libertate, despre sclavii 
fără patron, despre politicienii care strigă 
de la balcon, care sunt consideraţi dum- 
nezei şi sunt invidiaţi pentru poziţia lor, 
despre cum tehnica, știința și economia 
sunt singurele direcţii care par să conteze 
azi. Ascunși în spatele vociferărilor, verzi 
de invidie, noi, Dante, suntem invitaţi 
să ne smulgem din această vanitate, să 
o aruncăm. Personajul în jurul căruia 
se construieşte apoi scena este pictorul 
Oderisi da Gubbio, care concluzionează: 
„E faima voastr-al ierbii fir ce-adese / se 
stinge-așa, c-abia veni şi nu-i, / prin raza 
cui din glii el tânăr iese”. O altă trimitere 
e inserată — de această dată cinematogra- 
fic: sunt proiectate câteva secvenţe din 
Uccellacci e uccellini | „Păsăroi şi păsăre- 
le”, al lui Pier Paolo Pasolini, în care Fra- 
tele Ciccillo şi Fratele Ninetto, călugări 
franciscani, străbat câmpul slăvindu-l pe 
Domnul. Predică în... deșert. 

Suntem conduși apoi către o altă 
sală de clasă. Drumul trece pe lângă Sa- 
pia, ce pare a fi o statuie vivantă plasa- 
tă pe o construcţie. O vedem torturată, 
purtând o cunună de spini şi o auzim 
tânguindu-se despre invidia care a îm- 
pins-o să se roage la Dumnezeu să-i uci- 
dă semenii. Ajungem la colțul viermilor 
şi al fluturilor. Elevii din bănci sunt de la 
copii de vârstă mică la oameni de vârsta 
a treia. Referinţa imediată e — în această 
secvenţă — la poezie. Ne aflăm în purga- 
toriul poeţilor, cu versuri alese din Dan- 


te, Walt Whitman, Vladimir Maiakov- 
ski, Etty Hillesum, John Donne. Vocile 
se succed, tonalități poetice variază, rit- 
mul este accelerat sau încetinit. Limbile 
pot varia în funcţie de participanţii din 
seara reprezentaţiei, principiul este cel al 
contrastului și al melanjului. Scena este 
emoţionantă, versurile alese au mesaje 
de natură să tulbure (dragostea și revol- 
tă sunt temele în jurul cărora gravitează 
fragmentele alese), iar forma încântă. 
Reţinem de aici o perspectivă: „voi nu 
vedeţi că numai viermi suntem, / născuţi 
spre-a deveni cereștii fluturi”. Penitenţa 
poeților constă în îmbrăţișări — cu vorbe, 
apoi cu ochii și mâinile. 
nstrumentiştii au un dialog sub- 
til cu vocabulele în timpul aces- 
tei scene și fac mai apoi o trecere 
furtunoasă către întâlnirea cu mânioșii. 
Ca fundal, vedem harta Italiei cu susul 
în jos, ceea ce anunţă deja privirea în- 
dreptată către situaţia politică din Italia 
de ieri și de azi. „Oh, slujnico Italie, / 
trist ospel / şi navă-n viscol, ce-și pier- 
du pilotul, / nu doamnă de provincii, ci 
bordel!” Versurile declamate sunt cu atât 
mai puternice cu cât sunt reluate de un 
cor mare (dispus pe verticala unor scări 
de fier). Vocile au forţă, mesajul este de 
impact: corupţia otrăveşte ţara de seco- 
le. Un imigrant reia versul şi îi adaugă 
o variaţiune: „Ah, slujnico Italie / Legi 
sunt, dar n-au de cine a fi urmate / Ce 
se decide în octombrie / nu mai e vala- 
bil în noiembrie”. Iar furia se amplifică. 
Personajul care se distinge din cor este 
Marco Lombardo. Virgiliu îi cere să vor- 
bească despre prezența răului în lume. Îşi 
începe răspunsul spunând „Frate, e oar- 
bă lumea și din ea tu sui.” Şi încheie cu 
„Legi sunt, dar n-au de cine a fi urmate 
/ Că lumea deci din rău mai rău se lup- 
tă, / e cauza cârma rea, cum vezi şi tu, 
/ dar nu c-a voastră fire-ar fi coruptă.” 
Îi urmărim apoi cu privirea pe cei care 
aleargă mereu, pe cei care nu au timp 
de fapte bune, facem un mic ocol şi mai 
cunoaştem două personaje: Papa Adrian 
V şi regele Hugo Capet în grădina de 
zarzavat, vorbind despre crimele comise 
pentru a ajunge la putere. 
untem ghidaţi către scena fina- 
lă — trecem purificator printre 
şiruri de torţe, auzim intonate 
imnuri. Am poposit în Paradisul teres- 
tru — o parcare, subliniază Martinelli. 
Patru adolescente (întrupând-o pe Greta 
Thunberg și mai apoi transformându-se 
în nimfele care o anunţă pe Beatrice) se 
apropie cu vocea gâtuită de emoție și ne 
lansează semnale de alarmă şi acuzaţii: 
„Voi nu mai aveţi alibiuri, noi nu mai 
avem timp”. Paradisul terestru trebuie sal- 
vat. Dante o întâlnește, la finalul călăto- 
riei prin Purgatoriu, pe Beatrice, cea care 
îl va conduce prin Paradis. Călătoria se 
sfârşeşte cu o ultimă binecuvântare. Mâna 
adolescentelor se așază ritualic pe fruntea 
fiecărui spectator şi anunţă: „curat și gata 
să te urci la stele.” Noaptea învăluie și mai 
bine misterul teatral și uluitoarea „punere 
în viaţă” la care am luat parte. 


1 y, Marco Martinelli, Nel nome del 
Dante, Ponte alle Grazie, Milano, 2019, 
p. 9. 

2 Toate citatele din Divina Comedie 
sunt în trad. lui George Coşbuc. Tradu- 
cerile fragmentelor din textul de specta- 
col îmi aparţin. 

3 Creatorii spectacolului împărtășesc 
concepţia lui Ezra Pound, pentru care 
Dante e Everyman. 


Dana CHETRINESCU 


Pentru că pedeapsa cu moartea nu a 
fost abolită în Sri Lanka, deşi nimeni nu a 
mai aplicat-o de câteva zeci de ani, călăii nu 
sunt pregătiţi emoţional să facă față unei 
situaţii în care ar trebui să îşi exercite mese- 
ria, vederea unui eșafod provocându-le un 
stres majori. Cu alte cuvinte, profesia pune 
presiune pe acești oameni și dacă o practi- 
că zilnic, dar şi dacă nu au practicat-o în 
viaţa lor. Iată o dilemă la care Organizaţia 
Mondială a Muncii pare să nu se fi gândit 
prea des. Aceasta, ca și numeroase alte oficii 
şi fundaţii preocupate de bunăstarea fizică 
şi psihică a angajaţilor, alcătuiește anual to- 
puri și dări de seamă despre gradul de stres 
al meseriilor lumii, de la cea de contabil la 
cea de înghiţitor de săbii. De aici, e ușor să 
aflăm, în cazul în care cochetăm cu planul 
unei reconversii profesionale urgente, unde 
e cel mai greu să lucrăm fără să ne pierdem 
uzul raţiunii sau unde nu ne-ar atinge ni- 
meni nici cu o floare. 

nele dintre meseriile stresante 

au de-a face, previzibil, cu gra- 

dul ridicat de pericol: un mili- 
tar, un pompier, un pilot de avion au parte 
de adrenalină în fiecare zi. Nici jobul unui 
paramedic, chirurg, poliţist sau consilier 
de psihiatrie nu ni se pare din cale-afară de 
uşor. Ne bulversează, într-o oarecare măsu- 
ră, prezenţa barmanului în top 20 cele mai 
stresante joburi din lume. Totuși, aflăm de 
la CBS News că numai celor iresponsabili 
li se pare simplu să-i vezi pe alții cum beau. 
Pentru barman, continuă același site, este 
deosebit de stresant să îi servești pe oamenii 
beţi înaintea celor treji; unde mai pui că, 
după atâţia aburi etilici plutind în aer, mai 
trebuie să te urci la volan și să conduci până 
în suburbii. 

O oarecare surpriză ne înceacă găsin- 
du-i pe lista celor mai stresaţi oameni și pe 
arbitrii sportivi. Cică să dai un cartonaș 
roşu poate provoca o jenă profesională pro- 
fundă. Nu e de ici-de colo nici să ai o firmă 
de catering; în anul 2019, aceasta s-a ridicat 
vertiginos în topul meseriilor care provoacă 
depresii grave. Deși nu dă o luptă pe viață 
şi pe moarte cu nuntașii, caterer-ul care 
trebuie să pună 200 de platouri deodată pe 
o masă de banchet şi să fie și interfaţa cu 
clienţii trece prin niște clipe îngrozitoare, 
aflăm de pe același site, plin de compasiune 
pentru tristeţile de azi ale forţei de muncă. 

În scop terapeutic, trecem în revistă şi 
primele zece cele mai liniștitoare ocupaţii: 
ofiţer de conformitate, ecografist, frizer, au- 
diolog, tehnician dentar, bijutier, farmacist, 
masseur, analist cercetător, profesor univer- 
sitar. Menţionez că ultima profesie din listă 
face un contrast izbitor cu cea de profesor 
pre-universitar, listată pe locul 19 din 20 ca 
cel mai stresant lucru pe care îl poate face 
un om de-a lungul vieții’. 

Ceva mai echilibrat, cercetările în- 
treprinse de companiile de asigurări aduc 
lămuriri și nuanțări acestor liste, de citit 
ca divertisment într-o după-amiază de 
duminică. Motivul principal pentru care 
occidentalii se stresează la locul de muncă, 
arată Met Life, este colegul de birou. Alți 
angajaţi, fie mai puţin experimentați, fie 
care nu lucrează eficient sau nu își asumă 
cu maximă seriozitate sarcinile de lucru, 
sunt un factor de stres major și le fac viața 
grea celor care ar vrea să-și vadă de treabă şi 
nu pot. În România, pe de-altă parte, 75% 
din angajaţi declară că sunt stresaţi din cau- 
za şefului. Ei acuză simptome diverse, de la 
cele mai ușor de trecut cu vederea, precum 
lipsa de concentrare, dureri musculare și 
migrene, până la cele mai serioase: extenu- 
are, tristeţe, alergii, tulburări hormonale şi 
chiar boli de inimă‘. Din acest procent de 
75, mai bine de jumătate sunt femei, dova- 
dă, cum ar veni, că acestea sunt mai degra- 
bă simţitoare decât bărbate. 


Nu deţinem informaţii suficiente des- 
pre cum se manifestă starea mentală a că- 
lăilor din Sri Lanka, dar o putem asimila 
simptomelor de melancolie extremă și bilă 
neagră ale găzilor din vechime. În Evul 
Mediu, nimeni nu poate contesta faptul că 
meseria de călău era cea mai stresantă din 
lume, de vreme ce practicanții ei și familiile 
lor erau consideraţi niște paria, ostracizaţi şi 
dispreţuiţi, nevoiţi să trăiască izolați, în afa- 
ra zidurilor cetăţii, ca nişte leproși. În mare- 
le Lanç al Fiinţei, călăii erau așezați la fel de 
jos ca vagabonzii și cerșetorii. Mai târziu, 
această situaţie a luat o turnură cu totul 
neașteptată. Un domn pe nume Joseph-lg- 
nace Guillotin a constatat, după ce a asistat 
el însuși la numeroase execuţii, că retezarea 
căpăţânei cu sabia se poate face în condiţii 
optime doar dacă cel condamnat stă com- 
plet nemișcat. Pentru că puţini dintre cei 
pedepsiţi reușeau să se ridice la aceste stan- 
darde, doar un instrument modern, curat, 
de mare precizie chirurgicală putea rezolva 
lucrurile cu o binecuvântată eficiență. 

La acea vreme, o familie de călăi fran- 
cezi era mai renumită decât oricare alta, pe 
numele ei Sanson. Din tată în fiu, călăul 
titular era cunoscut ca Monsieur de Paris, 
iar fraţii și verișorii lui practicau aceeași 
profesie în alte mari orașe franceze. Monsi- 
eur de Paris l-a întâlnit pe Monsieur Guil- 
lotin într-un moment în care și el considera 
că această meserie îi provoacă un stres de 
neimaginat. Tânăr moştenitor și urmaș al 
meșteșugului patern, Sanson s-a văzut într- 
o situaţie ingrată când, tocmit de rege să 
execute un trădător, a fost urmărit numai 
de ghinion. Torţionarul însărcinat cu pro- 
curarea sulfului și plumbului în care trebu- 
ia ars netrebnicul condamnat se îmbătase şi 
uitase să facă piaţa. Caii, meniţi să tragă cri- 
minalul în cele patru colţuri, n-au vrut să se 
urnească din loc. În cele din urmă, exaspe- 
rat şi stânjenit peste măsură, Monsieur de 
Paris a trebuit să înșface un topor și să facă 
toată treaba de unul singur. Dar, de îndată 
ce ghilotina a fost testată, Sanson a ajuns un 
super-star, cunoscut în toată Franţa pentru 
rapiditatea şi eficienţa cu care a făcut Teroa- 
rea revoluţionară și mai înfricoșătoare. 

Ucidea 12 oameni pe minut, un re- 
cord fiind colectarea a nu mai puţin de trei 
mii de capete în coșul de lângă eșafod în 
trei luni de zile. Unde mai pui că, printre 
cei descăpăţânați, s-a aflat și regele care mai 
ieri îi ceruse eviscerarea trădătorului. Lui 
Sanson i se dusese vestea și pentru eleganța 
pe care, ca o personalitate incontestabilă ce 
era, şi-o afișa cu aplomb — ciorapi de mă- 
tase, pantofi cu catarame luxoase, jabouri 
elaborate şi o spadă la cingătoare, ca un 
cavaler. Stresul de la începutul carierei, 
pasămite, va fi dispărut complet la vremea 
când ghilotina i-a îmbunătăţit condiţiile de 
muncă. A devenit, chiar, în așa hal de rela- 
xat încât, întrebat de Napoleon cum mai 
poate dormi noaptea, Monsieur de Paris 
ar fi răspuns flegmatic: „La fel de bine ca 
împăratul...”5 

eseria de călău nu există în 

nomenclatorul din Româ- 

nia actuală. Dar citim, pe 
site-ul Organizaţiei Mondiale a Muncii 
mai sus pomenit, că, în anul 2019, o altă 
profesie a intrat în topul celor douăzeci din 
cale-afară de stresante — cea de politician. 
Cu Brexitul şi alegerile europarlamentare, 
nici nu e de mirare. Nu e nevoie de prea 
multă muncă de convingere ca să nu avem 
dubii că, în lipsa unei lame ascuţite, strălu- 
citoare, bine înșurubate într-un cadru înalt, 
funcţionând după cele mai sigure legi ale 
gravitaţiei, politica poate provoca neliniști 
adânci și inutile. 


1 Hotnews, 13 februarie 2019. 

2 https://www. thejobnetwork.com/ 
most-stressful-jobs-2019/ 

3 Press Association, 17 aprilie 2019. 

4 Lifestyle Magazine, 11 noiembrie 
2014. 

> Povestea o aflăm dacă citim Barbara 
Levy, Legacy of Death, Prentice-Hall, 1973. 

„Sri Lanka a anunțat că angajează 
călăi, după ce preşedintele ţării a decla- 
rat că ar vrea să reintroducă, după 43 de 
ani, pedeapsa cu moartea, după modelul 
Filipinelor, care a reintrodus pedeapsa ca- 
pitală pentru infracțiunile legate de dro- 
guri, relatează Reuters. Ultima execuție în 
Sri Lanka a avut loc acum 43 de ani, dar 
preşedintele Maithripala Sirisena a spus 
săptămâna trecută că vrea să reia folosi- 
rea pedepsei capitale pentru traficanții de 
droguri în următoarele două luni. Anti- 
cipând posibilitatea revenirii pedepsei 
capitale, serviciul de închisori s-a grăbit 
să recruteze doi călăi. Un anunț a fost 
publicat în Daily News, care este finanțat 
de stat, subliniind că salariul lunar este 
de 203,99 dolari, un salariu peste me- 
die pentru o funcție guvernamentală. 
Candidații trebuie să fie bărbați din Sri 
Lanka, cu vârste cuprinse între 18 şi 45, 
să aibă «caracter moral excelent» și «un 
psihic puternic», potrivit unui anunţ de 
angajare al directorului general al închi- 
sorilor din Sri Lanka” (Hotnews, 13 fe- 
bruarie 2019). 

ichard Brandon a fost călă- 
ul englez peste care a căzut 
ăpasta de a-l decapita pe 
regele Carol I. Deşi înspăimântat de ide- 
ea de a comite un asemenea sacrilegiu, 
deși încercînd să scape folosind cele mai 
ingenioase tertipuri, el a fost obligat în 
cele din urmă să taie capul regelui. Unele 
surse spun că ar fi fost amenințat că și va 
pierde el însuși căpăţina dacă va refuza să 
desprindă de trup capul monarhului și că 
frica de moarte ar fi fost mai puternică 
decît teama de caznele iadului, în vreme 
ce alte surse vorbesc despre o conside- 
rabilă sumă de bani care l-ar fi convins, 
în cele din urmă, să renunţe la scrupule 
şi să-şi facă meseria așa cum o învățase 
cu sîrguinţă de la tatăl său, iscusitul că- 
lău Gregory Brandon, el însuși nepotul 
ilegitim al Ducelui de Suffolk, Charles 
Brandon. 

Încercînd să-și ascundă identitatea, 
Richard Brandon a urcat pe eșafod purt- 
înd nu doar o perucă, ci şi o barbă falsă 
şi la fel a făcut și ajutorul său. Nelăsînd 
ca măiestria să-i fie tulburată de atmo- 
sfera plină de tensiune ce se simţea din- 
spre mulțimea venită să asiste la execuţie, 
Brandon a dovedit multă precizie și a 
reușit să desprindă de trup capul rege- 


lui dintr-o singură lovitură, curmîndu-i 
astfel repede suferinţa (spre comparaţie, 
trebuie să amintim că, în anul 1587, pen- 
tru desprinderea de trup a capului regi- 
nei Maria Stuart, nepriceputul ei călău, 
al cărui nume nu a ajuns pînă la noi, a 
avut nevoie de nu mai puţin de trei lo- 
vituri). Ajutorul de călău a apucat capul 
regelui și l-a arătat mulțimii, fără să ros- 
tească însă obișnuitele cuvinte: „Behold 
the head of a traitor!”, de teamă că vocea 
i-ar fi putut fi recunoscută. Toate aceste 
măsuri de precauţie luate de călău şi de 
ajutorul său au făcut să se răspîndească 
diverse zvonuri despre identitatea celui 
care îl executase pe Carol I. 

nii au susţinut că, neputind 

să-și reprime natura diavo- 

lească şi setoasă de sînge, 
Oliver Cromwell însuși ar fi urcat pe 
eşafod şi i-ar fi tăiat capul regelui, asi- 
gurîndu-se astfel că a scăpat de cel mai 
redutabil dintre inamicii săi. Au fost însă 
alții care au insistat că siguranţa de sine a 
călăului într-o situaţie atît de complicată 
trăda apartenenţa lui la cea mai prestigi- 
oasă şcoală a călăilor din Europa, şcoala 
franceză, şi demonstra încă o dată, dacă 
mai era nevoie pentru locuitorii Albi- 
onului, că francezii erau cei mai perfizi 
oameni din lume şi cei mai fără frică de 
Dumnezeu, neezitînd să pună capăt vieţii 
unei fiinţe atît de preţioase în ochii Atot- 
milostivului precum puternicul monarh 
al Angliei. 

Richard Brandon pare să nu fi apucat 
să se bucure de banii primiţi pentru ucide- 
rea lui Carol I. Torturat de coşmaruri, dar 
incapabil să-şi mărturisească nelegiuirea, 
speriat de pedeapsa divină ce nu putea să 
întârzie, însă incapabil să-și dovedească în 
vreun fel căința, Brandon a mai trăit doar 
cîteva luni într-o stare de acută degradare 
mintală, fără să mai fie în stare să percea- 
pă cu adevărat ceea ce se petrecea în jurul 
său. Singura persoană pe care o accepta 
în preajma lui era ajutorul de călău care îl 
însoţise pe eșafod și acesta era obligat, de 
fiecare dată cînd îl vizita, să-i povestească, 
iarăşi și iarăși, pînă și cele mai neînsem- 
nate detalii ale întîmplărilor din ziua de 
30 ianuarie 1649, ziua decapitării rege- 
lui. Brandon plîngea de fiecare dată cînd 
auzea ultimele cuvinte rostite de Carol I : 
„I go from a corruptible to an incorrupti- 
ble crown; where no disturbance can be, 
no disturbance in the world”. 

Richard Brandon a murit în 20 iunie 
1649 şi a fost înmormîntat într-o groapă 
comună. Nimeni nu pare să-l fi regretat. 

ALE COPLĂREI 


MADELEINE L'ENDLE ea 


Ca adult, mai ales fără copii, e greu să 
apreciezi valoarea unei cărți clasificate, cu 
o expresie la modă, drept "destinată tine- 
rilor adulţi”, precum O buclă în timp (A 
Wrinkle in Time), a americancei Madeleine 
LEngle. Clişeele, bătăliile previzibile între 
bine și rău, lumină şi întuneric, aici și un 
dincolo mereu obscur, divizat între spirite 
amenințătoare și prietenoase, căutarea de 
modalităţi inventive (ştiinţifico-fantastice 
vs. emoţional-spirituale) de salvare a lu- 
mii sunt lucruri întâlnite, sub o formă sau 
alta, de atâtea ori, încât nu te poţi lăsa ușor 
purtat de valul idealistic-romanţios. Pentru 
1962, totuşi, nu e de mirare că aventurile 
lui Meg Murry, Charles Wallace Murry şi 
Calvin O'Keefe, micuţi călători printr-a 
cincea dimensiune, au reușit să se afirme 
drept clasic al genului și nici că au stârnit 
Chiar varii controverse. 

ă romanul nu reprezintă vreo 

capodoperă e destul de evi- 

dent, de unde și plictiseala 
inerentă a celui ce nu-l citește la vârsta 
potrivită sau pentru odrasle. Pe de altă 
parte, punând în prim-plan valori precum 
inteligența, iubirea, curajul, loialitatea, 
devotamentul, caracterul, dragostea de 
familie, simţul dreptăţii și aventurii, poa- 
te fi o lectură adecvată pentru publicul 
vizat, în care își propune să cultive, deloc 
subtil, aprecierea pentru calităţile eroilor. 
Mai mult, avem o eroină principală, ceea 
ce, se plângea autoarea, ar fi putut explica 
reticenţa multiplelor edituri care au refuzat 
iniţial publicarea a ce avea să devină volu- 
mul inaugural al unui cvintet. Şi un set de 
puşti cu prea multă inițiativă pentru o eră 
încă destul de conformistă, genialoizi în 
ciuda problemelor dintr-un sistem școlar 
la care nu se adaptează. Din păcate, chesti- 
unile care ar merita explorate dispar în spa- 
tele unui escapism ce se vrea spectaculos (și 
va fi şi fost, întrucâtva, la vremea sa). 

Nu mic mi-a fost amuzamentul să 
dau peste un site cu recenzii ale părinţilor, 
ce recomandă cartea pentru valoarea 
educaţională, mesajele pozitive şi modelele 
oferite, lăudându-i complexitatea, promo- 
varea de "girl power” și provocările adresa- 
te unui IQ peste medie, dar dezbătând şi 
categoria de vârstă căreia i se potriveşte’. 
Un punct de discuţie îl constituie teserac- 
tul, concept apropiat fanilor lui Cărtăres- 
cu, pe care LEngle îl foloseşte drept pretext 
al cercetărilor care-l iau de lângă cei dragi 


pe tatăl lui Meg și Charles, fizician de me- 
serie. Legătura puternică dintre acesta şi 
fiica afectată de absenţă face din studiul 
la distanţă, devenit dispariţie misterioasă, 
punctul de plecare al unor căutări prin 
timp şi spaţiu facilitate de creaturi miste- 
rioase, fluide, capabile de a se întrupa și 
disipa. De aici până la plauzibilitate sau 
coerenţă, calea e destul de lungă și pentru 
cei dispuși să-și suspende neîncrederea şi să 
se lase purtaţi de poveste. 

Ca mulți autori de ficţiune pentru 
adolescenţi, LEngle își propune prea mult 
în încercarea de a fascina şi educa simultan. 
Nu pare a-i fi clar cui se adresează, ames- 
tecând creștinismul cu misticismul, ştiinţa 
cu sentimentalismul, aluziile socio-istorice 
cu fantezia călătoriei în alte dimensiuni, 
utopia (pe planeta Uriel totul e scăldat în 
lumină şi armonie) și distopia, unde dom- 
nesc puterile răului și un creier (la pro- 
priu!) misterios, ce secătuiește indivizii de 
voinţă și discernământ. Dacă, pentru citi- 
torul matur, încrengătura e prea stufoasă, 
iar materia primă împrăștiată în prea multe 
direcţii, copilul puţin preocupat de logică, 
argumentaţie şi construcţie poate găsi mo- 
tive de încântare sau sperietură temporare. 
Doamnele Ce, Care şi Cine, preţioase și 
inefabile, plutesc asemenea unor pedagoge 
intergalactice de lecţii plurilingve. 

ământul e ameninţat de un 

întuneric împotriva căruia au 

luptat marii creatori și oameni 
de ştiinţă ai omenirii (Da Vinci, Mi- 
chelangelo, Shakespeare, Bach, Pasteur, 
Einstein, Marie Curie, Gandhi, Buddha, 
Beethoven, Rembrandt sunt aruncaţi de- 
a valma în bătălia iluminării). Hălăduirea 
printre sisteme și civilizaţii nu cunoaşte 
nuanţe, răii și bunii fiind clar delimitaţi, 
dar le oferă copiilor iniţierea în asumarea 
de responsabilităţi și exprimarea afecțiunii 
faţă de apropiaţi. li învaţă că a fi diferiți 
nu e neapărat condamnabil, unicul lucru 
necesar pentru a învinge în viaţă fiind iubi- 
rea. Sună bine; la pubertate, ideal. E genul 
de discurs motivaţional transparent, relativ 
stângaci, cu artificii și divagaţii, ce poate 
avea trecere la o primă şi foarte crudă citire, 
în care pseudo-filosofia trece drept erudiție 
şi creativitatea drept magie. Mai bine de o 
jumătate de veac de la apariţie, surprinde 
clasarea romanului în topul cărţilor pentru 
copii ale tuturor timpurilor. Cine ştie, poa- 
te, până la urmă, iubirea chiar învinge. 

1 htrps://www.commonsensemedia. 
org/book-reviews/a-wrinkle-in-time/user- 
reviews/adult 


arina” 
„Agentia civică 
Adina BAYA 


Când faimoasa moderatoare de televiziune Oprah se decide să susţină un pro- 
iect cinematografic, succesul acestuia ar trebui să fie sigur. Iar asta nu doar pentru 
că e proprietara unei companii de producţie şi a câtorva canale media sau cea mai 
bogată persoană afro-americană, ci mai ales pentru că şi-a construit în timp o 
prezenţă extrem de influentă în spaţiul public american. Gazdă a emisiunii The 
Oprah Winfrey Show, cu o audienţă uriaşă în anii ‘90 şi 2000, a reuşit să devină un 
veritabil lider de opinie, capabil să modeleze preferințele publicului larg pe temele 
cele mai diverse, de la politică la romane de ficţiune. Când l-a susţinut pe Obama, 
acesta a câştigat alegerile, când a promovat La răsărit de Eden de John Steinbeck 
în cadrul secţiunii dedicate lecturii din emisiunea ei, romanul a devenit best-sel- 
ler peste noapte (chiar dacă fusese publicat cu decenii înainte). Iar exemplele pot 
continua. 

eşi în esenţă o emisiune de divertisment, show-ul lui Oprah a reu- 

şit, în cei vreo cincisprezece ani în care a avut o audienţă de zeci de 

milioane de privitori, să impună nişte teme dominante în mentalul 
colectiv american. Printre ele s-au numărat promovarea egalităţii între sexe, accep- 
tarea homosexualității, egalitatea de şanse pentru persoanele de culoare ş.a. Ocazi- 
onal actriță de cinema, Oprah şi-a ales filmele în care a jucat sau pentru care a fost 
producător astfel încât să se asorteze, în general, cu această „agendă civică” vizibilă 
în emisiunile ei, cu setul de valori promovate de-a lungul timpului în calitatea ei 
de „cea mai influentă femeie din SUA”, după cum a fost numită de canale media 
precum Time, CNN sau Life. A avut roluri în Culoarea purpurie (The Color Purple, 
1985) şi Beloved (1998), ambele ecranizări ale unor romane celebre despre sclavie 
semnate de autoarele afro-americane Alice Walker şi, respectiv, Toni Morrison. 

Am mai văzut-o în Majordomul (The Butler, 2013) de Lee Daniels, o poveste 
despre evoluţia rasismului în SUA, dar şi în Viața nemuritoare a Henriettei Lacks 
(The Immortal Life of Henrietta Lacks, 2017), ce recreează cazul real al exploatării 
în scopuri de cercetare ştiinţifică a celulelor unei femei afro-americane, fără ca 
aceasta să îşi fi dat consimțământul pentru prelevarea lor şi fără ca familia să bene- 
ficieze financiar de pe urma rezultatelor cercetării. Din perspectiva acestei „agen- 
de” tematice, interesele lui Oprah se asortează foarte bine cu cele ale regizoarei Ava 
DuVernay, cunoscută pentru documentarul 137% (2016), în care demască motivele 
pentru care deţinuţii din închisorile americane sunt preponderent de culoare, şi 
pentru Se/ma (2014), un film biografic despre Martin Luther King care a atras 
atenţia la premiile Oscar şi la Globurile de Aur. Acest din urmă film a prilejuit o 
primă colaborare între Oprah şi DuVernay, iar cele două se reîntâlnesc acum într- 
un alt proiect cinematografic: O buclă în timp (A Wrinkle in Time, 2018). 

Produs de Disney şi reprezentând a doua ecranizare a romanului omonim de 
Madeleine LEngle, filmul O buclă în timp pare diferit de ce a făcut anterior regi- 
zoarea. Atât din perspectiva lipsei unei legături strânse cu realitatea, care a dominat 
filmele amintite mai sus, dar şi din cea a apanajului tehnic al realizării şi a publi- 
cului ţintă. După cum poate aţi bănuit văzând brand-ul Disney mai sus, O buclă 
în timp e o poveste adresată publicului tânăr, aflat în pubertate/adolescenţă, cu 
aventuri ştiinţifico-fantastice, în care abundă imaginile generate pe computer. Pe 
un fond unde se întâlnesc, ca într-un mozaic, bucățele parcă inspirate din Alice în 
țara minunilor, Vrăjitorul din Oz sau Cronicile din Narnia, protagonista călătoreşte 
într-o lume paralelă pentru a-şi căuta tatăl, fiind ghidată de trei creaturi magice 
(jucate de Oprah, Reese Witherspoon şi Mindy Kaling). Ca de obicei în filmele 
Disney, dincolo de suspansul aventurii adresate copiilor, există şi idei ascunse bine 
pentru privitorii adulți. Escapada adolescentei în lumea paralelă poate fi oricând 
citită ca mod imaginat de a evita presiunea la care se simte supusă din cauza faptu- 
lui că nu are prietene la şcoală şi e ţinta unor şicanări de tip „bullying” din partea 
unor colege sau ca o fantezie de copil abandonat de tată. 

buclă în timp se vrea o poveste despre găsirea forţei interioare şi a 

curajului de a sta pe picioarele proprii în cazul unei adolescente 

afro-americane, iar din acest punct de vedere corespunde intereselor 
tematice afirmate sub diverse forme de DuVernay şi Oprah. Din păcate, însă, po- 
vestea nu se leagă într-un tot vizionabil şi cu suspans, aşa cum ar fi trebuit. Acţiu- 
nea trenează în dialoguri previzibile, iar abundența CGl-ului îi dă un aspect de o 
artificialitate supărătoare. Nu e de mirare că filmul reprezintă unul dintre cele mai 
răsunătoare eşecuri de box-office ale tuturor timpurilor, nereuşind să recupereze 
din încasări sumele uriaşe investite în producţie. Realizatorii par atât de dornici să 
folosească clişee de manual pentru a asigura o înţelegere facilă a subiectului, încât 
strivesc complet dreptul privitorului la propria interpretare. Amprenta regizorală a 
lui DuVernay, atât de vie în filme ca 13th sau Selma, e ştearsă aici, scaunul regizoral 
părând ocupat de un anonim. Iţele narative dezlânate desăvârşesc neverosimilul 
scenariului, care nu reuşeşte să fie salvat de rolul principal jucat bine de Storm 
Reid. Şi nici măcar de prezenţa lui Oprah Winfrey în distribuţie! 


O Ne pregătim se întâmpinăm cum 
se cuvine noua stagiune a Teatrului „Ma- 
tei Vişniec” de la Suceava, să citim ulti- 
mul volum de proză al lui Matei Vişniec, 
ca şi imprevizibilul volum de poezie al lui 
Matei Vişniec. Cum Matei Vişniec este 
un colaborator permanent (de la Paris!) 
al revistei Bucovina literară, să transcriem 
câteva propoziţii dintr-un eseu memora- 
bil al maestrului, „Cernăuţi, o formă de 
nostalgie”: „Astăzi oraşul e mai sărac de 
minorităţi ca oricând, dar plin de fanto- 
me. Că au fost austrieci, evrei, români, 
polonezi, ruşi sau de alte naţionalităţi, 
cei care au trăit în el, chiar dacă nu s-au 
iubit între ei, au iubit oraşul. Ciudată 
această atitudine, de ataşament visceral 
faţă de oraş, de străzile sale, de ambian- 
ţa generală, de diversitatea sa umană, pe 
de o parte, şi de resentiment, pe de alta, 
faţă de istoria care a trecut de mai multe 
ori ca un tăvălug peste Cernăuţi. Multe 
cărți de amintiri s-au scris despre acest 
oraş, dar emoţiile unora nu se suprapun 
peste emoțiile altora”. Sau poate, recitind 
prozele, poeziile, publicistica, eseurile lui 
Matei Vişniec să le punem sub titlul Ro- 
mânia, o formă de nostalgie. Q Citim cu 
oarecare întârziere studiul lui Adrian Alui 
Gheorghe “Apostoli” şi “apostolat” în lu- 
mea hispanică. George Uscătescu şi Grigore 
Cugler Apunache, din ultimul număr din 
2018, al revistei Bucovina literară: studiu 
important, cu informaţii utile şi despre 
George Uscătescu, şi despre Grigore Cu- 
gler. Pagini frumoase scrie Adrian Alui 
Gheorghe despre Adelina Cugler Fo- 
dorac, „care trăia la Timişoara”. Despre 
Adelina Cugler Fodorac am scris şi noi. 
Cu doamna Adelina am stat de vorbă şi 
noi. Tot de la Timişoara este Gabriela 
Glăvan, care a scris pe larg despre Gri- 
gore Cugler. Dacă absenţa dialogurilor 
noastre cu doamna Adelina par explica- 
bile, ca şi studiile doamnei Gabriela Glă- 
van, care ar fi trebuit citate, mai puţin 
explicabilă ni se pare absenţa ştirilor des- 
pre Cafeneaua Apunake de la Jimbolia, 
întemeiată şi susținută de Petre Stoica. 9 
Nu doar despre Cafeneaua Apunake nu 
scriu nimic proaspeţii exegeți ai lui Petre 
Stoica, noii editori ai scriitorului, nici 
despre prietenii din Banat ai scriitorului: 
autori de studii ample despre Petre Stoi- 
ca nu scriu nimic. Chiar nu mai are nicio 
importanță implicarea lui Petre Stoica în 
definirea Europei Centrale? Despre stu- 
diile pe care i le-au consacrat cei de la 
„A Treia Europă”? Sau nu mai ştim nimic 
nici despre ei? O Nu-i rău să ne amintim 
că primul volum din ciclul O sută și una 
de poezii (Editura Academiei) îi aparţine 
lui Petre Stoica. Din seria O sută şi una 


de poezii au apărut 39 de volume, im- 
portante şi pentru implicarea editorilor, 
a criticilor care prefaţează fiecare apari- 
ţie. În ultimul volum, consacrat Rodicăi 
Braga, prefața îi aparţine lui Mircea To- 
muş — prieten de seamă al lui Petre Sto- 
ica. Va fi fost Mircea Tomuş cel mai de 
seamă prieten al lui? 9 Dintre Repere/e 
critice ale antologiei Rodica Braga aş se- 
lecta câteva. Seria se deschide cu Marin 
Mincu: „O carte extraordinară publică 
Mircea Ivănescu împreună cu Rodica 
Braga...” . Şi se încheie cu Constantin 
Cubleşan: „Sunt extrem de rare cazuri- 
le poeţilor, români sau străini, care pot 
să transpună (şi chiar împlinesc asta), în 
emoţii lirice, starea crepusculară a vieţii”. 
@ Care stare crepusculară? Revistele se 
întrec să sărbătorească cei 80 de ani ai lui 
Constantin Cubleşan. Gabriela Chiciu- 
dean şi Silviu Mihăilă editează Constan- 
tin Cubleşan — 80, amplu volum în care 
tânărul Constantin Cubleşan e omagiat 
de mai tinerii Horia Bădescu, Mircea 
Braga, Mircea Popa, Mircea Vaida-Vo- 
evod, Iulian Boldea, Diana Câmpan, 
Gheorghe Glodeanu, loan Derşidan, Ion 
Buzaşi, Rodica Lăzărescu, Adrian Lesen- 
ciuc, Ana Selejan, George Vulturescu, 
Octavian Doclin, Cornel Ungureanu şi 
de alții, combatanți din Alba Iulia, Cluj, 
Oradea, Sibiu, Timişoara, Reşiţa, Braşov, 
Bistriţa. Să nu fi ajuns zvonul aniversării 
până la Bucureşti? O Zvonul aniversării 
n-a ajuns până la Bucureşti, dar a ajuns 
la Primăria Municipiului Focşani, care 
editează ProSaeculum, revistă masivă care 
îşi aminteşte, prin Rodica Lăzărescu, Ni- 
colae Gheran, Horia Bădescu, Gheorghe 
Glodeanu, că dl. Cubleşan a împlinit 
80 de ani. Dar numai Constantin Cu- 
bleşan? Revista ne aminteşte şi de alte 
personalităţi care au atins nobila vârstă: 
Răzvan Theodorescu, Mircea Popa, lon 
Andreiţă, A.G. Olteanu ar fi ultimii opt- 
zecişti. Ultimii? O La împlinirea celor 80 
de ani ai profesorului Vasile Voia, Miha- 
ela Ursa, împreună cu colegii şi prietenii, 
i-au realizat un volum mai amplu. Parti- 
cipă Diana Adamek, Noemi Babos, Iuli- 
an Boldea, Stefan Borbely, Corin Braga, 
Ruxandra Cesereanu, Ilie Rad şi alţii, 
majoritatea clujeni (mai) tineri, colegi de 
lupte comparatiste. Profilul bio-biblio- 
grafic ne atrage atenţia că Vasile Voia s-a 
născut la Slatina-Nera, că studiază la Sas- 
ca-Montană şi la Oraviţa. E un bănăţean 
ilustru, îmi atrag atenţia prietenii de la 
Slatina-Nera, unul dintre cele mai fertile 
locuri ale Banatului. Profesorul s-a năs- 
cut la 20 octombrie 1938 într-un sat din 
care provin încă trei (patru?) bărbaţi de 
seamă. Dacă notăm că la Belobreşca s-au 
născut 10 (zece) scriitori sârbo-români, 
la Dălboşeş - 6 (şase) scriitori de cursă 
lungă, putem omagia, încă odată, Bana- 
tul cultural-literar-optzecist. 


v v 


Tur de orizont 


În voluminoasa revistă Pro Saeculum (nr. 3-4/ 2019) sunt destule lucruri de 
citit, de la studii şi pagini de istorie literară, până la evocări și literatură originală. 
Dând pagină după pagină, privirea ne-a rămas fixată, la un moment dat, pe un poem 
intitulat, foarte inspirat, Omagiu. Ei, ne-am zis, iată un autor minimalist, care nu se 
cufundă în farafastlâcuri, care nu face fente livreşti, nici nu însămânțează lanurile de 
comparații şi metafore, ci o spune direct, bărbăteşte, percutant, asumat. Am purces 
la citit cele patru capitole ale poemului semnat de domnul Valeriu Birlan. Primul 
capitol se cheamă Cärțulie, al doilea — Cele mai simple cuvinte, al treilea poartă chiar 
numele omagiatului, Marin Sorescu, iar capitolul cu numărul 4 are un titlu conclu- 
ziv: Portret de personalitate. Dacă Omagiu nu l-ar fi vizat pe ironicul, inteligentul şi 
hârrul Sorescu, poate că am fi dat foaia. Dar noi nu doar că nu ne-am clintit, ci am 
făcut un exerciţiu de imaginaţie și am citit cu voce tare, din inimă, suflet și cuget, cu 
intonaţie, partea a treia a poveștii, ca și cum Marin Sorescu ar fi fost de faţă. Sus, la 
lojă. @ Fiindcă tot se spune că e tristeţe prin presa culturală de la noi, iată, vă oferim 
un moment de destindere, moment de care vă recomandăm să vă bucuraţi cu voce 
tare. Prin urmare, citiţi: „Mă uit la chipul tău dintr-o fotografie./ Unde am mai văzut 
zâmbetul acesta/ ghiduș, pătrunzător, al ochilor?/ Unde am mai văzut revolta aceas- 
ta,/ bine temperată, a părului?/ Unde am mai văzut surâsul acesta/ jumătate trist, 
jumătate vesel/ sub hârra simetrie a mustăţii?/ Unde am mai văzut fruntea aceasta/ 
luminând veacurile?/ Dar uite, și bărbia! Unde am mai văzut/ bărbia aceasta cu o 
mică adâncitură,/ ca o mângâiere a durerii?/ Doar cercelul îţi lipseşte, ca să fii aido- 
ma,/ până în cele mai mici amănunte,/ cu acel magistral observator de suflete/ de la 
răscruce de secole.// Cine cunoaște mai bine decât tine/ istoria și geografia neamului 
acesta/ și limba lui, înfrăţită/ cu zbaterea şi cântecul frunzei?/ Cine cunoaşte mai bine 
decât tine/ doinele și legendele, și bocetele, și descântecele/ și povestea Mioriţei, a 
Meşterului Manole,/ şi a ciobanului care şi-a pierdut oile? // Tu ești Shakespeare-ul 
nostru,/ tu ești Shakespeare-ul românesc. // Un călător extraterestru, uitându-se/ mai 
bine la Terra, ar vedea/ efigia chipului tău ca o emblemă/ de vis, ca un filigran de 
nobleţe”. O Acum, că am rezolvat-o cu întâlnirea de gradul III, ne putem considera 
salvaţi şi putem nădăjdui că extratereștrii, odată ajunși aici, pe Planeta Albastră, vor 
începe să recite, fericiţi, din La Lilieci. 


Apariţia neașteptată a culorii 


Prozatorul şi exegetul de artă Florin Toma a scris, în Viața Românească (nr. 6/ 
2019) o cronică despre cea mai recentă expoziţie a artistului vizual Tudor Jebelea- 
nu, deschisă la Galeria Simeza. Deşi bolnav, neputând să-şi folosească decât mâna 
stângă, colegul de generaţie al lui Mircea Cărtărescu, Florin Iaru, Traian T. Coşovei, 
Ion Stratan, optzecist el însuși, a reuşit o serie de lucrări excelente. lată cum le vede 
Florin Toma: „Lucrările sunt, de fapt, acuarele sau peniţe extrem de aplicate (nu ne 
mai oprim asupra miracolului de a ni-l închipui pe Tudor trasând urma de tuş sau 
de pensulă pe hârtie!). Iar senzaţia este că linia nu ezită, nu poate fi ştearsă, conturul 
fiind tras dintr-o singură mișcare a mâinii. Sigur, cunoscând peniţele lui de dinainte 
de 2012 — care erau aproape de un baroc festivist al minuţiei, până la ultimul detaliu 
epic scos dintre pliurile fanteziei sale debordante — tablourile din anii aceștia din 
urmă par mai tremurate, mai evanescente, însă lasă loc mai mult pentru comple- 
mentaritate vizuală din partea privitorului (cum ar fi, spre exemplu, seria de grafică 
închipuind un veritabil rit al cailor, în care H.-R. Patapievici deslușeşte o tentă apro- 
piată de «tehnica» desenelor rupestre!). 

Dar ceea ce mi s-a părut interesant — mai ales la lucrările de anul trecut și la 
acuarele — a fost atât apariţia neașteptată a culorii (care are un rol conotativ sublimat, 
ascuns!), cât și încercarea (indiscutabil reuşită!) de a alcătui compoziţii, ca un drum 
spre stadiul de tablou, nu doar secvenţă. Nu a vrut să rămână doar la strădaniile, 
izbândite magistral, de a pune pe hârtie oniricul mustos, atât de bine cunoscut la el. 
Sunt uitături și portrete ori grupuri de personaje care, uneori, apropie închipuirea de 
realitate (unele figuri aduc cu cel al Deliei, temerara și admirabila sa soţie, iar câteva 
chiar niște schițe de autoportret, ca să nu mai vorbesc de alți prieteni care pot fi doar 
ghiciţi în aceste adevărate compoziţii «cu cheie»!). Apoi, false portrete, ce se apropie 
câteodată de caricatură (cine ştie ce viziuni a avut în clipa aceea autorul!). Peste toate, 
însă, există acea căutătură tipică a lui Tudor, şfichiul de trăsură al pensulei sau al 
peniţei, prin care artistul pare că glumeşte, ironizând suferința.” 9 Devotamentul 
pentru artă al lui Tudor Jebeleanu este admirabil, iar recentele sale lucrări fac parte, 
dă de înţeles Florin Toma, din categoria celor ce înving neantul. (A.P) 

m 
=2 Gum am aflat in Provence 
despre companionii 

ide la Pecica 


loan T. MORAR 


Nu am auzit să se vorbească în teoria 
literaturii despre „subiectele scai”. Adică 
despre acelea care se țin după tine: credeai 
că le-ai epuizat și apar într-o întîlnire cu 
cineva, într-o inscripţie veche pe un zid, 
într-o emisiune de televiziune la care te 
uiţi cu coada ochiului, într-o convorbire 
telefonică, într-o notiță pe o reţea socială, 
în răsfoitul la întîmplare (oare?) al unei 
cărţi. Nu am auzit să se vorbească și pentru 


ne simple care văd istoria trecînd pe lîngă 
ei altfel decît marile personalităţi, preocu- 
pate şi de modul în care ei, autorii me- 
moriilor, vor apărea posterităţii. O carte 
scrisă de o persoană pasionată de ceea ce 
trăieşte, curioasă, atentă la detaliile vre- 
mii, conştientă că tot ceea ce ştie trebuie 
transmis mai departe. 

au cartea (apărută în 2010, la edi- 

tura Peter Pan), Caietele Hermi- 

nei, scoase la lumină şi adnotate de 
Rodica Tabic şi Adriana Popescu, şi o des- 
chid la întîmplare (cum spuneam!): văd un 
capitol întitulat Pecica. Și, gata, subiectul 


rovensale 


că, poate, nu există un astfel de termen în 
teoria literaturii. În teorie, poate, nu, dar 
în practică există. Le-am întâlnit de cîteva 
ori. Ultimul (în ordine cronologică) este 
subiectul „Companionajului”. Am poves- 
tit cum am ajuns la el şi cum m-a urmărit 
pînă acolo încît, într-o carte care nu intra 
neapărat în lista mea de lecturi, primită 
la o oră de provensală, am dat peste un 
personaj ciudat, un membru al acestei 
confrerii, francez stabilit la Buzău. 
poi am corespondat cu un 
companion real, tot francez, 
ioplitor în piatră, un per- 
sonaj în carne şi oase, care a vizitat Ro- 
mânia (a făcut un an de facultate la Iași). 
Am crezut că e ultima răbufnire a acestui 
subiect despre care am scris, povestindu- 
vă originea, riturile, vizita mea la un lăcaș 
„companionistic” din Marsilia. Subiectul- 
scai tocmai prin asta se remarcă: ai crezut 
că l-ai terminat, întors pe dos, transcris, 
publicat. El, scai după tine: îţi apare din 
nou în față, cu o insistenţă, aș zice, perfi- 
dă, dacă nu aș fi convins că nu e aşa. 

În continuare îi putem zice întîm- 
plare, dacă prin acest cuvînt înțelegem 
şi o parte subterană, greu perceptibilă, 
din „nimic nu e întîmplător”. Întîmpla- 
rea face că sosesc într-o scurtă vacanţă, 
în Provence, Claudiu Opran cu familia 
şi Mihaela și Mirel Leventer. (Le-am fă- 
cut şi lor capul mare cu frumuseţea zonei 
pînă cînd au devenit dependenţi!) Mirel 
are la el o singură carte (cu autograf) pe 
care îmi propune să o citesc în cele cinci 
zile cît stau ei în zonă. Îmi spune că e un 
nou tip de memorialistică, a unor persoa- 


m-a păcălit printr-un tertip simplu: unul 
ca mine, născut în Şeitin, nu poate rămi- 
ne indiferent la ceea ce s-a întîmplat în 
Pecica. Citesc tot volumul în trei seri cînd 
nici n-am mai deschis computerul, mă 
nostalgizez, regăsesc cuvinte vechi, uitate, 
pe care le aud rostite, parcă, de Buna din 
Şeitin, bunica mea maternă, Dinca Sava 
(un prenume la fel de neobișnuit, acum, 
precum Hermina). 

Evadez într-o lume pe care am cu- 
noscut-o începînd din anii '60, cînd ea 
era deja aproape stinsă, lumea satului din 
pusta Aradului, printre oamenii născuţi 
în alt secol, în Imperiu, cu obiceiurile şi 
mâîncărurile care acum nu mai sînt decât în 
puţine locuri. Unul dintre ele este această 
carte. Şi, în toate aceste trăiri, în rememo- 
rarea drumurilor spre Şeitin (noi stăteam 
deja în Arad), cu trenul luat din gara Bu- 
jacul Mare, cu opririle în Pecica şi Semlac, 
în mirosul copilăriei şi adolescenţei revi- 
gorate, prin mersul „pe goştie”, vara, la 
neamurile rămase acolo, în locul nașterii 
mele, pac! apare subiectul scai! Şi apare fi- 
resc, de parcă m-ar fi așteptat acolo, sigur 
fiind că voi sosi, că ne vom reîntilni. 

flu (fragmentul îl voi repro- 

duce în întregime la final) că 

umea meseriașilor pecicani 
(şi, desiguri, arădani — vedeţi, pe vremuri 
așa ne numeam noi, arădani, nu arădeni) 
e foarte aproape, prin organizare, valori şi 
ritualuri, de lumea companionilor fran- 
cezi, mișcare pornită, conform legendei, 
din Provence și ajunsă, iată, la Pecica şi, 
cred, Şeitin. Nu vă miraţi, la Pecica, în 
anii din Caietele Herminei exista chiar şi 


o şcoală franțuzească! Breslele sînt cores- 
pondentul organizaţiilor companionilor, 
„treptele” evocate de autoare fiind etape 
ale iniţierii, „mama” din Franţa devine 
„naşa” breslei din zonă. Și, cel mai mult 
m-a amuzat cum se numea, în Cimpia 
Aradului, „pașaportul secret” al compani- 
onilor francezi: „Foaia de Vandră”. 

Dacă nu aveţi nicio rădăcină în 
zonă, sigur nu știți ce înseamnă vandră. 
A umbla vandra înseamnă a călători, dar 
nu neapărat cu o ţintă precisă. Eu am cu- 
noscut cuvîntul cu o oarecare încărcătură 
peiorativă, dar, din moment ce era pome- 
nit într-un act, Înseamnă că nu însemna 
întotdeauna așa. Mă joc cu o ipoteză, 
poate că „vandra” vine din franţuzescul 
„vendre”, de la negustorii ambulanți care 
umblau să-şi „vandră marfa”. Foaia de 
vandră poate fi foaia unui tînăr meseriaş 
care-și vinde forţa de muncă și priceperea 
în diverse locuri pe unde-l duce itinerariul 
profesional. (Nu citați în lucrări ştiinţifice 
această etimologie personală a cuvîntului 
„vandră”, vă rog!) 

iscut cu Mirel subiectul 

„companionilor”, cu care 

se familiarizase deja, şi îi 
înfăţişez acest „subiect-scai”. Îi spun că 
aş vrea să reproduc fragmentul în textul 
de faţă, dar că am nevoie de încuviințarea 
autoarelor. Mihaela, lîngă noi, la masa din 
Saint-Cyr, în piaţa unde tronează o soră 
mai mică a Statuii Libertăţii (da, cea din 
New York), făcută tot de Bartholdi (dar 
asta e altă poveste), îi scrie Adrianei Po- 
pescu un mail în care îi prezintă doleanța 
mea. A doua zi, spre seară, primesc răs- 
punsul. Nu numai că e de acord cu repro- 
ducerea fragmentului, dar doamna îmi 
evocă o întîlnire de-a noastră, cu două 
săptămîni înainte, la Teatrul Naţional din 
Bucureşti, unde mi-a spus că e din Arad. 
Acum circuitele se luminează, aşa e, su- 
biectul-scai mi-a dat un semn discret la 
Bucureşti, dar întregul mesaj l-am primit 
abia în Provence. 

Doamna TȚabic e mama Adrianei, 
îmi amintesc de doctorul Ţabic, tatăl ei, 
cunoscut în Arad şi, dintr-o dată, faptul 
că am citit Caietele Herminei nu mai e o 
pură întîmplare. Apoi vorbesc cu Mir- 
cea Mihăieş şi-i spun toată istoria, iar 
el consolidează şi mai mult caracterul 
„neîntîmplător” al acestei întâlniri: a 
fost coleg de clasă cu Miron Țabic, vă- 
rul Adrianei, iar doamna Rodica Ţabic a 
fost colegă de liceu cu doamna Mihăieș, 
mama lui Mircea. Parcă mi-e şi teamă 
să-l evoc în corespondenţa cu Adriana 
Popescu pe soţul verișoarei mele Mări- 
oara, Partenie Maxa, învăţător născut şi 
crescut în Pecica, dar însurat în Șeitin. 
Cine ştie ce neamuri îndepărtate ne mai 
găsim. 

Revin la subiect și reproduc, așa cum 
apare el în carte, fragmentul referitor la 
„rînduiala” meseriilor, la valorile atît de 
prezente în societatea de atunci: fide- 
litatea, seriozitatea, respectul celorlalți. 
Mulţumesc, doamna Hermina, că aţi des- 
chis o fereastră despre care nici nu ştiam 
că există, prin care a ajuns pînă aici, în 
Provence, unde scriu aceste rînduri, ta- 
bloul multicolor al societăţii din Pecica, 
desenul unei lumi pe care, prin existenţa 
şi editarea caietelor, aţi salvat-o de la ui- 
tare. 


„Treptele formale” 


Astfel se numeau fazele prin care tre- 
cea un ucenic până ajungea maistru. În 
veacul nostru „fulger” poate vi se pare 
anacronic, dar în urmă cu 80-85 de ani 
treptele fromale trebuiau ţinute. Oamenii 
îşi respectau meseria făcută cu temei tru- 
dă şi abnegaţie. Deci: trebuia timp ca să 
înveţi meseria şi să-ţi fie dragă. Ai intrat 
la o meserie? Bine, rău, cum îţi va mer- 
ge: trebuia s-o sfirşești! Un ucenic care-și 
schimba stăpînul cu greu era primit la alt 
stăpîn sau la altă meserie. Pe lingă me- 
serie, mergeau la cursuri serale, de 2 ori 
săptămiînal (luni și joi). Parte pentru carte 
şi parte pentru meserie. La sfîrșit de an 
aveau examen din teorie. După 3-4 ani, 
dădeau examen practic din meseria aleasă 
şi învățată. 

cenicii erau controlaţi de stă- 

pân. Orice nemulțumire a 

ucenicului se rezolva de către 
un comitet al meseriașilor, compus dintr- 
un preşedinte, subpreședinte şi un „notar”, 
de regulă un învăţător. Tatăl meu fusese 
vicepreședinte la Pecica. Președintele era 
ungur. După terminarea uceniciei, se că- 
dea, din motive de cinste și de omenie, să 
intre ca şi calfă (ajutor) la același stăpîn la 
care începuse învăţătura, 2-3 ani. Apoi în- 
cepea vandra. Adică putea cutreiera toată 
ţara (bineînţeles, pedestru). Când ajungea 
la un râu sau apă, primul lucru era baia. 
Apoi, picioarele unse cu seu, învelite în 
obiele, tras bocancii și iar la drum. „Foaia 
de vandră” era vizată fie de primărie, fie 
de starostele meşteșugarilor. 

Se intra la stăpân pe o durată de 2-3 
ani, după cum se înțelegeau sau se puteau 
răbda unii pe alţii. Plus un an calfă. Timp 
în care mergea singur cu marfa stăpînu- 
lui, s-o vîndă pe la târguri. Aceștia erau 
bine plătiți şi amenajaţi de stăpîn. Hoţii 
de drumul mare se îngrijeau să nu le facă 
ușoară — ca o excursie distractivă — viața 
de meșteșugari. Revolverul îi era de folos 
sărmanei calfe. La reîntoarcerea de la târ- 
guri, după inventarierea mărfii de către 
stăpîn, avea parte de o zi liberă, în care nu 
lucra şi putea face ce-i place. Apoi iar în- 
cepea călătoria cu marfa, cu frica hoţilor şi 
celelalte surprize ale drumului. 

upă ce termina cursul com- 

plementar sus amintit, tre- 

buia să prezinte un obiect 
din meșteșugul învăţat, care să fie un 
model din toate punctele de vedere. Abia 
după ce îndeplinea toate acestea i se elibe- 
ra „foaia de meşter”, care era sărbătorită 
cu un „locsolas”. Breslele de meseriași își 
aveau „steagul” şi „praporele” lor în Bise- 
rică. La sfinţirea unui steag al breslaşilor 
se aranja o petrecere. Naşa steagului (de 
obicei fiica sau soţia unui breslaş era tot- 
deauna prima care bătea un cui de ara- 
mă în „rudă”. Abia apoi urmau ceilalți 
prezenţi, „honoraţiorii” (funcționari ai 
primăriei etc.). Bineînţeles, fiecare se si- 
lea să fie galant, să doneze o sumă cât mai 
mare pentru fondurile breslei. Naşa stea- 
gului deschidea balul. 

La defilări și la înmormântări, stea- 
gul breslei era purtat de cei mai distinși 
membri ai ei. În Arad, steagul cizmarilor 
era în frunte (pesemne ei aveau mai multe 
parale şi erau în fruntea donațiilor). Cojo- 
carii din Lipova îşi serbau patronul lor în 
ziua de Sfântul Ilie. Se făcea rugă, serviciu 
magnific la biserică, petreceri. În Pecica 
eu nu am ajuns la nicio petrecere de felul 
acesta. Știu însă din istorisirea întîmplă- 
rilor vechi, de către bunicul Gorun și a 


părinţilor mei”). 


! Caietele FHerminei scoase la lumină 
și adnotate de Adriana Popescu şi Rodica 
Tabic. Editura Peter Pan Art: 2010. 


